open-index/open-wikipedia-markdown huggingface dataset:
ߥߏ߲ߞߌߝߏ߲߫

thumb|ߞߐ߬ߦߊ߬ ߦߌߟߊߟߐ߲ߠߌ߲ ߔߊ߬ߔߘߊ
**ߥߏ߲ߞߌߝߏ߲߫** ߦߋ߫ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߞߐ߬ߦߊ߫ ߡߙߊ߬ߓߊ߰ߘߊ ߣߌ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫߸ ߊ߬ ߣߌ߫ ߖߌ߬ߣߍ߫ ߕߟߋ߬ߓߋ ߘߐ߫.

## ߞߊ߲߬ߛߓߍߟߌ
ߊ߬ ߦߋ߫ ߞߐߣߊߞߙߌ߫ ߡߊߜߍ߲ ߠߋ߬ ߘߐ߫߸ ߊ߬ ߣߌ߫ ߖߌ߬ߣߍ߫ ߞߐ߰ߖߌ߬ߘߊ ߟߊ߫߸ ߊ߬ ߤߊ߬ߙߌ߬ߖߍ ߞߍߣߍ߲߫ ߦߋ߫ ߖߌ߬ߣߍ߬ ߦߙߐ߫ ߡߊ߬ߡߊ߬ ߘߌߡߊ߲ ߠߋ߬ ߘߐ߫: ߊ߬ ߛߌ߰ߓߊ߮ ߕߘߍ߬ ߦߋ߫ ߡߐ߱ ߂߃ ߆߇߆ ߟߋ߬ ߘߌ߫ ߁߉߉߆ ߟߊ߫߸ ߊ߬ ߣߌ߫ ߡߐ߰ ߃߆ ߅߈߃ ߝߣߊ߫ ߂߀߁߄ ߠߊ߫. ߊ߬ ߕߌ߲߬ߞߎߘߎ߲ ߝߊ߲߬ߝߘߊ߬ߧߊ ߦߋ߫ ߞߎߘߍ߫ ߝߘߎ߬ߓߍ߲߫ ߅߇߇ ߟߋ߬ ߘߌ߫߸ ߡߍ߲ ߢߐ߰ߢߐ߰ߟߌ ߦߋ߫ ߡߐ߰ ߆߃.߄ ߘߌ߫ ߞߎߘߍ߫ ߝߘߎ߬ߓߍ߲ ߞߊ߲߬߸ ߣߴߊ߬ ߟߊ߫ ߘߊ߫ ߖߡߊ߬ߣߊ ߢߐ߰ߢߐ߰ߟߌ ߞߙߎߞߍ߬ߙߍ ߡߊ߬߸ ߏ߬ ߦߋ߫ ߡߐ߰ ߄߉.߂ ߟߋ߬ ߘߌ߫ ߞߎߘߍ߫ ߝߘߎ߬ߓߍ߲ ߞߊ߲߬. ߊ߬ ߛߐ߬ߘߐ߲ ߓߊߖߎߡߊ ߦߋ߫ ߛߍ߬ߣߍ ߟߋ߬ ߘߌ߫߸ ߊ߬ ߣߌ߫ ߞߐ߰ߓߐ (ߞߊ߬ ߞߐ߱ ߘߌߟߊ߫) ߣߌ߫ ߡߐ߲ߠߌ߲. 

## ߡߐ߰ߘߐ߬ߜߍ ߡߍ߲ ߠߎ߬ ߓߘߊ߫ ߓߐ߫ ߛߏ ߞߣߐ߫ ߦߋ߲߬
***ߤߊߖߊ߬ ߡߊ߬ߝߏߙߋ߬ ߓߊ߲߬ߜ߭ߎߙߊ߫*** (߁߉߁߀-߁߉߇߆): ߘߍߒߖߘߍߟߦߊ ߛߍ߬ߘߏ߲߬ߠߊ ߠߊ߫ ߣߴߊ߬ ߕߐ߲ߘߋ߲. 

## ߦߟߌߡߊߛߙߋ
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߊߝߙߌߞߌ߬ ߛߏ
ߦߌߟߡߊ:ߘߎ߰ߡߊ߬ߛߓߍ
ߡߊ߬ߝߏߙߋ ߓߊ߲߬ߜ߭ߎߙߊ߬

**ߤߊߖߊ߬ ߊߌߛߊߕߎ߬ ߡߊ߬ߝߏߙߋ ߓߊ߲߬ߜ߭ߎߙߊ߬** ߡߏߦߌ߫ ߘߊ߫ ߁߉߁߀ ߠߋ߬ ߟߊ߫ ߥߏ߲ߞߌߝߏ߲߫߸ ߞߊ߬ ߛߊ߬ ߁߉߇߆ ߟߊ߫ ߓߎߞߊߙߍߛߕ߸ ߊ߬ ߕߘߍ߬ ߦߋ߫ ߖߌ߬ߣߍ߬ ߟߊ߫ ߘߍ߲ߖߘߍߟߦߊ ߕߐ߲ߘߋ߲ ߘߏ߫ ߟߋ߬ ߘߌ߫߸ ߊ߬ ߣߌ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ ߡߛߏ ߘߍ߲ߖߘߍߟߦߊ ߞߐ ߘߐ߫. ߊ߬ ߕߘߍ߬ ߦߋ߫ ߘߍ߬ߘߐ߬ߞߏ ߟߎ߬ ߞߏߕߌ߮ ߘߌ߫ ߁߉߇߀ ߟߊ߫.

## ߞߊ߲߬ߛߓߍߟߌ
ߊ߬ ߡߏߦߌ߫ ߘߊ߫ ߁߉߁߀ ߝߊ߲߭ ߠߋ߬ ߝߍ߬ ߥߏ߲ߞߌߝߏ߲߫߸ ߦߋ߲߬ ߡߍ߲ ߦߋ߫ ߞߐ߬ߦߊ߫ ߡߙߊ߬ߓߊ߰ߘߊ ߘߐ߫ ߕߊ߲߬. ߊ߬ ߓߐߣߍ߲߫ ߦߋ߫ ߛߏ߬ߛߏ ߟߎ߬ ߟߋ߬ ߘߐ߫. ߊ߬ ߡߐ߬ ߘߊ߫ ߞߏ߲ߞߏߛߏ ߟߋ߬ ߟߊ߫߸ ߊ߬ ߟߊ߫ ߘߋ߲ߓߦߊ ߟߎ߬ ߦߋ߫ ߡߐ߲ߠߌ߲ ߠߋ߬ ߟߊ߫. ߊ߬ ߓߐ߫ ߘߊ߫ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬ ߞߊ߬ ߥߊ߫ ߞߐߣߊߞߙߌ߫߸ ߊ߬ ߕߘߍ߬ ߦߋ߫ ߞߙߊߟߌߟߊ ߟߋ߬ ߘߌ߫߸ ߊ߬ ߕߘߍ߬ ߦߴߊ߬ ߛߋߞߏ ߞߍ߫ ߟߴߊ߬ ߗߍ߬ ߝߍ߬ ߛߴߊ߬ߟߎ߬ ߘߌ߫ ߛߴߊ߬ߟߎ߬ ߘߋ߲߫ ߛߊ߬ߓߊ ߟߎ߬ ߟߓߊߟߏ߫ ߟߊ߫. ߊ߬ ߕߘߍ߬ ߦߋ߫ ߞߎ߲߬ߝߌ߲ ߠߋ߬ ߘߌ߫ ߥߊ߯ߕߌ ߏ߬ ߟߊ߫. ߊ߬ ߞߊ߬ ߖߍ߬ߣߍ߬ ߘߍߒߖߘߍߟߦߊ ߞߐߡߊߓߌ߲ߓߌ߲߫ ߞߊߕߌ߫߸ ߊ߬ ߣߴߊ߬ ߘߏ߲߬ ߘߊ߫ ߛߋߞߎ߬ ߕߎ߬ߙߋ ߝߍ߬ ߁߉߅߃ ߝߘߏ߬ߓߊ߬ ߝߎߙߎ߲ߞߎߟߌ ߘߐ߫߸ ߏ߬ ߟߋ ߞߊ߬ ߡߏ߬ߛߏ ߟߎ߬ ߞߟߊߓߎ ߘߏ߲߲߬ ߞߵߊ߬ߟߎ߬ ߟߊߟߐ߬ ߊ߬ߟߎ߫ ߛߋ߲߬ߞߊ߲߫. ߝߎ߬ߙߎ߲߬ߞߎ߬ߟߌ ߓߊ߲ߣߍ߲߸ ߊ߬ ߞߍ߫ ߘߊ߫ ߡߏ߬ߛߏ ߟߎ߬ ߟߊ߫ ߘߍ߬ߘߊ ߞߊ߲ߕߌ߮ ߘߌ߫ ߊߝߙߌߞߌ߬ ߓߍ߯ߦߊ ߟߊߘߍ߭ ߘߐ߫. ߁߉߅߄ ߠߊ߫߸ ߊ.ߓ.ߟ ߟߊ߫ ߟߊ߬ߘߍ ߘߏ߫ ߛߋ߲߭ߝߍ߬߸ ߊ߬ ߞߵߊ߬ ߞߊ߬ߝߏ߬ߢߐ߲߮ ߡߛߏ߬ߡߊ߲ ߠߎ߬ ߡߊߞߟߌ߫ ߞߴߊ߬ߟߎ߬ ߦߴߊ߬ߟߎ߫ ߝߎ߬ߙߎ߲߬ߞߎ߫ ߊ߬ߟߎ߫ ߗߍ߬ ߟߎ߬ ߟߊ߫ ߟߊߝߋ߲ ߠߎ߬ ߘߐ߫ ߣߴߏ߬ ߟߎ߫ ߞߵߊ߬ߟߎ߫ ߓߊ߲߬ ߘߏ߲߬ ߠߊ߫ ߊ.ߓ.ߟ ߘߐ߫߸ ߊ߬ ߣߌ߫ ߞߵߊ߬ߟߎ߬ ߟߊ߫ ߡߊ߬ߛߘߌ ߟߎ߬ ߣߌ߫ ߝߊߘߌߦߊߓߐ߫ ߘߊߜߍߟߍ߲ ߠߎ߬ ߝߋ߬ߙߋ߫ ߞߵߏ߬ ߞߍ߫ ߊ.ߓ.ߟ ߡߊߘߍ߬ߡߍ߲ ߘߌ߫. ߥߊ߯ߕߌ߫ ߞߋߟߋ߲ ߏ߬ ߟߊ߫߸ ߊ߬ ߞߊ߬ ߡߌ߬ߙߌ߲߬ߘߌ ߡߛߏ߬ ߛߍ߬ߘߏ߲߬ߠߊ ߟߎ߬ ߛߌ߲ߘߌ߫ ߞߊ߬ ߓߊ߲߫ ߞߵߊ߬ߟߎ߬ ߞߎ߲߬ߠߊߛߌ߰߸ ߊ߬ ߣߌ߫ ߞߵߊ߬ߟߎ߬ ߡߊߞߊ߬ߙߊ߲߬ߢߊ߬ ߡߏ߬ߙߌ߬ߝߊ ߖߛߐ߫ ߣߴߊ߬ ߜߊ߬ߛߌ߬ ߢߊ ߟߎ߬ ߟߊ߫.

ߊ߬ ߡߊߝߌ߲߬ߣߍ߲ ߞߴߊ߬ ߓߘߊ߫ ߘߐ߬ߛߙߋ ߘߏ߫ ߟߊߕߊ߬ߡߌ߲߬ ߕߐ߲ߘߋ߲߫ ߠߊߥߛߎߣߍ߲ ߘߏ߫ ߡߊ߬߸ ߊ߬ ߟߊߥߛߎ߫ ߘߊ߫ ߁߉߅߅ ߥߊ߬ߛߌ߬ߥߙߊ ߟߊ߫ ߞߴߊ߬ ߦߋ߫ ߕߊߡߊ߲ ߇߀ ߀߀߀ ߛߙߴߊ߬ ߣߌ߫ ߛߊ߲߬ ߞߋߟߋ߲߫ ߟߊ߬ߥߛߎ߬ߟߌ߬ ߞߏߟߌߞߏߟߌ ߝߣߊ߫. ߡߏ߬ߛߏ ߟߎ߬ ߟߊ߫ ߟߐ߲߬ߛߋ߲߬ߞߊ߲߬ߠߌ߲ ߘߏ߫ ߞߐ ߘߐ߫߸ ߊ߬ ߟߊ߫ ߥߛߎ ߛߕߊ ߡߊߖߌ߰ ߘߊ߫ ߞߵߊ߬ ߞߍ߫ ߞߊߙߏ߫ ߛߓߊ߬ ߘߌ߫ ߁߉߅߆ ߞߏ߲ߞߏߜߍ ߟߊ߫߸ ߏ߬ ߘߐ߫ ߊ߬ ߡߊ߫ ߘߏ߫ ߜߘߍ߫ ߞߍ߫ ߥߛߎ ߟߊ߫ ߝߏ߫ ߕߋ߬ߟߋ߫ ߂߈ ߘߐߙߐ߲߫. 

ߘߍߒߖߘߍߟߦߊ ߛߐ߬ߘߐ߲߬ߣߍ߲ ߁߉߅߈ ߠߊ߫߸ ߊ߬ ߞߍ߫ ߘߊ߫ ߖߌ߬ߣߍ߬ ߓߍ߯ߦߊ߫ ߞߙߎߞߊ ߓߘߍ߬ߓߘߍ߬ߟߌ߬ ߛߓߍߘߊ  ߛߌ߲߬ߝߏ߲ ߘߏ߫ ߘߌ߫߸ ߛߊ߲߬ ߕߊ߲߫ ߕߊ߬ߡߌ߲߬ߣߍ߲ ߞߐ߫߸ ߊ߬ ߞߍ߫ ߘߊ߫ ߘߍ߬ߘߐ߬ߞߏ ߟߎ߬ ߞߏߕߌ߮ ߘߌ߫ ߁߉߇߀ ߣߌ߫ ߁߉߇߆ ߕߍ߫. ߊ߬ ߛߊ߬ ߘߊ߫ ߁߉߇߆ ߟߊ߫ ߓߎߞߊߙߍߛߕ߸ ߙߎߡߊߣߌ߫. 

## ߜߟߌߦߊ ߛߐ߬ߘߐ߲߬ߣߍ߲
ߞߵߊ߬ ߟߊߥߟߌ߬ ߊ߬ ߜߟߌߦߊ ߡߵߊ߬ ߟߊ߫ ߛߍ߬ߘߏ߲ ߞߏߛߐ߲߬߸ ߖߌ߬ߣߍ߫ ߞߎ߲߬ߠߊ߬ߛߌ߮ ߞߵߊ߬ ߖߌ߬ߦߊ߬ߓߍ ߟߊ߫ ߛߟߌ߫ ߘߟߊߛߌ߫ ߞߋߟߋ߲߫ ߓߟߎ ߞߊ߲߬. ߝߏ߫ ߣߊ߲߬ߕߌ߮ ߟߎ߬ ߟߋ߬ ߞߊ߬ ߛߟߌ ߟߊߓߋ߬ ߕߎ߬ߙߋ ߟߊ߫ ߛߊ߬ߦߊ ߞߐ ߘߐ߫ ߞߵߊ߬ ߣߐ߬ߘߐߓߌ߬ߟߊ߫ ߖߌ߬ߣߍ߬ ߕߊߡߊ߲ ߠߊ߫.

## ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߛߍ߬ߘߏ߲߬ߠߊ
ߦߌߟߡߊ:ߖߌ߬ߣߍ߬ ߞߏߕߌ߮
ߟߏ߬ߝߏ߫ ߞߡߊ߬ߙߊ߫

**ߟߏ߬ߝߏ߫ ߞߡߊ߬ߙߊ߫** ߡߏߦߌ߫ ߘߊ߫ ߁߉߂߅ ߝߊ߲߭ ߠߋ߬ ߝߍ߬߸ ߊ߬ ߣߌ߫ ߞߊ߬ ߝߊ߰ ߓߏ߲ߠߌ߲ ߘߐ߫ ߡߏ߬ߙߌ߬ߝߊ ߟߊ߫ ߓߌ߲ߠߊߥߎߟߋ߲ ߂߅\߁߉߇߁ ߠߊ߫ ߞߐߣߊߞߙߌ߫߸ ߊ߬ ߦߋ߫ ߖߌ߬ߣߍ߫ ߡߏ߬ߛߏ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߡߍ߲ ߞߍ߫ ߘߊ߫߫ ߖߌ߬ߣߍ߬  ߞߊ߲ߓߍ߲߫ ߝߟߐ ߞߎ߲߬ߠߊ߬ߛߌ߮ ߛߌ߲߬ߝߏ߲ ߘߌ߫߸ ߞߊ߬ߝߏ ߘߍ߬ߘߐ߬ߞߏ ߟߎ߬ ߞߟߊ߬ߕߌ߮߸ ߊ߬ ߓߌ߬ߟߊ߬ ߘߊ߫ ߗߋߘߊ ߏ߬ ߟߋ ߞߎ߲߬ߠߊ߬ ߁߉߆߁ ߣߌ߫ ߁߉߆߈ ߠߎ߬ ߕߍ߫. ߊ߬ ߞߎ߲߬ߕߌߢߍ ߞߐ ߘߐ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߡߊ߬߸ ߊ߬ ߟߊߓߋ߬ ߘߊ߫ ߞߊ߬ ߓߊ߲߫ ߞߵߊ߬ ߡߌ߬ߘߊ߬ ߏ߬ ߞߐ߫ ߛߊ߲߬ ߘߊ߲ߘߐ߫߸ ߊ߬ ߣߌ߫ ߞߵߊ߬ ߓߏ߲߫ ߡߏ߬ߙߌ߬ߝߊ ߟߊ߫ ߣߊ߲߬ߕߌ߰ ߗߋߣߍ߲ ߠߎ߬ ߓߟߏ߫.
thumb|ߟߏ߬ߝߏ߫ ߞߡߊ߬ߙߊ߫ ߣߌ߫ ߞߊ߲ߕߌ߯ ߤߍߌ߲ߙߌߗ ߟߎ߳ߓߑߞߍ߫ ߝߘߎߡߊ߫ ߥߌߟߑߤߍߟߑߡߌߣ ߟߎ߳ߓߑߞߍ߫. ߊ߬ ߟߊ߫ ߓߐߒߡߊߟߌ ߘߏ߫ ߛߋ߲߬ߝߍ߫ ߕߟߋ߬ߓߋ ߊߟߏߡߊ߲ߘߎ߯ ߁߉߆߂ ߘߓߊ߬ߕߊ ߕߟߋ߬ ߁߀ ߠߊ߫.

## ߓߘߍ߬ߓߘߍ߬ߟߌ߬ ߘߊߞߎ߲

**ߟߏ߬ߝߏ߫ ߞߡߊ߬ߙߊ߬** ߓߊ߯ߙߘߊ ߕߘߍ߬ ߕߌ߲߬ߞߘߐ߬ߛߌ߮ ߟߋ߬ ߘߌ߫ ߊ߬ ߣߴߊ߬ ߢߊߓߐߣߍ߲߫ ߕߘߍ߬ ߦߋ߫ ߟߐ߲ߣߌ߲ߦߊ ߝߍ߬߸ ߊ߬ ߞߊ߬ ߓߘߍ߬ߓߘߍ߬ߟߌ ߘߊߡߌ߬ߣߊ߬ ߡߍ߲ ߡߊ߬ ߏ߬ ߟߋ ߞߍ߫ ߘߴߊ߬ ߘߏ߲߭ ߘߌ߫ ߖߌ߬ߣߍ߬ ߓߍ߯ߦߊ߫ ߞߙߎߞߊ ߘߐ߫ ߊ߬ ߝߊ߬ߛߏ ߟߊ߫ ߡߊ߬ߛߊ߲߬ߕߊ߲߫߸ ߞߊ߬ߝߏ ߥߙߏ߬ߘߎ߮-ߕߟߋ߬ߓߋ ߘߐ߫. ߊ߬ ߛߎߘߊ߲߫ ߘߴߏ߬ ߞߐ߫ ߞߊ߬ ߞߍ߫ ߥߛߊ߬ߘߋ߲ ߘߌ߫ ߝߊ߬ߛߏ߬ߜߙߊ ߟߊ߫߸ ߊ߬ ߣߌ߫ ߞߊ߬ ߞߍ߫ ߖ.ߓ.ߞ ߕߊ߲ߓߊ߲ ߘߍ߬ߘߊ ߛߌ߲߬ߝߏ߲ ߘߌ߫. ߞߊ߬ߙߌ߬ߝߐ ߟߊ߫ ߁߉߆߀ ߟߊ߫߸ ߊ߬ ߞߊ߬ ߞߌ߬ߓߊ߬ߙߏ߬ߦߊ߬ߟߌ߫ ߕߊ߯ߡߊ ߘߏ߫ ߞߍ߫ ߊߟߏߡߊ߲ߘߎ߯ ߓߍ߯ߦߊ߫ ߞߊ߲ߓߍ߲ ߘߐ߫. ߊ߬ ߣߌ߫ ߞߊ߬ ߞߍ߫ ߘߍ߬ߘߐ߬ߞߏ ߟߎ߬ ߞߏߕߌ߮ ߘߌ߫ ߁߉߆߁ ߣߌ߫ ߁߉߆߈ ߠߊ߫.

߁߉߆߂ ߣߍߣߍߓߊ ߟߊ߫߸ ߟߏ߬ߝߏ߫ ߞߡߊ߬ߙߊ߫ ߣߌ߫ ߓߘߍ߬ߓߘߍ߬ߟߌ߬ߟߊ߫ ߜߘߍ߫ ߟߎ߫ ߞߊ߬ ߡߙߌߘߐ ߘߏ߫ ߦߌ߬ߘߊ߬ ߞߏ߫ ߞߎ߲߬ߠߊ߬ߛߌ߮ ߛߌ߲߬ߝߏ߲ ߠߎ߬ ߦߋ߫ ߟߊߛߎߘߊ߲߫ ߞߙߎߞߊ ߛߌ߲߬ߝߏ߲ ߠߎ߬ ߟߋ߬ ߓߟߏ߫. ߡߙߌߘߐ ߏ߬ ߕߘߍ߬ ߦߴߊ߬ ߝߍ߬ ߞߵߊ߬ ߞߊ߲߬ߞߊ߲߬ ߞߊ߲ߕߌ߯ ߊߤߊߡߍߘ ߛߋߞߎ߬ ߕߎ߬ߙߋ ߟߊ߫ ߕߊ߬ߟߌ (ߘߐ߬ߡߌ߬ߘߊ߬ߟߌ) ߟߋ߬ ߡߊ߬߸ ߏ߬ ߡߍ߲ ߓߊ߲߫ ߛߊ߲ ߕߘߍ߬ ߦߋ߫ ߕߎ߬ߡߊ߬ߣߌ߲߬ ߛߊ߲ߜ߭ߊߙߋ߫ ߣߌ߫ ߝߏߘߋߓߊ߫ ߞߋߕߊ߬ ߟߎ߫ ߕߐ߯ߦߊ߫ ߟߊ߫߸ ߞߵߊ߬ ߕߘߍ߬ ߏ߬ ߟߎ߫ ߝߌ߬ߟߊ ߛߌ߫ ߟߊ߫ ߖߋ߬ߙߌ߲߬ߕߋ߬ߦߊ ߡߊ߫ ߛߴߏ߬ ߞߊߓߋ ߘߐ߫. ߖ.ߓ.ߞ ߟߊ߫ ߞߎ߲߬ߜߙߊ߬ ߈߲ ߝߍ߬ ߁߉߆߇ ߟߊ߫߸ ߛߋߞߎ߬ ߕߎ߬ߙߋ ߛߋ߫ ߘߊ߫ ߝߊ߲߬ߞߊ ߖߊ߬ߛߏ߲߬ ߠߊ߫ ߝߣߊ߫ ߞߊ߬ ߞߎ߲߬ߠߊ߬ߛߌ߮ ߛߌ߲߬ߝߏ߲ ߘߐߘߏ߲߬ ߞߵߊ߬ ߓߐ߫ ߁߆ ߘߐ߫ ߞߵߊ߬ ߞߍ߫ ߇ ߘߌ߫. ߟߏ߬ߝߏ߫ ߞߡߊ߬ߙߊ߫ ߕߘߍ߬ ߘߊ߫ ߞߏߕߌ߯ ߜߍ߲ߣߍ߲ ߠߎ߬ ߘߐ߫.

## ߊ߬ ߟߊ߫ ߛߊ߬ߦߊ ߞߍ߫ ߢߊ
ߊ߬ ߡߌ߬ߣߊ߬ ߘߊ߫ ߁߉߇߀ ߟߊ߫ ߞߐ߰ߖߌ߬ ߝߙߌߛߌ ߘߐ߬ߓߛߏ߬ߟߌ «**ߛߍ߲ߞߍ߲ߡ ߞߐߟߐ߲**\ agression 70» ߣߐ߬ߞߟߊߡߊ߲ ߘߐ߫. ߊ߬ ߟߊ߫ ߥߊ߫ ߘߊ߫ ߞߌ߲ߘߌߦߊ߫ ߣߌ߫ ߓߎߥߊߙߏ߫ ߘߊ߮ ߞߣߐ߫ ߓߌ߲ߠߊߥߎߟߋ߲ ߂߄\߁߉߇߀ ߟߊ߫߸ ߊ߬ ߝߊ߰ ߘߊ߫ ߣߊ߲߬ߕߌ߰ ߗߋߣߍ߲ ߘߏ߫ ߟߎ߫ ߓߟߏ߫ ߏ߬ ߘߎ߬ߛߊ߬ߜߍ߸ ߊ߬ ߞߋߟߋ߲߫ ߔߋߛߊ߫ ߟߋ߬ ߕߘߍ߬ ߦߋ߫ ߡߛߏ߬ ߘߌ߫ ߞߙߎ ߏ߬ ߟߎ߬ ߘߐ߫. ߛߋߞߎ߬ ߕߎ߬ߙߋ ߓߌߘߊ߲ߞߍ߫ ߡߊ߬ߡߊ߬ߘߌ߫ ߞߋߕߊ߬ ߕߘߍ߬ ߦߴߊ߬ ߝߊ߰ߓߊ߰ ߗߋߣߍ߲ ߠߎ߬ ߘߐ߫. ߊ߬ ߛߎ߭ ߓߌ߬ߙߌ߬ ߘߊ߫ ߝߘߏ߬ߓߊ߬ ߛߊߙߌ (ߝߘߏ߬ߓߊ߬ ߞߊߓߙߎ) ߘߏ߫ ߘߐ߫. 

## ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߖߌ߬ߣߍ߬ ߞߊ߲ߓߍ߲ ߝߟߐ ߞߏߕߌ߮
ߝߊ߬ߛߌ߬ߣߍ߫ ߕߎ߬ߙߋ߬

**ߝߊ߬ߛߌ߬ߣߍ߫ ߕߎ߬ߙߋ߬** ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߡߍ߲ ߛߐ߬ߘߐ߲߬ ߘߊ߫ ߁߉߃߄ ߠߊ߫ ߡߊߡߎ߲߫. ߊ߬ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߥߙߎߣߍߦߊߟߌ ߣߊ߲߬ߕߌ߰ ߞߘߐ߫ ߣߌ߫ ߖߌ߬ߣߍ߫ ߣߊ߲߬ߕߌ߰ ߝߊ߲ߞߊ ߜߙߋ߬ߡߊߕߍ߰ߓߊ߮ ߘߏ߫ ߟߋ߬ ߘߌ߫.

## ߓߘߍ߬ߓߘߍ߬ߟߌ ߜߋ߬ߙߋ
ߦߊ߬ߣߌ߫ ߁߉߈߀ ߛߋ߫ ߕߍ߫߸ ߊ߬ ߕߘߍ߬ ߦߋ߫ ߟߞߊ߬ߙߊ߲߬ߠߌ߲߬ߠߊ ߟߋ߬ ߘߌ߫ ߡߊ߬ߣߍ߬ߦߊ߫ ߣߊ߲߬ߕߌ߰ ߞߊߙߊ߲ߕߊ ߟߊ߫ ߞߐ߬ߦߊ߫. 

߁߉߈߄ ߣߌ߫ ߁߉߉߁ ߕߍ߫߸ ߊ߬ ߞߍ߫ ߘߊ߫ ߛߋߡߍߙߍ߲ (CMRN) ߜߘߌߛߌ߰ߓߊ߮ ߛߌ߲߬ߝߏ߲ ߘߏ߫ ߟߋ߬ ߘߌ߫ (ߝߊ߬ߛߏ ߣߊ߲߬ߕߌ߮ ߟߎ߬ ߟߊ߫ ߟߊ߬ߕߋ߬ߟߋ߲߬ߠߌ߲ ߘߍߘߊ)߸ ߡߍ߲ ߠߎ߬ ߞߊ߬ ߞߊ߬ߝߏ߬ ߖߊߛߏ߲ ߞߍ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߟߊ߫. ߣߊ߲߬ߕߌ߮ ߟߎ߬ ߟߊ߫ ߝߊ߲߬ߞߊ߬ ߕߊ ߞߐ ߘߐ߫߸ ߊ߬ ߞߍ߫ ߘߊ߫ ߞߐߞߊ߲ߞߏ ߟߎ߬ ߣߌ߫ ߕߋߟߋ߲ߓߊ߯ߦߊ ߞߏߕߌ߮ ߟߋ߬ ߘߌ߫߸ ߊ߬ ߣߌ߫ ߖߌ߰ߣߌ߬ߦߟߍ  ߣߌ߫ ߝߘߏ߬ߓߊ߬ ߓߊ߯ߙߊ ߟߎ߬߸ ߊ߬ ߣߌ߫ ߒߖ߭ߙߋߞߏ߬ߙߋ߫ ߞߏߕߌ߮ ߞߎ߲߬ߠߊ߬ߛߌ߰ߟߊ (ߓߌ߬ ߞߎ߲߬ߠߊ߬ߛߌ߰ߟߊ). 

߁߉߉߈ ߣߌ߫ ߂߀߁߁ ߠߎ߬ ߕߍ߫߸ ߊ߬ ߞߍ߫ ߘߊ߫ «Secrétaire Général de la Grande Chancellerie de l'ordre national du mérite» ߝߘߏ߬ߓߊ߬ ߞߟߊߕߌ߮ ߘߌ߫. ߏ߬ ߕߘߍ߬ ߦߋ߫ ߗߋߘߊ ߟߋ߬ ߘߌ߫ ߞߊ߲ߕߌ߯ߘߊ߮ ߟߊ߫.

«ߏ߬ ߕߘߍ߬ ߦߋ߫ ߡߐ߰ߓߊ߬ߓߏߟߏ߲ ߠߋ߬ ߘߌ߫ ߞߊ߲ߕߌ߯ߘߊ߮ ߟߊ߫߸ ߊߟߌߝߊ߫ ߞߐ߲ߘߍ߫ ߞߊ߬ ߡߍ߲ ߠߎ߬ ߞߍ߫ ߕߍߝߐߟߊ ߘߌ߫ ߖߡߊ߬ߣߊ ߞߊߓߋ ߟߊ߫߸ ߊ߬ ߕߘߍ߬ ߦߴߏ߬ ߞߎ߲߬ߕߌ߮ ߘߌ߫»

ߞߏ߲ߞߏߘߌ߬ߓߌ ߕߋ߬ߟߋ߫ ߃ ߡߊ߬ ߁߉߈߄ ߠߊ߫߸ ߊ߬ ߕߘߍ߬ ߘߊ߫ ߞߊ߬ߝߏ߬ ߖߊߛߏ߲ ߘߐ߫ ߤߊ߲߯ ߊ߬ ߕߘߍ߬ ߘߊ߫ ߛߋߡߍߙߍ߲ ߘߐ߫߸ ߊ߬ ߣߌ߫ ߞߊ߬ ߞߏߕߌ߯ߦߊ ߟߐ߬ߘߎ߰ ߛߌߦߊߡߊ߲߫ ߠߎ߫ ߡߙߊ߬߸ ߞߊ߲ߕߌ߮ ߟߊ߲߬ߛߣߊ߬ ߞߐ߲ߕߍ߬ ߞߵߊ߬ ߡߊߓߐ߫ ߊ߬ ߟߊ߫ ߞߵߊ߬ ߞߍ߫ ߞߏߕߌ߯ ߞߎ߲߬ߠߊ߬ߛߌ߰ߟߊ ߘߌ߫ ߒߛߙߍߜߘߍ߬. 

## ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߖߌ߬ߣߍ߫ ߣߊ߲߬ߕߌ߮
ߦߌߟߡߊ:ߖߌ߬ߣߍ߬ ߞߏߕߌ߮
ߗ߭ߍߙߑߛ߭ߍߡ

ߗ߭ߍߙߑߛ߭ߍߡ ߦߋ߫ ߊߟߏߡߊ߲ߘߎ߯ ߛߏߣߍ߲ ߘߏ߫ ߟߋ߬ ߘߌ߫ ߡߍ߲ ߦߋ߫ ߟߊ߲ߘ ߘߋ߬ ߤߛߍ߫ ߘߊߝߍ߬߸ ߊ߬ ߣߌ߫ ߕߌ߲ߕߊ߲ ߜ߭ߑߙߐߓ-ߗ߭ߋߙߏ߫ 

## ߦߟߌߡߊߛߙߋ
ߦߌߟߡߊ:ߤߛߍ߫ ߛߏ
ߦߌߟߡߊ:ߋߙߐߔߎ߬ ߘߏ߲߬ߘߊ
ߦߌߟߡߊ:ߊߟߏߡߊ߲ߘߎ߯ ߛߏ
ߦߊߦߊ߬ ߞߋߕߊ߬

**ߦߊߦߊ߬ ߞߋߕߊ߬** (ߛߐ߬ߘߐ߲߬ ߘߊ߫ ߁߉߄߀) ߖߐ߲ߓߐ߲ߦߊ߫ ߣߍ߲߫ ߦߋ߫ ߡߐߛߑߞߎ߫ ߖߊ߯ߓߘߊ ߟߋ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߡߙߊ߬ߟߌ ߘߐ߫ ߁߉߆߅ ߕߍߡߟߊ ߘߐ߫. ߊ߬ ߦߋ߫ ߖߌ߬ߣߍ߫ ߥߛߊ߬ߘߋ߲ ߘߏ߫ ߟߋ߬ ߘߌ߫ ߁߉߉߅ ߟߊ߫.

## ߞߊ߲߬ߛߓߍߟߌ
ߊ߬ ߦߋ߫ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫ ߞߐߘߏ߲ߓߊ߮ ߟߎ߬ ߘߐ߫߸ ߊ߬ ߦߋ߫ ߢߍߕߊ߮ ߣߌ߫ ߟߊ߬ߞߎ߬ߘߦߊ߬ߟߌ ߘߍ߭ ߜߘߌߛߌ߰ߓߊ߮ ߘߏ߫ ߟߋ߬ ߘߌ߫߸ ߡߍ߲ ߘߐߘߏ߲߬ߣߍ߲߬ ߦߋ߫ ߖߌ߬ߣߍ߫ ߟߊߕߟߊ ߣߌ߫ ߓߍ߲߭ ߠߊ߫. 

ߢ.ߟ.ߘ (ߢߍߕߊ߮ ߣߌ߫ ߟߊ߬ߞߎ߬ߘߦߊ߬ߟߌ ߘߍ߭) ߥߛߊ߬ߘߋ߲߸ ߦߊߦߊ߬ ߞߋߕߊ߬ ߓߐ߫ ߘߊ߫ ߞߙߎߞߊ ߘߐ߫. ߊ߬ ߓߙߐߕߐ߫ ߘߊ߫ ߥߊ߬ߛߌ߬ߥߙߊ ߁߅, ߂߀߀߈ ߠߊ߫.

ߊ߬ ߦߋ߫ «PRP» ߜߘߌߛߌ߰ߓߊ߮ ߘߏ߫ ߟߋ߬ ߘߌ߫ ߛߌߙߊߖߐ߬ ߖߊߟߏ߫ ߝߍ߬߸ ߊ߬ ߕߘߍ߬ ߘߊ߫ ߡߐ߰ ߟߎ߬ ߘߐ߫ ߡߍ߲ ߠߎ߬ ߓߊ߯ߙߊ߫ ߘߊ߫ ߞߊ߬ ߓߘߍ߬ߓߘߍ߬ߟߌ߬ ߞߙߎߞߊ ߏ߬ ߣߌ߫ ߓߊ ߡߊ߬ߡߊߘߎ߬ ߟߊ߫ «UNR» ߟߎ߫ ߞߍߢߐ߲߮ߞߊ߲߬ ߁߉߉߈ ߠߊ߫. 

ߞߐߟߊߝߊ߲ ߝߍ߬߸ ߞߏߖߊ ߡߍ߲ ߞߊ߬ ߢ.ߟ.ߘ ߕߍߝߙߊ߫߸ ߛߌ߰ߝߋ߲ ߕߘߍ߬ ߦߋ߫ ߞߐߘߏ߲ߓߊ߯ ߞߋߟߋ߲ ߡߍ߲ ߓߟߏ߫ ߖߌ߬ߣߍ߫ ߝߊ߬ߛߏ߬ ߜߙߊ ߟߊ߫ ߞߊ߬ߦߌ߯ ߂߀߀߂ ߟߊ߫߸ ߦߊߦߊ߬ ߞߋߕߊ߬ ߡߍ߲ ߕߘߍ߬ ߦߋ߫ ߥߣߊ߬ ߓߟߏߡߟߊߕߊ ߘߴߊ߬ ߟߌ߬ߤߟߊ ߡߊ߬߸ ߏ߬ ߞߵߊ߬ ߕߘߍ߬ߒ߬ߘߐ߬ߟߌ ߟߊߘߎ߲߫ ߞߙߎߞߊ ߏ߬ ߘߐ߫. ߏ߬ ߞߍ߫ ߘߊ߫ ߞߏ߫ ߜߍߟߍ߲ ߠߋ߬ ߘߌ߫ ߢ.ߟ.ߘ ߡߊ߬. ߏ߬ ߡߍ߲ ߕߘߍ߬ ߓߘߊ߫ ߓߊ߲߫ ߓߣߐ߬ ߟߊ߫ ߛߌ߰ߝߋ߲߬ ߞߋߟߋ߲߫ ߘߐ߫ ߞߎߡߊߓߏ߲ ߠߊ߫߸ ߊ߬ ߣߌ߫ ߖߌ߬ߣߍ߬ ߛߊ߲ߘߐߟߊ ߡߊ߬ߞߟߐ߬ ߢߊ߬ߕߣߐ߬ߡߊ ߘߏ߫ ߟߎ߫.

߂߀߀߈ ߘߓߊ߬ߓߌߟߊ ߕߋ߬ߟߋ߫ ߉߸ ߛߟߊߕߌ߮ ߦߊߦߊ߬ ߞߋߕߊ߬ ߘߏ߲߬ ߘߊ߫ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭ (ߖ.ߓ.ߝ.ߘ) ߘߐ߫߸ ߞߙߎߞߊ ߡߍ߲ ߛߌ߲ߘߌ߫ ߘߊ߫ ߖߌ߬ߣߍ߬ ߞߏߕߌ߯ ߞߘߐ߫ ߛߋߟߎ߬ ߘߊߟߍ߲߬ ߖߊߟߏ߫ ߓߟߏ߫ ߞߵߊ߬ ߕߘߍ߬ ߊ߬ ߦߋ߫ ߞߏߕߌ߯ ߝߟߐߦߊ ߟߊ߫. 

## ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߊߝߙߌߞߌ߬ ߓߏ߲߬ߘߊ
ߦߌߟߡߊ:ߖߌ߬ߣߍ߫ ߘߏ߲߬ߘߊ
ߓߊ ߎߙߌ߬

**ߊߡߊߘߎ߫ ߓߊ ߎߙߌ߬** (ߥߟߊ߫ *ߊߡߊߘߎ߫ ߎߙߌ߬ ߓߊ*߸ ߤߊߡߊ߲ߕߍ߫ *ߓߊ ߎߙߌ߬*) ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫ ߡߍ߲ ߛߐ߬ߘߐ߲߬ ߘߊ߫ ߔߌߕߊ߬ ߁߉߅߈ ߠߊ߫. ߞߐߘߏ߲ߠߌ߲ ߛߌ߲ߞߐ߲ ߞߊ߲ߕߌ߯ߦߊ ߡߙߊ߬ߞߊ߲ ߕߎ߲߰ߣߍ߲߬ߢߐ߲߰ߠߊ ߟߎ߬ ߡߊ߬ ߞߊ߬ߦߌ߯ ߁߉߉߀ ߘߊߡߌߣߊ ߟߊ߫߸ ߊ߬ ߦߋ߫ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭ ߜߙߋ߬ߡߊߕߍ߰ߓߊ߮ ߘߏ߫ ߟߋ߬ ߘߌ߫.

ߊ߬ߟߋ ߟߋ߬ ߦߋ߫ ߓߍ߯ߦߊ ߘߍ߭ ߖߌ߬ߣߍ߬ ߟߊߞߎߘߦߊ߫ ߞߊ߲ߡߊ߬ (ߓ.ߘ.ߖ.ߟ) ߞߊ߲ߕߌ߮ ߘߌ߫ ߕߊ߲߬. 

## ߞߊ߲߬ߛߓߍߟߌ
ߊߡߊߘߎ߫ ߓߊ ߎߙߌ߬ ߡߏߦߌ߫ ߘߊ߫ ߔߌߕߊ߬ ߟߋ߬ (ߕߌ߲߬ߞߎߘߎ߲ ߡߍ߲ ߛߌ߰ߓߊ߮ ߝߊ߲߬ߓߊ ߦߋ߫ ߝߌߟߊ ߟߎ߬ ߘߌ߫ ߖߌ߬ߣߍ߬ ߞߊߙߊ߲ߞߊߙߊ߲ «ߖߌ߬ߣߍ߬ ߕߌ߲ߘߌߡߊߦߙߐ» ߘߐ߫) ߁߉߅߈ ߠߊ߫. 

ߊ߬ߟߋ ߟߋ߬ ߞߊ߬ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭ ߛߌ߲ߘߌ߫ ߁߉߉߁ ߠߊ߫ (ߓߍ߯ߦߊ߫ ߝߊ߲ߞߊ ߘߍ߭ ߕߐ߮ ߘߌ߫)߸ ߊ߬ ߣߌ߫ ߞߊ߬ ߞߙߎߞߊ߫ ߜߘߍ߫ ߟߎ߫ ߝߙߊ߬ߒ߬ߞߊ߲߬ߠߌ߲ ߞߎ߲߬ߠߊߛߌ߰߸ ߦߏ߫ «UFP», ߞ.ߟ.ߘ߸ ߣߌ߫ «FODEG» ߁߉߉߂ ߟߊ߫. ߊ߬ ߞߍ߫ ߘߊ߫ ߝߘߏ߬ߓߊ߬ ߞߟߊߕߌ߮ (ߡߐ߰ ߝߌߟߊߣߊ߲) ߥߟߊ߫ ߞߊ߲ߕߌ߯ ߛߙߍߞߍ ߘߌ߫.

ߊ߬ ߦߋ߫ ߖߌ߬ߣߍ߫ ߝߊ߲߬ߞߊ߬ ߢߣߊߡߊ (Forum des forces vives de Guinée) ߟߎ߬ ߟߐ߯ߓߊߟߐ ߘߐ߫߸ ߕߎߟߊߝߌ߲ ߂߈ ߞߊߡߊ߲ ߔߊߞߌߛߦߊ ߛߌ߲߬ߝߏ߲߬ߧߊ߬ߟߌ ߟߐ߲߬ߞߋ߬ߟߊ ߞߊ߲ߕߌ߮ ߟߋ߬ ߘߌ߫ ߂߀߀߉ ߕߎߟߊߝߌ߲ ߂߈ ߡߐ߰ߝߊ߰ߓߊ ߘߐ߫. ߂߀߁߀ ߠߊ߫߸ ߊ߬ ߟߊߡߍ߲߫ ߘߊ߫ ߞߊ߬ ߓߊ߲߫ ߞߵߊ߬ ߕߐ߮ ߛߓߍ߫ ߞߎ߲߬ߡߊ߬ߝߐ߬ߟߊ (partie civile) ߝߊ߰ߟߌ ߏ߬ ߟߊ߫ ߞߏ߫ ߟߊ߫. 

ߊߟߌߝߊ߫ ߞߐ߲ߘߍ߫ ߝߊ߰ߞߏ ߡߍ߲ ߘߐߓߍ߲߬ ߘߴߊ߬ ߞߊ߲ߡߊ߬ ߞߌߔߋ߬߸ ߞߵߊ߬ ߕߘߍ߬ ߊ߬ ߦߋ߫ ߢߊߣߌ߲ߡߊߓߏߙߌ ߟߊ߫ ߝߊ߬ߙߊ߲߬ߛߌ߫߸ ߊ߬ ߞߕߌ߫ ߘߊ߫ ߞߵߊ߬ ߓߌ߬ߟߵߊ߬ ߛߌ߭ ߥߛߎ (ߞߊ߬ߛߏ) ߟߊ߫ ߞߴߏ߬ ߘߐ߫. ߊߟߌߝߊ߫ ߞߐ߲ߘߍ߫ ߞߊ߬ ߞߏߘߐߞߏߦߊߕߏ߫ ߞߴߊ߬ ߦߋ߫ ߂߀߁߅ ߞߏߟߌ߲ߞߏߟߌ߲ ߠߊ߫߸ ߏ߬ ߞߍ ߊ߬ ߘߏ߲߬ ߘߊ߫ ߞߵߊ߬ ߟߊ߫ ߢߊߣߌ߲ߡߊߓߏߙߌ ߟߊߛߴߊ߬ ߘߊ߲߬ ߠߊ߫߸ ߊ߬ ߞߊ߬ ߘߊ߲߬ߝߘߊ߬ߓߐ ߛߐ߬ߘߐ߲߫ ߞߊ߬ ߝߘߊ߫ ߖߌ߬ߣߍ߬ߞߊ ߟߎ߬ ߟߊ߫ ߡߐ߰ߣߌ߲߬ߝߌ߲ ߤߊߞߍ߫ ߡߊߞߊ߲ߞߊ߲ߓߊ߮ ߛߌ߲߬ߝߏ߲߬ߧߊ߬ߟߌ ߟߎ߬ ߟߊ߫.

ߊ߬ ߟߊ߫ ߖߌ߬ߣߍ߬ ߘߏ߲ߠߌ߲ ߞߍ߫ ߘߊ߫ ߛߋߟߎ߬ ߘߊߟߍ߲߬ ߖߊߟߏ߫ ߣߌ߫ ߖ.ߓ.ߝ.ߘ ߘߍ߭ ߟߎ߬ ߡߊ߬ ߛߐ߲߬ߖߊ ߟߋ߬ ߘߌ߫߸ ߝߴߊ߬ ߝߊ߱ ߖߍ߲߬ߠߌ߲߬ߓߌߢߍ ߞߊ߬ **ߡߊߡߊߘߌ߫ ߞߎߟߊ߬ ߖߊߟߏ߫** ߓߏ߲߫ ߞߵߏ߬ ߝߊ߰ ߛߊ߲߬ߞߌߘߊ߲߫. ߊ߬ ߟߊߓߊ߲߫ ߘߊ߫ ߡߍ߲ ߡߊ߬߸ ߏ߬ ߟߋ ߞߍ߫ ߘߊ߫ ߓߊ ߎߙߌ߬ ߜߍ߲ ߘߌ߫ ߞߙߎߞߊ ߏ߬ ߘߐ߫ ߞߘߎߞߘߎ߫߸ ߓߊߏ߬ ߊ߬ ߕߘߍ߬ ߦߴߊ߬ߟߎ߬ ߢߣߊ߫ ߞߴߊ߬ ߦߋ߫ ߞߎ߲߬ߠߊ߬ߛߌ߮ ߟߋ߬ ߘߍ߬ߡߍ߲ ߞߊ߲߬ ߊ߬ߟߎ߫ ߡߊ߬.

## ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߖߌ߬ߣߍ߫ ߘߏ߲߬ߘߊ
ߦߌߟߡߊ:ߊߝߙߌߞߌ߬ ߘߏ߲߬ߘߊ
ߜ߭ߏߟߘ ߞߏߛߕ

ߋߙߐߔߎߞߊ߫ ߝߟߐ ߡߍ߲ ߠߎ߬ ߛߋ߫ ߘߊ߫ **ߜ߭ߏߟߘ ߞߏߛߕ**߸ ߏ߬ ߟߋ ߦߋ߫ ߔߐ߬ߙߑߕߐ߬ߜ߭ߍߛߌ ߟߎ߬ ߘߌ߫ ߁߄߇߁ ߠߊ߫. ߊ߬ߟߎ߬ ߛߋ߫ ߕߎߡߊ ߟߊ߫ ߦߋ߲߬߸ ߊ߬ߟߎ߬ ߥߊ߫ ߘߊ߫ ߊߝߙߌߞߌ߬ ߡߊ߲߬ߛߊ߬ߟߊ߫ ߓߐߣߍ߲ߢߐ߲߰ߡߊ ߟߎ߬ ߕߘߍ߬ ߦߋ߲߬߸ ߏ߬ ߟߎ߬ ߘߏ߫ ߦߋ߫ ߛߊߣߌ߲߫ ߓߐ߫ ߦߙߐ ߘߍ߬ߜߍ ߘߏ߫ ߡߙߊ߬ ߟߊ߫. ߊ߬ߟߎ߫ ߞߊ߬ ߋߟߑߡߌߣߊ߫ ߖߌ߲߬ߓߏ߲ ߟߐ߬ ߁߄߈߂ ߟߊ߫߸ ߋߙߐߔߎߞߊ ߟߎ߬ ߟߊ߫ ߓߏ߲߫ ߟߐ߬ߣߍ߲߬ ߝߟߐ ߛߊߣߌ߲ ߞߐ߰ߖߌ߬ߘߊ ߟߊ߫ ߦߋ߲߬. ߊ߬ߟߎ߫ ߞߵߊ߬ߟߎ߬ ߕߏ߫ ߦߋ߲߬ ߠߋ߬ ߛߊ߫ ߞߊ߬ ߖߎ߬ߟߊ߬ߦߊ ߘߊߡߌ߬ߣߊ߫ ߦߋ߲߬߸ ߖߐ߲߭߸ ߛߊߣߌ߲߸ ߡߎ߬ߙߎ߸ ߟߊ߬ߓߊ߸ ߘߎ߬ߡߊ߬ߙߋ߲߸ ߜߐ߯ߘߟߐ߸ ߊ߬ ߣߌ߫ ߡߏ߬ߙߌ߬ߝߊ ߟߎ߬.  

## ߘߐ߬ߝߐ
ߏ߬ ߟߋ ߞߌ߬ߓߊ߬ߙߏ߬ߦߊ ߖߍ߲ߛߍ߲߫ ߘߊ߫ ߋߙߐߔߎ߬ ߟߊ߫߸ ߏ߬ ߞߍ ߊ߲߬ߜ߭ߌ߬ߟߋ߬ ߖߎߟߊ ߟߎ߬ ߣߌ߫ ߤߏߟߊ߲ߘߌߞߊ ߟߎ߬߸ ߘߊߣߋߡߊߙߑߞߌߞߊ ߟߎ߬߸ ߛߎߥߍߘߌߞߊ ߟߎ߬߸ ߊ߬ ߣߌ߫ ߔߙߎߛߌߞߊ ߟߎ߬ ߓߍ߯ ߛߣߍߡߊ߫ ߘߊ߫ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬. ߋߙߐߔߎ߬ ߖߎ߬ߟߊ ߏ߬ ߟߎ߬ ߓߍ߯ ߞߊ߬ ߖߌ߲߭ ߠߎ߬ ߟߐ߬ ߞߐ߰ߖߌ߬ߘߊ ߟߊ߫ ߦߋ߲߬ ߝߙߍߕߍߕߍ߫. ߛߊߣߌ߲ ߞߐ߰ߖߌ߬ߘߊ ߏ߬ ߟߊ߫ ߘߴߊ߬ ߟߊ߫ ߞߊ߬ߦߌ߯ ߋߙߐߔߎߞߊ ߟߎ߬ ߟߋ߬ ߓߟߏ߫ ߞߊ߬ ߓߍ߲߬ ߛߊߣߌ߲ ߛߌߦߊߦߊ ߡߊ߬ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬߸ ߞߵߊ߬ ߕߘߍ߬ ߖߐ߫ ߥߊ߯ߕߌ ߏ߬ ߟߊ߫ ߓߟߏߡߐ߮ ߖߎߟߦߊ ߟߋ߬ ߝߊ߲߬ߞߊ ߓߏ߲߬ߓߊ߫ ߕߘߍ߬ ߦߋ߫.

ߓߙߌߕߊ߲ߓߊ߫ ߥߙߎߣߍ߫ ߜ߭ߏߟߘ ߞߏߛߕ ߜߙߋ߬ߡߊߕߍ߰ ߘߊ߫ ߁߈߂߁ ߠߋ߬ ߟߊ߫߸ ߓߙߌߕߊ߲ߓߊ߫ ߞߎ߲߬ߠߊ߬ߛߌ߮ ߞߊ߬ ߊߝߙߌߞߌ߬ ߞߙߊ߬ߖߊ߬ߥߏ߬ ߞߏߟߊߘߍ ߘߊߓߌ߬ߟߊ ߡߍ߲ ߞߍ߬ ߞߊ߬ ߞߐ߰ߖߌ߬ߘߊ ߟߎ߬ ߓߍ߯ ߡߌ߬ߘߊ߬ ߞߐߘߍ߫. ߊ߬ ߕߐ߬ ߕߏߣߍ߲ ߡߍ߲ ߠߎ߬ ߕߐ߬ߣߐ ߕߘߍ߬ ߦߋ߫ ߛߋ߫ ߟߊ߫ ߋߙߐߔߎߞߊ ߕߐ߭ ߟߎ߬ ߡߊ߬߸ ߏ߬ ߟߎ߬ ߝߣߊ߫ ߡߌ߬ߘߊ߬ ߘߴߌ ߞߐ߫: ߘߊߣߋߡߊߙߑߞߌߞߊ ߟߎ߬ ߟߊ߫ ߜ߭ߏߟߘ ߞߏߛߕ ߡߌ߬ߣߊ߬ ߘߊ߫ ߁߈߅߀ ߟߊ߫ ߞߊ߬ ߤߏߟߊ߲ߘߌ߬ ߜ߭ߏߟߘ ߞߏߛߕ ߣߌ߫ ߍߟߑߡߌߣߊ߫ ߖߌ߲߭ ߠߎ߬ ߡߌ߬ߣߊ߬ ߘߊ߫ ߁߈߇߁ ߠߊ߫.

ߓߙߌߕߊ߲ߓߊ߫ ߟߐ߬ߘߎ߮ ߕߊ߬ߡߌ߲߬ ߘߊ߫ ߡߊߞߊ߬ߝߏ߬ ߟߊ߫ ߕߌ߲߬ߞߎߘߎ߲ ߘߐ߫ ߦߋ߲߬ ߕߌ߲߬ߞߎߘߎ߲ ߡߊ߲߬ߛߊ߬ߟߊ ߟߎ߬ ߡߊߜߐ߬ߙߐ߲߬ߞߕߐ ߟߊ߫߸ ߊ߬ ߜߋ߲ߜߋ߲߫ ߊߛ߭ߊ߲ߕߌ߫ ߞߙߎߝߊ ߣߌ߫ ߝߊ߲߬ߕߌ߬ ߞߙߎߝߊ ߟߎ߬. ߓߙߌߕߊ߲ߓߞߊ ߟߎ߬ ߟߊ߫ ߝߙߋߞߋ ߞߍ߫ ߘߊ߫ ߡߍ߲ ߘߌ߫߸ ߏ߬ ߟߋ ߞߍ߫ ߘߊ߫ ߊߛ߭ߊ߲ߕߌ ߟߎ߬ ߟߋ߬ ߕߘߍ߬ ߦߋ߫ ߓߌ߲߭ ߜ߭ߊߣߊ߬ ߘߎ߰ߞߟߏ ߝߊ߲߬ߓߊ ߡߙߊ߬ ߟߊ߫ ߋߙߐߔߎߞߊ ߟߎ߬ ߟߊ߫ ߣߊ߬ߟߌ ߢߍ߫߸ ߊ߬ ߣߌ߫ ߥߊߘߌ߫ ߞߋߟߋ߲ ߏ߬ ߟߊ߫߸ ߊ߬ߟߎ ߟߋ߬ ߕߘߍ߬ ߦߋ߫ ߝߊ߲߬ߞߊ߬ߡߊ ߘߌ߫ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬. ߞߟߍ߬ ߣߊ߯ߣߌ߲߫ ߠߋ߬ ߘߏ߲߬ ߣߴߊߛ߭ߊ߲ߕߌ ߟߎ߬ ߣߌ߫ ߓߙߌߕߊ߲ߓߞߊ ߟߎ߬ ߕߍ߫߸ ߞߵߊ߬ ߕߘߍ߬ ߊ߲߬ߜ߭ߌߟߋ ߟߎ߬ ߝߣߊ߫ ߢߌ߲߭ ߕߘߍ߬ ߦߋ߫ ߝߊ߲߬ߕߌ ߟߎ߬ ߟߋ߬ ߘߌ߫.

ߣߍ߰ߛߌ߬ߟߊ߬ ߟߊ ߦߴߌ ߘߐ߫ ߛߋߞߏߘߌ߫ ߣߌ߫ ߛߊߣߌ߲߫ ߕߌ߲ߞߎߘߎ߲ ߕߍ߫ (߁߉߁߀) ߠߊ߫ 

߁߉߀߁ ߠߊ߫߸ ߛߊߣߌ߲ ߞߐ߰ߖߌ߬ߘߊ ߝߊ߲߭ ߓߍ߯ ߞߍ߫ ߘߊ߫ ߊ߲߬ߜ߭ߌ߬ߟߋ߬ ߥߙߎߣߍ ߘߌ߫߸ ߡߍ߲ ߘߐ߫ ߣߌ߫ ߡߊ߲߬ߛߊ߬ߟߊ ߟߎ߬ ߣߌ߫ ߛߌߦߊ ߟߎ߬ ߓߍ߯ ߟߊߘߍ߬ ߘߊ߫ ߞߊ߬ߝߏ߬ ߞߋߟߋ߲߫ ߘߌ߫. ߛߎ߲ߞߎ߲ ߝߋ߲߫ ߛߌߦߊߡߊ߲߫ ߠߎ߫ ߟߊߓߐ߫ ߘߊ߫ ߜ߭ߏߟߘ ߞߏߛߕ ߞߵߊ߬ ߟߊ߫ ߥߊ߫ ߓߙߌߕߊ߲ߓߊ߫ — ߦߏ߫ ߛߊߣߌ߲߸ ߣߍ߰ߟߊ߬ߞߊ ߟߎ߬߸ ߣߐ߬ߓߊߟߌ (ߘߌߦߊߡߊ߲)߸ ߜߋ߲߭ (ߛߋ߲߬ߓߊ߬ߢߌ߲)߸ ߝߍߝߍ߸ ߦߙߌ߸ ߢߐ߭ (ߞߊ߬ߓߊ)߸ ߊ߬ ߣߌ߫ ߞߊ߬ߞߊ߬ߥߏ ߟߎ߫. ߓߙߌߕߊ߲ߓߊ߫ ߥߙߎߣߍ ߞߊ߬ ߣߍ߰ߛߌߟߊ ߣߌ߫ ߡߊ߬ߘߏ߬ߣߌ߲߬ߠߌ߲߬ ߝߋ߲ ߠߎ߬ ߟߐ߬ ߓߌ߲߭ ߜ߭ߊߣߊ߬. ߘߊ߲ߘߊߛߏ ߟߎ߬ ߣߌ߫ ߞߊ߬ߙߊ߲߬ߕߊ ߟߎ߬ ߝߣߊ߫ ߟߐ߬ ߘߊ߫. ߊ߬ ߞߍߣߍ߲߫ ߦߴߏ߬ ߘߐ߫ ߦߏ߫ ߓߙߌߕߊ߲ߓߞߊ ߟߎ߬ ߕߘߍ߬ ߦߴߊ߬ ߝߍ߬ ߟߋ߬ ߥߊ߯ߕߌ ߏ߬ ߟߊ߫߸ ߞߊ߬ ߝߊ߰ߡߊ߬ߟߊ ߞߏ߫ ߘߊߘߐߓߍ߲߬ߣߍ߲ ߠߎ߬ ߟߊߦߌ߬ߙߌ߲߬ߘߌ߫ ߦߋ߲߬ (ߥߟߊ߫ ߞߵߊ߬ ߛߓߊ߬ߕߌ ߟߊߘߏ߲߭ ߦߋ߲߬). 

ߏ߬ ߥߊ߯ߕߌ ߟߊ߫߸ ߁߉߄߅ ߟߊ߫߸ ߜ߭ߏߟߘ ߞߏߛߕ ߡߌ߬ߙߌ߲߬ߘߌ ߟߎ߬ ߟߊ߫ ߖߘߍ߬ߕߐ߲߬ߕߌ߰ߦߊ ߓߍߓߊ߯ߦߊ ߘߊߡߌ߬ߣߊ߫ ߘߊ߫. ߏ߬ ߟߋ ߝߣߊ߫ ߕߘߍ߬ ߦߋ߫ ߘߍ߲ߖߘߍߟߦߊ ߡߊߜߍ߲߫ ߜߛߊ ߘߊߡߌ߬ߣߊ߬ ߕߎߡߊ ߘߌ߫ ߘߎߢߊ߫ ߞߊߓߋ ߟߊ߫. 

߁߉߅߆ ߟߊ߫߸ ߓߙߌߕߊ߲ߓߊ߫ ߕߜ߭ߏߟߊ߲ߘ (ߓߙߌߕߊ߲ߓߊ߫ ߕߜ߭ߏߟߊ߲ߘ ߞߊ߲ߘߟߌ ߞߐ ߘߐ߫ ߁߉߅߆ ߟߊ߫)߸ ߊߛ߭ߊ߲ߕߌ ߟߊ߬ߞߊ߲߬ߘߊ߬ߟߊ ߟߎ߬ ߣߌ߫ ߝߊ߲߬ߕߌ ߟߊ߬ߞߊ߲߬ߘߊ߬ߟߊ ߟߎ߬ ߞߵߊ߬ߟߎ߬ ߝߙߊ߬ ߢߐ߲߯ ߞߊ߲߬ ߞߙߎ߫ ߞߋߟߋ߲߫ ߘߌ߫ ߜ߭ߏߟߘ ߞߏߛߕ ߞߣߐ߫ ߞߊ߬ ߥߙߎߣߍ߫ ߞߋߟߋ߲߫ ߛߌ߲ߘߌ߫: ߡߍ߲ ߡߊߟߐ߲߫ ߕߐ߮ ߦߋ߫ ߜ߭ߏߟߘ ߞߏߛߕ ߘߌ߫. ߁߉߅߇ ߟߊ߫߸ ߥߙߎߣߍ ߞߵߊ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ ߜ߭ߊߣߊ߬ ߕߐ߮ ߘߌ߫߸ ߡߍ߲ ߞߊ߲ߕߌ߯ ߝߟߐ ߞߍ߫ ߘߊ߫ ߞߎ߬ߥߊ߰ߡߍ߫ ߒߞߎ߬ߙߎߡߊ߬߬ ߘߌ߫.  

## ߦߟߌߡߊߛߙߋ ߟߎ߬

ߦߌߟߡߊ:ߓߙߌߕߊ߲ߓߊ߫ ߥߙߎߣߍ
ߦߌߟߡߊ:ߜ߭ߏߟߘ ߞߏߛߕ
ߦߌߟߡߊ:ߜ߭ߊߣߊ߬
ߦߌߟߡߊ:ߜ߭ߊߣߊ߬ ߘߏ߲߬ߘߊ
ߦߌߟߡߊ:ߘߐ߬ߝߐ ߖߡߊ߬ߣߊ
ߞߡߍߙߌߘߊ߫

ߞߡߍߙߌߘߊ߫ ߦߋ߫ ߕߜ߭߭߭ߏ߫߫߫߫ ߛߏ ߘߏ߫ ߟߋ߬ ߘߌ߫.

## ߘߎ߰ߡߊ߬ߛߓߍ
ߞߡߍߙߌߘߊ߫ ߦߋ߫ ߞߊ߯ߙߊ߫ ߞߎߘߍ߫ ߂߅ ߖߊ߬ߕߋ߫ ߟߋ߬ ߟߊ߫߸ ߓߌߣߊ߫ ߓߙߊ߬ߓߊ߰ߘߊ ߣߊ߫ ߞߊ߯ߙߊ߫ ߕߌ߲߬ߞߎߘߎ߲ ߠߎ߬ ߘߐ߫.

## ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲

* ߓߌߦߊ߲߫ ߛߎ߯ߝߍ

## ߝߘߏ߬ߓߊ߬ ߘߌ߲ߞߌߙߊ ߟߎ߬

* ߞߊ߬ߙߊ߲߬ߕߊ ߛߊ߯ߘߊ߫ ߝߟߐ 
* ߘߊ߲ߘߊߛߏ

## ߖߏ߯ߦߊߟߌߟߊ
ߊ߬ߟߌ ߓߍ߲ߗ߭ߊߡߍ߲߫ ߕߏ߯ߘߟߊߡߐ ߟߎ߬ ߟߊ߫ ߛߓߊ߬ߕߌ ߘߍ߭ ߞߊ߲ߕߌ߮. 
ߦߌߟߡߊ:ߞߊ߯ߙߊ߫ ߕߏ߯ߘߊ
ߦߌߟߡߊ:ߕߜ߭ߏ߫ ߘߏ߲߬ߘߊ
ߦߌߟߡߊ:ߕߜ߭ߏ߫ ߘߎ߰ߡߊ߬ߛߓߍ ߘߌ߲߬ߞߌߙߊ
ߡߎߛߦߊ߫

**ߡߎߛߦߊ߫** ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫ ߝߏߘߋߞߊߙߌߦߊ߫߫ ߡߙߊ߬ߓߊ߰ߘߊ ߣߌ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫. 

## ߛߌ߰ߓߊ߮
߂߀߁߆ ߟߊ߫߸ ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߱ ߄߀߄߉߃ ߟߋ߬ ߘߌ߫߸ ߏ߬ ߕߊ߬ߣߍ߲߫ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߟߋ߬ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߃߈ ߀߀߀ ߘߌ߫.

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ
ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߖߌ߬ߣߍ߬ ߛߏ
ߛߊ߲ߓߊߦߑߟߏ߫

ߛߊ߲ߓߊߦߑߟߏ߫ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߡߍ߲ ߦߋ߫ ߞߎ߲߲߲ߘߙߊ߫ ߡߙߊ߬߬߬ߓߊ߰ߘߊ ߣߌ߫ ߓߏ߬ߞߋ߫ ߕߌ߲߬ߞߎߘߎ߲ ߘߐ߫. 

## ߛߌ߰ߓߊ߮
߂߀߁߆ ߟߊ߫߸ ߛߊ߲ߓߊߦߑߟߏ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߆ ߇߀߁ ߠߋ߬߸ ߏ߬ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߅ ߆߆߇ ߘߌ߫.

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߞߐߜߍ ߡߍ߲ ߦߋ߫ p17 ߟߊߓߊ߯ߙߊ߫ ߟߊ߫
ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߕߟߋ߬ߓߊ߰ߞߊ߲ߟߐ߲ߘߐߦߊ

**ߕߟߋ߬ߓߊ߰ߞߊ߲ߟߐ߲ߘߐߦߊ** (ߊ߲߬ߜ߭ߌ߬ߟߋ߬ߞߊ߲ ߘߐ߫:Computational Linguistics ) ߊ߬ ߦߋ߫ ߟߐ߲ߞߏ߫ ߞߎߘߊ ߟߋ߬ ߘߌ߫، ߊ߬ ߦߋ߫ ߕߟߋ߬ߓߊ߮ ߟߊߓߊ߯ߙߊ ߟߋ߬ ߘߌ߫ ߞߟߏߜߍ ߡߊߦߟߍ߬ߡߊ߲ ߘߐ߫، ߊ߬ ߣߌ߫ ߞߊ߲ ߟߐ߲ߕߊ ߟߎ߬ ߦߟߍ߬ߡߊ߲߫ ߕߟߋ߬ߓߊ߮ ߝߙߍߕߍߡߊ ߟߎ߬ ߘߌ߫ ߸ ߊ߬ߟߎ߬ ߝߛߍߝߛߍ ߞߊ߲ߡߊ߬، ߊ߬ ߣߌ߫ ߞߊ߲ ߠߎ߬ ߘߟߊߡߌ߬ߘߊ߬ ߢߐ߲߮ ߘߐ߫، ߊ߬ ߣߌ߫ ߞߊ߬ ߢߍߛߐ߲ ߠߎ߬ ߟߊߘߊ߲߫ ߞߊ߲ ߓߊ߯ߙߊ ߟߎ߬ ߘߐ߫، ߟߐ߲ߞߏ ߣߌ߲߬ ߧߋ߫ ߕߘߍ߬ ߟߊ߫ ߞߊ߲ߟߐ߲ߘߐߦߊ ߝߍ߭ ߟߋ߬ ߞߊ߬ ߞߊ߲ ߟߐ߲ߕߊ ߘߎ߲߬ߘߎ߬ߡߊ߬ߞߏ ߟߎ߫ ߝߊ߰ߡߎ߲߬ ߟߊߣߐ߰ߦߊ߫، ߊ߬ ߣߌ߫ ߞߊ߬ ߡߙߌߦߊ ߟߎ߬ ߘߌ߫ ߡߍ߲ ߠߎ߬ ߞߊ߫ ߢߌ߲߬ ߞߊ߲ ߘߏ߲߬ߖߟߎ߬ߡߊ߬ ߢߊ ߣߴߊ߬ ߟߊߓߊ߯ߙߊ߫ ߢߊ ߘߐ߫.  ߕߟߋ߬ߓߊ߰ߞߊ߲ߟߐ߲ߘߐߦߊ ߟߊ߫ ߓߊ߯ߙߊ ߝߊ߲߬ߓߊ ߘߐ߫ ߓߟߋ߬ߓߟߋ߬ߓߊ ߦߋ߫ ߡߍ߲ ߘߌ߫، ߏ߬ ߟߋ ߡߙߌߦߊ ߟߎ߬ ߘߌ߫ ߸ ߊ߬ ߣߌ߫ ߛߋߒߞߏߟߦߊ ߟߎ߬، ߡߍ߲ ߘߌ߫ ߘߍ߬ߡߍ߲߬ ߞߍ߫ ߞߊ߬ ߢߍߥߟߊ ߟߊ߫ ߘߊ߲߫ ߸ ߡߍ߲ ߘߌ߫ ߘߍ߬ߡߍ߲߬ ߞߍ߫ ߞߊ߲߫ ߛߎ߲ߞߎ߲ߡߊ ߟߎ߫ ߝߊ߰ߡߎ߲߬ ߘߐ߫. 

ߞߊ߲ߟߐ߲ߘߐߦߟߊ ߟߎ߬ ߦߋ߫ ߕߟߋ߬ߓߊ߮ ߢߍߥߟߊ ߟߎ߬ ߟߊߓߊ߯ߙߊ߫ ߟߊ߫ ߞߊ߲ ߞߎߡߊߘߋ߲߫ ߠߎ߬ ߡߊߦߟߍ߬ߡߊ߲ ߣߴߊ߬ߟߎ߫ ߟߊߡߊ߬ߙߊ ߘߐ߫ ߸ ߊ߬ ߣߌ߫ ߟߐ߲ߕߊ ߟߎ߬ ߡߊߛߊ߬ߦߌ ߘߐ߫ ߸ ߊ߬ ߣߌ߫ ߟߊ߬ߟߐ߲߬ߠߌ߲߬ߧߊ߬ߟߌ ߟߎ߬ ߘߐ߫، ߊ߬ ߣߌ߫ ߞߟߏߜߍ ߟߎ߬، ߊ߬ ߣߴߊ߬ ߞߍߢߊ ߛߌߦߊߡߊ߲߫ ߘߐ߫، ߊ߬ ߣߌ߫ ߞߘߐߝߐߟߊ߲ ߝߙߍߕߍߡߊ ߟߎ߬ ߛߌ߲ߘߌ߫ ߘߐ߫،ߊ߬ ߣߌ߫ ߞߟߏߜߍ ߟߎ߬ ߦߙߌߡߊߛߦߋߦߊ ߣߵ ߊ߬ߟߎ߬ ߛߙߍߘߍߦߊ ߞߊ߬ ߓߍ߲߬ ߛߓߍߘߋ߲ ߠߎ߬ ߡߊ߬ ߸ ߞߍߢߊ ߛߌߦߊߡߊ߲߫ ߡߊ߬، ߟߐ߲ߞߏ ߝߙߍߕߍߡߊ ߟߎ߬ ߓߘߊ߫ ߟߊߥߙߎߞߌ߫ ߛߊ߲߬ ߠߊߓߊ߲ ߣߌ߲߬ ߠߊ߫، ߡߊ߬ߘߎ߮ ߢߌ߲߬ ߠߎ߬ ߘߐ߫، ߞߊ߬ ߓߍ߲߬ ߕߙߏ߬ߞߏ߬ ߞߎߘߊ ߓߐߣߍ߲ ߡߊ߬:

•	ߞߟߏߘߋ߲ ߠߎ߬ ߦߋߟߌ ߛߋ߲ߞߏߟߦߊ (ߊ߲߬ߜ߭ߌ߬ߟߋ߬ ߞߊ߲ ߘߐ߫: OCR ): ߞߏߛߊ߫ ߕߟߋ߬ߓߊ߮ ߘߌ߫ ߞߊ߲ ߘߊ߲ߕߊ ߓߊߖߎ ߗߏ߯ߦߊ ߟߎ߬ ߟߐ߲߫، ߊ߬ ߣߌ߫ ߞߊ߲ ߘߊ߲ߕߊ ߛߏ߯ߙߏߣߍ߲߫ ߠߎ߫ ߦߟߍ߬ߡߊ߲߫ ߝߙߍߕߍ߫ ߞߊ߲ (ߞߟߏߜߍ ߢߎߡߍߙߋ߲ߡߊ) ߘߌ߫، ߊ߬ ߘߌ߫ ߡߊߦߟߍ߬ߡߊ߲. 

•	ߞߘߐߝߐߟߊ߲ ߢߎߡߍߙߋ߲ߡߊ، ߏ߬ ߦߋ߫ ߟߐ߲ߕߊ ߓߟߋߓߟߋ ߟߋ߬ ߘߌ߫ ߸ ߡߍ߲ ߞߣߐߞߍߣߍ߲߫ ߞߊ߲߫ ߞߎߡߊߘߋ߲ ߠߎ߬ ߟߊ߫ ߸ ߞߊ߲߫ ߝߌ߬ߟߊ߬ ߥߟߊ߫ ߛߌߦߊߡߊ߲ߓߊ، ߏ߬ ߟߊߓߊ߯ߙߊ ߓߘߊ߫ ߛߎߘߊ߲߫ ߓߊ ߟߋ߬ ߞߍ߫ ߞߊ߲ ߞߎߡߊߘߋ߲ ߓߊߖߎ ߟߎ߬ ߘߟߊߡߌ߬ߘߊ ߘߐ߫. 

•	ߘߟߊߡߌߘߊߟߌ ߢߎߡߍߙߋ߲ߡߊ: ߏ߬ ߓߘߊ߫ ߛߎߘߊ߲ߓߊ ߟߋ߬ ߓߟߏߦߊ߫ ߞߊ߲ ߞߟߏߜߍ ߟߎ߬ ߘߟߊߡߌ߬ߘߊ ߘߐ߫ ߸ ߞߊ߲ ߡߍ߲ ߠߎ߬ ߦߋ ߞߐߙߍ߫ ߞߋߟߋ߲߫ ߠߊ߫، ߊ߬ ߣߌ߫ ߛߎߘߊ߲ ߘߏ߯ߣߍ߲߫ ߞߊ߲ ߠߎ߬ ߘߐ߫ ߸ ߡߍ߲ ߠߎ߬ ߕߍ߫ ߞߐߙߍ߫ ߞߋߟߋ߲߫ ߠߊ߫ ߸ ߏ߬ ߟߎ߫ ߞߐ߬ߣߌ߲ ߧߋ߫ ߟߊ߬ߥߙߎ߬ߟߌ ߘߊߞߘߐ

•	ߡߍ߲ߞߊ߲ ߡߊߟߐ߲ ߛߋߒߞߏߟߦߊ: ߕߟߋ߬ߓߊ߮ ߦߋ߫ ߟߊߓߊ߯ߙߊ߫ ߟߊ߫ ߞߊ߬ ߡߍ߲ߞߊ߲ ߦߟߍ߬ߡߊ߲߫ ߞߟߏߜߍ ߘߌ߫، ߊ߬ ߣߌ߫ ߝߣߊ߫ ߞߟߏߜߍ ߦߟߍ߬ߡߊ߲߫ ߡߍ߲ߞߊ߲ ߘߌ߫ ߸ ߊ߬ ߣߌ߫ ߞߵߊ߬ ߞߊ߬ߙߊ߲߬، ߞߊ߲ ߟߐ߲ߠߌ߲ߧߊ ߟߎ߬ ߓߘߊ߫ ߞߍߢߊ ߣߌ߲߬ ߞߐߡߊߓߌ߲ߓߌ߲߫ ߸ ߢߍߛߐ߲ ߞߐ߲߬ߜߍ ߝߛߍߝߛߍ ߟߊ߫ ߞߊ߲ ߘߊ߲ߕߊ ߟߎ߬ ߟߊ߫ ߞߊ߬ ߓߐ߫ ߞߊ߲߫ ߓߐߣߍ߲ߢߐ߲߰ߡߊ ߟߎ߬ ߘߐ߫، ߞߏߛߊ߫ ߸ ߞߊ߬ ߞߊ߲ ߘߏ߲߬ߖߟߎ߬ߡߊ߬ ߢߊ ߞߎ߲߬ߠߊߞߊ߬، ߊ߬ ߣߌ߫ ߞߊ߲ ߠߎ߬ ߗߏ߯ߦߊ ߓߐߣߍ߲ ߢߐ߲߮ ߠߊ߫ ߞߏ ߡߍ߲ ߠߎ߬ ߘߐ߫، ߊ߬ ߣߌ߫ ߞߊ߲ ߠߎ߫ ߞߏߟߏ߲ߧߊ ߢߐ߲߮ ߘߐ߫، ߞߊ߬ ߟߴߊ߬ ߓߟߏߦߊ߫ ߞߊ߲߬، ߦߏ߫ ߊ߬ ߦߋ߫ ߟߊߓߊ߯ߙߊ߫ ߟߊ߫ ߢߊ ߡߍ߲ ߞߊ߲߬ ߞߎߡߊ ߝߙߋߞߋ ߟߎ߬ ߘߊ߲ߘߊ ߘߐ߫ ߸ ߊ߬ ߣߌ߫ ߡߍ߲ߠߌ߲.
ߦߌߟߡߊ:ߕߟߋ߬ߓߊ߰ߦߊ
ߦߌߟߡߊ:ߞߊ߲ߟߐ߲ߘߐߦߊ
ߜ߭ߊ߲ߓߏߙߎ߫ ߒߜ߭ߟߊ߫ ߞߟߊߓߍ߲߫ ߝߌߟߊߣߊ߲

**ߜ߭ߊ߲ߓߏߙߎ߫ ߒߜ߭ߟߊ߫ ߞߟߊߓߍ߲߫ ߝߌߟߊߣߊ߲** ߞߍ߫ ߘߊ߫ ߓߌ߲ߠߊߥߎߟߋ߲ ߃߁ ߣߌ߫ ߞߏ߲ߞߏߜߍ ߃ ߟߋ߬ ߕߍ߫ ߂߀߁߅ ߟߊ߫ ߓߞߏ߫ ߤߙߊߡ ߠߎ߫ ߡߎߙߎ߲ߕߌ߫ ߕߎߡߊ ߟߊ߫. 

## ߟߋ߬ߟߋߟߋ߬ߟߋ
ߗߊߘߌ߬ ߣߊ߲߬ߕߊ߲߬ ߟߎ߬ ߘߏ߲߬ ߘߊ߫ ߞߊߡߋߙߎ߲ߣ ߓߌ߲ߠߊߥߎߟߋ߲ ߁߇\߂߀߁߅ ߟߊ߫߸ ߊ߬ߟߎ߬ ߟߊߓߊ߯ߙߊ߫ ߘߊ߫ ߝߕߏߞߐߟ ߓߐߕߏ߲ߠߊ ߛߏ ߟߊ߫ ߞߊ߬ ߞߊߡߋߙߎ߲ߣ ߛߏ߬ߙߌ߬ߡߊ߬ߘߋ߲ ߠߎ߬ ߘߍ߬ߡߍ߲߬. ߞߊߙߏ ߕߋ߬ߟߋ߫ ߂߉ ߡߊ߬߸ ߖߤߊ߬ߘߌ߬ ߞߟߍ߬ߟߊ ߟߎ߬ ߞߊ߬ ߞߍߒߞߊ߲ߠߌ߲ ߘߏ߫ ߟߊߥߟߌ߬ ߓߘߐ߫߸ ߛߏ ߡߊߜߍ߲ ߘߐ߫ ߒ߬ߞߵߊ߬ߟߎ߫ ߕߎ߲߬ߕߎ߲߬ ߘߊ߫. 

## ߊ߬ ߞߍߟߌ
ߓߌ߲ߠߊߥߎߟߋ߲ ߕߟߋ߬ ߃߁߸ ߗߊߘߌߞߊ ߟߎ߬ ߞߊ߬ ߗߍߒߞߊ߲ߠߌ߲ ߕߎ߲߰ߣߍ߲߬ߢߐ߲߰ߠߊ ߘߏ߫ ߟߎ߫ ߟߊߥߟߌ߬: ߕߋ߬ߟߋ߫ ߛߊ߬ߓߊ߫ ߞߎ߲߬ߕߊ߮ ߞߘߐ߫߸ ߞߟߍ߬ߞߍ߬ ߛߊ߲ߡߊߞߎߟߎ߲߫ ߛߎߞߐߌ߫ ߛߎ-߂߅ (Soukhoï Su-25) ߝߌ߬ߟߊ߬ ߣߊ߯ߣߊ߯ ߡ.ߌ-߂߄ (Mi-24) ߝߌ߬ߟߊ߬ ߟߎ߫ ߞߊ߬ ߣߌߗ߭ߋߙߌߦߊ߫ ߛߏ ߜ߭ߊ߲ߓߏߙߎ߫ ߒߜ߭ߟߊ߫ ߓߍߘߍ߲ߛߍ߫߸ ߦߋ߲߬ ߡߍ߲ ߦߋ߫ ߓߐߕߏ߲ ߝߊ߲߬ ߞߋߟߋ߲ ߝߍ߬ ߣߌߗ߭ߋߙߌߦߊ߫߸ ߝߏ߫ ߛߍ߲߫ ߞߋߟߋ߲ ߡߍ߲ ߦߴߊ߬ ߣߌ߫ ߝߕߏߞߐߟ ߕߍߝߘߊ߫ ߟߊ߫߸ ߛߍ߲ ߏ߬ ߖߊ߲߰ߧߊ ߦߋ߫ ߜߟߊ߬ߜߟߊ߫ ߅߀߀ ߟߋ߬ ߘߌ߫. ߞߊߡߋߙߎ߲ߣ ߜߟߍ߬ߜߊ߬ߛߌ߬ߟߊ ߟߎ߬ ߞߵߊ߬ߟߎ߫ ߛߋ߲߭ ߕߘߍ߬ ߊ߬ ߘߐ߫. ߞߏ߲ߞߏߜߍ ߕߟߋ߬ ߁߭߸ ߞߟߍ߬ߘߋ߲ ߠߎ߬ ߞߵߊ߬ߟߎ߬ ߟߊ߫ ߡߊ߬ߝߏ߬ߟߌ߬ ߝߟߐ ߞߍ߫ ߜ߭ߊ߲ߓߏߙߎ߫. ߗߊߘߌ߬ ߞߊ߬ «ߣߐ߬ߝߍ߬ߜߍ߲߬ߠߌ߲ ߤߊߞߍ» ߡߊߕߙߊ߫߸ ߣߌߗ߭ߋߙߌߦߊ߫ ߞߎ߲߬ߠߊ߬ߛߌ߮ ߟߎ߬ ߝߣߊ߫ ߞߵߊ߬ ߟߊߥߊ߲߬ߞߊ߫ ߞߴߊ߬ߟߎ߬ ߓߘߊ߫ ߘߌ߬ߢߍ߬ ߞߟߍ߬ߘߋ߲߬ ߟߏ߲ߟߊ߲ ߠߎ߬ ߟߊߛߣߍ ߡߊ߬߸ ߤߊߟߌ߬ ߣߵߊ߬ ߕߘߍ߬ ߘߊ߫ ߞߴߊ߬ߟߎ߫ ߕߎ߲߬ ߞߊߡߊ߲߫ ߞߊ߬ ߕߎ߲߬ߞߎ߬ߙߎ߲߫ ߞߐߞߊ߲߫ ߖߡߊߣߊ ߘߏ߫ ߟߊ߫ ߕߍߝߘߊߟߌ ߟߴߊ߬ߟߎ߬ ߟߊ߫ ߖߊ߬ߡߣߊ ߞߣߐߟߊ ߘߐ߫ ߞߊ߲ߕߌ߯ ߛߎߥߊ߲ߘߟߌ ߡߊߜߍ߲ ߘߐ߫. 

ߞߏ߲ߞߏߜߍ ߕߋ߬ߟߋ߫ ߃ ߛߎ߲߰ߕߟߋ ߟߊ߫߸ ߗߊߘߌߞߊ ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߂߀߀߀ ߟߎ߫ ߞߊ߬ ߛߍ߲ ߞߐߛߊ߬ߥߏ߬ ߞߊ߬ ߘߏ߲߬ ߣߌߗ߭ߍߙߌߦߊ߫. ߞߊߡߋߙߎߣߌ߲ߞߊ ߟߎ߬ ߕߏ߫ ߘߴߊ߬ߟߎ߬ ߓߘߊ߫ ߝߊ߲ߝߍ߬ ߝߕߏߞߐߟ. ߕߎ߬ߡߊ߬ߙߋ߲߬ ߞߋߟߋ߲߫ ߞߍ߬ߟߍ ߞߐ߫߸ ߜ߭ߊ߲ߓߏߙߎ߫ ߒߜ߭ߟߊ߫ ߕߊ߬ߡߌ߲߬ ߘߊ߫ ߗߊߘߌߞߊ ߟߎ߬ ߟߊ߫ ߡߊ߬ߙߊ ߞߐ߬ߣߐߡߊ߬. ߞߵߊ߬ ߕߘߍ߬ ߛߏ ߕߎ߲߬ ߓߘߊ߫ ߡߊߓߌ߬ߟߊ߬ ߊ߬ ߛߌ߰ߓߊ߮ ߟߎ߬ ߓߟߏ߫ ߞߊ߬ߦߌ߯ ߞߊߙߏ߫ ߘߊ߲ߘߐ߫߸ ߏ߬ ߟߊߞߏߟߏ߲ߧߊ߫ ߘߊ߫ ߦߏ߫ ߝߎߥߊ߫. 

## ߓߐ߬ߣߐ ߟߎ߬
ߞߏ߲ߞߏߜߍ ߕߟߋ߬ ߄߸ ߗߊߘߌ߬ ߣߊ߲߬ߕߌ߮ ߟߎ߬ ߞߵߊ߬ ߦߌ߬ߘߊ߬ ߞߴߊ߬ߟߎ߬ ߟߊ߫ ߓߐ߬ߣߐ ߦߋ߫ ߡߐ߰ ߉ ߟߊ߫ ߛߊ߬ߦߊ ߟߋ߬ ߘߌ߫ ߊ߬ ߣߌ߫ ߞߊ߬ ߂߁ ߖߐߞߌ߫. ߖߤߊ߬ߘߌ߬ߟߊ ߟߎ߬ ߕߊ߫ ߝߊ߲߭ ߘߐ߫߸ ߗߊߘߌ߬ ߞߟߍ߬ߕߌ߮ ߊߤߊߡߍߘ ߘߊ߯ߙߌ ߓߊߖ߭ߣߌ߫ ߞߵߊ߬ ߦߌ߬ߘߊ߬ ߞߏ߲ߞߏߜߍ ߕߟߋ߬ ߁߭ ߥߎ߬ߙߊ߬ߘߊ ߝߍ߬߸ ߞߏ߫ ߓߍߘߍ߲ߛߍߟߌ ߞߍ߫ ߘߊ߫ ߡߐ߱ ߁߇߅ ߞߵߊ߬ ߛߌ߰ ߂߀߀ ߟߊ߫ ߟߎ߫ ߟߋ߬ ߛߕߊ ߘߴߊ߬ߟߎ ߟߊ߫ ߛߌߟߊ ߝߍ߬. ߗߊߘߌ߬ ߣߊ߲߬ߕߌ߮ ߟߎ߬ ߓߊ߲߫ ߘߊ߫ ߞߵߊ߬ ߟߊߛߙߋߦߊ߫ ߞߏ߫ ߞߟߍ߬ߞߍ߬ߟߊ ߂߀߀ ߣߌ߫ ߞߐ߫ ߟߎ߫ ߝߊ߰ ߘߊ߫ ߞߏ߲ߞߏߜߍ ߕߋ߬ߟߋ߫ ߃ ߕߟߋ߬ ߞߋߟߋ߲߫ ߔߋ ߡߊ߬߸ ߞߊ߬ ߓߏ߬ߙߌ߬ߝߋ߲߬ ߁߂ ߟߎ߫ ߘߐߕߌߢߍ߫ ߡߍ߲ ߠߎ߬ ߟߊߢߎ߲ߣߍ߲߫ ߕߘߍ߬ ߦߋ߫ ߡߙߊ߬ߡߊ߬ߝߋ߲߬ ߜߌߟߌ߲ ߠߎ߬ ߟߊ߫߸ ߊ߬ ߣߌ߫ ߞߊ߬ ߔߏߔߏ߫ ߗߡߍ߬ ߣߌ߫ ߞߐ߫ ߟߎ߫ ߥߦߊ߬. 

## ߖߌ߬ߦߊ߬ߖߟߎ
[ߖߌ߬ߦߊ߬ߖߟߎ] ߣߌߗ߭ߋߙߌߦߊ߫: ߗߊߘߌ߬ ߣߊ߲߬ߕߌ߮ ߟߎ߬ ߞߵߊ߬ߟߎ߫ ߞߍ߫ ߓߞߏ߫ ߤߙߊߡ ߠߎ߬ ߟߊ߫ ߘߌ߲߬ߞߌߙߊ ߟߎ߬ ߞߊ߲߬߸ ߝߊ߬ߙߊ߲߬ߛߌ߫ ߝߐ߰ߓߍ߬ߘߊ, ߞߏ߲ߞߏߜߍ ߅\߂߀߁߅. 

[ߖߌ߬ߦߊ߬ߖߟߎ] ߗߊߘߌ߬ ߣߊ߲߬ߕߌ߮ ߟߎ߬ ߟߊ߫ ߖߌ߬ߦߊ߬ߓߍ߫ ߛߐ߬ߘߐ߲߬ߜߏ߸ ߞߵߊ߬ߟߎ߬ ߕߏ߫ ߓߞߏ߫ ߤߙߊߡ ߠߎ߫ ߞߍ߬ߟߍ ߞߊ߲߬߸ ߝߊ߬ߙߊ߲߬ߛߌ߫ ߝߐ߰ߓߍ߬ߘߊ߸ ߞߏ߲ߞߏߜߍ ߕߟߋ߬ ߆,߂߀߁߅. 

ߦߟߌߡߊߛߙߋ ߟߎ߬ 
ߦߌߟߡߊ:ߊߝߙߌߞߌ߬ ߞߟߊߓߍ߲ ߘߏ߫
ߦߌߟߡߊ:ߣߌߗ߭ߋߙߌߦߊ߫ ߛߌ߬ߟߡߊ߬ ߡߎߙߎ߲ߕߌߓߊ߮ ߟߎ߬
ߦߌߟߡߊ:ߞߊߡߋߙߎ߲ߣ ߞߟߊߓߍ߲
ߦߌߟߡߊ:ߗߊߘߌ߬ ߛߏ߬ߙߌ߬ߡߊ߬ߘߋ߲ ߠߎ߬ ߟߊ߫ ߡߊ߬ߜߐ߬ߙߐ߲߬ߞߕߐ߬ߟߌ
ߞߙߎߺߞߍ߰ߙߍ

**ߞߙߎߞߍ߰ߙߍ߸** ߊ߬ ߡߎ߬ߺߡߍ ߓߍ߯ ߟߊߘߍ߬ߣߍ߲. ߦߏ߫ ߕߊ߲߬ ߣߴߌ ߞߵߊ߬ ߓߍ߯ ߝߙߊ߬ ߢߐ߲߮ ߞߊ߲߬ ߊ߬ ߡߊ߫ ߗߡߍ߬ ߓߐ߫ ،ߌ ߘߴߊ߬ ߝߐ߫ ߣߴߌ ߞߵߊ߬ ߞߙߎߞߍ߰ߙߍ ߝߙߊ߬ ߢߐ߲߮ ߞߊ߲߬ ߊ߬ ߡߊ߫ ߞߡߍ߬ ߓߐ߫،ߘߏ߫ ߟߎ߫ ߝߣߊ߫ ߦߴߊ߬ ߛߓߍ߫ ߟߊ߫ ߝߣߊ߫ ߞߏ߫ ߞߙߎߞߍ߬ߙߍ ߞߍ߬ߙߍ߲߬ߘߍ߬ߢߌ߲ߡߊ ߘߌ߫ ߏ߬ ߕߍ߫ ߕߣߊ߬ ߘߌ߫ ߛߊ߫ ،ߓߊ߸ߊ߬ ߕߍ߫ ߞߎߡߊ ߞߘߐ ߕߌߢߍ߫ ߟߊ߫ ،ߒ߬ߞߊ߬ ߸ߊ߬ ߛߡߊ߬ߺߣߍ߲ ߠߋ߬ ߗߋ߲߰ ߏ߬ ߟߋ ߝߣߊ߫ ߝߐ߫ ߟߊ߫ ߞߏߛߓߍ߫ ߒߞߏߝߐߦߙߐ ߝߊ߲߬ߓߊ ߓߟߏ߫.
ߦߌߟߡߊ:ߞߛߊ߬ߓߌ
ߦߌߟߡߊ:ߘߡߊ߬ߟߐ߲
ߔߑߙߊ߯ߕ

ߔߑߙߊ߯ߕ (ߢߍߥߟߊ) 

**ߔߙߊ߯ߕ** ( ߊ߬  ߛߓߍ߫ ߢߊ Praat ߠߋ߬، ߊ߬ ߦߋ߫ ߞߊ߬ߙߊ߲߬ ߠߊ߫ ߤߏߟߊ߲ߘߌ߫ ߞߊ߲ ߘߐ߫ ߕߊ߲߬ [ 'pra:t ] ߠߋ߬، ߊ߬ ߦߋ߫ ߢߍߥߟߊ߫ ߞߊ߲ߠߊߓߌ߬ߟߊ߬ߣߍ߲ ߝߛߌߙߌߡߊ ߟߋ߬ ߘߌ߫ ߸ ߡߍ߲ߞߊ߲ ߝߛߍߝߛߍ ߘߐ߫ ߟߐ߲ߞߏ ߓߟߏߡߊ߬. ߔߏߟ ߓߙߊߦߛߌߡߊ ߣߌ߫ ߘߊߝ߭ߌߘ ߥߌ߲ߣߞ ߟߵߊ߬ ߟߊߥߙߎߞߌ ߞߊ߲߬ ߊߡߛߑߕߍߙߑߘߊߡ ߖߊ߯ߓߘߊ ߟߊ߫، ߊ߬ ߦߋ߫ ߓߊ߯ߙߊ߫ ߟߊ߫ ߢߍߥߟߊ ߛߏߙߏ߲ߜߊߟߌ ߞߊ߲ߞߋ ߛߌߦߊߡߊ߲ߓߊ ߟߋ߬ ߟߊ߫ ߦߏ߫ ߥߌ߲ߘߏߗ߭ (2000, XP, Vista, 7,8,10) ߣߌ߫ ߡߊߞ ߏߛ ߣߌ߫ ߟߎߣߎ߳ߞߛ. 

ߊ߬ ߓߐߞߏߣߊ߲ ߠߎ߫ ߘߐ߬ߝߐ 

ߦߌߟߡߊ:ߟߐ߲ߞߏ
ߦߌߟߡߊ:ߟߐ߲ߞߏߘߐߦߊ
ߦߌߟߡߊ:ߞߊ߲ߟߐ߲ߘߐߦߊ
ߦߌߟߡߊ:ߛߋߒߞߏߟߊߘߐߦߊ
ߜ߭ߌ߲ߜ߭ߊ߲߫

**ߜ߭ߌ߲ߜ߭ߊ߲߫**/ߦߋ߫ ߞߎ߲ߘߙߊ߫ ߡߙߊ߬ߘߊ߬ߘߎ߯ߟߊ ߘߎ߱ ߘߏ߫ ߟߋ߬ ߘߌ߫
߸ߓߏ߬ߞߋ߫ ߕߌ߲߬ߞߎߘߎ߲ ߘߐ߫߸ߖߌ߬ߣߍ߬ ߞߊ߲ߓߍ߲ ߖߡߊ߬ߣߊ ߞߣߐ. 

## ߛߌ߰ߓߊ߮ ߟߎ߬
ߊ߬ ߛߌ߰ߓߊ߮ ߦߋ߫ ߁߅ ߂߈߆ ߟߋ߬ ߘߌ߫ ߂߀߁߆߸ߊ߬ ߕߐ߯ ߛߙߍߘߍߦߊߟߌ ߂߀߁߄ ߊ߬ ߛߌ߰ߓߊ߮ ߕߎ߲߬ ߦߋ߫ ߁߀ ߂߉߃ ߟߋ߬ ߘߌ߫.
ߝߏߝߣߊ

**ߝߏߝߣߊ** ߦߋ߫ ߡߙߊ߬ߞߊ߫ ߛߌ ߘߏ߫ ߟߋ߬ ߘߌ߫߸ ߡߍ߲ ߠߎ߬ ߛߌߦߊߡߊ߲ߓߊ ߦߴߊߝߙߌߞߌ߬ ߕߟߋ߬ߓߋ ߘߐ߫ (ߊ߬ ߜߋ߲ߜߋ߲߫ ߡߊ߬ߟߌ߸ ߖߌ߬ߣߍ߫߸ ߞߘߏߥߊߙߌ߫߸ ߓߙߎߞߌߣߊ߫ ߝߊ߬ߛߏ߫߸ ߊ߬ ߣߌ߫ ߛߙߊ߬ߟߏ߲߬ ߣߌ߫ ߟߌߓߋߙߌߦߊ߫ ߣߌ߫ ߛߣߍ߬ߜ߭ߊߟߌ߫ ߊ߬ ߣߌ߫...) ߟߎ߫ ߝߣߊ߫ ߘߐ߫. 

## ߝߏߝߣߊ ߡߐ߰߰߰ߘߐ߬ߜߍ ߟߎ߬

* ߊߓߘߎߟߊߦ ߝߏߝߣߊ߫ (߁߉߁߅-߁߉߉߉), ߛߣߍ߬ߜ߭ߊߟߌ߫ ߓߍߓߘߍ߬ߟߌ߬ߟߊ. 
* ߊߘߡߊ߫ ߝߏߝߣߊ߫ (ߡߏߦߌ߫ ߘߊ߫ ߁߉߉߉), ߞߘߏߥߊߙߌ߫ ߕߏ߬ߟߊ߲߬ߕߊ߲߬ߠߊ. 
* ߊߡߌߣߊߕߊ߬ ߝߏߝߣߊ߫ ߡߊ߬ߦߑߜ߭ߊ߬ (߁߉߅߅-߂߀߀߈), ߡߊ߬ߟߌ ߓߊߛߑߞߍߕ ߕߏߟߏ߲ߠߊ.  
* ߓߊߞߊ߬ߙߌ߫ ߫ߝߏߝߣߊ߫ (߁߉߅߀-),  ߖߌ߬ߣߍ߬ ߞߏߕߌ߮ ߣߴߊ߬ ߛߋߣߌ ߞߊ߲ߕߌ߯ ߞߘߐ.  
* ߓߎ߬ߥߊ߬ߞߍ߫ ߝߏߝߣߊ߫ (߁߉߅߇-) ߜߋ߲ ߞߐ߰ߖߌ߬ߘߊ ߓߘߍ߬ߓߘߍ߬ߟߌ߬ߟߊ   
* ߘߙߌߛߊ߬ ߝߏߝߣߊ߫ (ߡߏߦߌ߫ ߘߊ߫ ؟) ߞߘߏߥߊߙߌ߫ ߣߍ߰ߛߏ߬ ߓߏ߬ߙߌ߬ߟߊ.  
* ߜ߭ߊ߬ߤߌ߬ߕߋ߫ ߝߏߝߣߊ߫ (ߡߏߦߌ߫ ߘߊ߫ ߁߉߅߅) ߖߌ߬ߣߍ߬ ߓߐߢߟߊߦߟߊ (réalisateur).   
* ߜ߭ߊ߬ߞߎ ߛߟߊߡߊߕߊ߬ ߝߏߝߣߊ߫ (ߡߏߦߌ߫ ߘߊ߫ ߁߉߅߆ ߟߊ߫) ߡߊ߬ߟߌ ߓߘߍ߬ߓߘߍ߬ߟߌ߬ߟߊ߫ ߡߛߏ.   
* ߜ߭ߎߋߘߊ߫ ߝߏߝߣߊ߫ (ߡߏߦߌ߫ ߘߊ߫ ߁߉߉߁ ߠߊ߫), ߝߊ߬ߙߊ߲߬ߛߌ߫ ߕߏ߬ߟߊ߲߬ߕߊ߲߬ߠߊ.   
* ߌߓߎߙߊߤߌ߬ߡߊ߫ ߞߊ߬ߛߏߙߌ߫ ߝߏߝߣߊ߫ (ߡߏߦߌ߫ ߘߊ߫ ߁߉߅߄ ߠߊ߫), ߖߌ߬ߣߍ߬ ߞߏߕߌ߯ ߝߟߐ (ߞߊ߬ߦߌ߯ ߂߀߁߈).   
* ߌߛߌߦߊߞߊ߬ ߝߏߝߣߊ߫, (ߡߏߦߌ߫ ߘߊ߫ ߁߉߈߂ ߟߊ߫), ߞߘߏߥߊߙߌ߫ ߣߍ߰ߛߏ߬ ߓߏ߬ߙߌ߬ߟߊ.   
* ߟߌߓߊߙ ߍߝ. ߝߏߝߣߊ߫ (ߡߏߦߌ߫ ߘߊ߫ ߁߉߅߉) ߖߌ߬ߣߍ ߛߓߍߦߟߊ.   
* ߡߌߣߊߕߊ߬ ߝߏߝߣߊ߫ (ߡߏߦߌ߫ ߘߊ߫ ߁߉߈߆) ߞߘߏߥߊߙߌ߫ ߓߊߛߌߞߍߕߌ߫ ߕߏߟߏ߲ߠߊ.   
* ߡߎ߬ߤߊ߬ߡߊߘ ߝߏߝߣߊ߫ (ߡߏߦߌ߫ ߘߊ߫ ߁߉߈߅), ߝߊ߬ߙߊ߲߬ߛߌ߫ ߕߏ߬ߟߊ߲߬ߕߊ߲߬ߠߊ.   
* ߡߎ߬ߤߊ߬ߡߊߘ ߟߊ߬ߡߌߣߌ߲ ߝߏߝߣߊ߫ , ߖߌ߬ߣߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߣߴߊ߬ ߓߘߍ߬ߓߘߍ߬ߟߌ߬ߟߊ.   
* ߡߎ߬ߤߊ߬ߡߊߘ ߛߊ߬ߌߘ ߝߏߝߣߊ߫ (ߡߏߦߌ߫ ߘߊ߫ ߁߉߅߂), ߖߌ߬ߣߍ߬ ߞߏߕߌ߯ ߝߟߐ߫ ߞߘߐ.   
* ߛߊ߬ߟߌ߬ߡߊߕߊ߬ ߝߏߝߣߊ߫ (ߡߏߦߌ߫ ߘߊ߫ ߁߉߉߇), ߞߘߏߥߊߙߌ߫ ߗ߭ߎ߳ߘߏ߬ߞߊ.   
* ߝ߭ߊ߬ߝߍߛߊ߬ ߝߏߝߣߊ߫ (ߡߏߦߌ߫ ߘߊ߫ ߁߉߉߂), ߞߘߏߥߊߙߌ߫-ߝߊ߬ߙߌ߲߬ߛߌ߬ ߓߊߛߌߞߍߕߌ߫ ߕߏߟߏ߲ߠߊ.   
* ߥߍߛߌߟߋ߫ ߝߏߝߣߊ߫ (ߡߏߦߌ߫ ߘߊ߫ ߁߉߈߈), ߝߊ߬ߙߊ߲߬ߛߌ߬ ߙߎߜ߭ߑߓߌ߫ ߕߏߟߏ߲ߠߊ.   
* ߥߍߛߌߟߋ ߝߏߝߣߊ߫ (߂߀߀߀ ߟߊ߫), ߝߊ߬ߙߊ߲߬ߛߌ߫ ߕߏ߬ߟߊ߲߬ߕߊ߲߬ߠߊ.   
* ߦߛߎߝߎ߫ ߝߏߝߣߊ߫ (ߡߏߦߌ߫ ߘߊ߫ ߁߉߈߀ ߠߊ߫), ߝߊ߬ߙߊ߲߬ߛߌ߫ ߕߋ߰ߙߋ߬ ߞߎ߲ߕߌ߮.   
* ߦߛߎߝߎ߫ ߝߊߟߌߞߎ߫ ߝߏߝߣߊ߫ (ߡߏߦߌ߫ ߘߊ߫ ߁߉߆߆ ߟߊ߫), ߞߘߏߥߊߙߌ߫ ߕߏ߬ߟߊ߲߬ߕߊ߲߬ߠߊ.  
* ߦߛߎߝߎ߫ ߝߏߝߣߊ߫ (ߡߏߦߌ߫ ߘߊ߫ ߁߉߉߉), ߜߋ߲ߞߐ߰ߖߌ߬ߘߊ ߕߏ߲߬ߟߊ߲߬ߕߊ߲߬ߠߊ.   
* ߖ߭ߋߡߜ߭ߐ ߝߏߝߣߊ߫ (ߡߏߦߌ߫ ߘߊ߫؟), ߞߘߏߥߊߙߌ߫ ߓߘߍ߬ߓߘߍ߬ߟߌ߬ߟߊ.

## ߦߟߌߡߊߛߙߋ ߟߎ߬

## ߞߐߞߊ߲߫ ߛߘߌߜߋ߲ ߠߎ߬

ߦߌߟߡߊ:Category:ߛߌ
ߦߌߟߡߊ:Category:ߡߊ߲߬ߘߋ߲߫ ߛߌ
ߦߌߟߡߊ:Category:ߊߝߙߌߞߌ߬ ߘߏ߲߬ߘߊ
ߦߌߟߡߊ:Category:ߡߊ߲߬ߘߋ߲߫ ߘߏ߲߬ߘߊ
ߞߏ߬ߞߊߞߏ߬ߟߊ ߞߐ߲ߔߌ߬ߣߌ߫

**ߞߏ߬ߞߊߞߏ߬ߟߊ ߞߐ߲ߔߌ߬ߣߌ߫** ߦߋ߫ ߊߡߋߙߌߞߌ߬ ߡߌ߲߬ߝߋ߲߬ ߞߏߟߊߘߍ ߝߊ߬ߛߏ߬ߥߙߍ߬ߡߊ ߟߋ߬ ߘߌ߫ ߡߍ߲ ߝߊ߲ ߦߋ߫ ߊߕߊߟߊ߲ߕߊ߬߸ ߗ߭ߋߐߙߑߗ߭ߌ߫. ߞߏ߬ߞߊߞߏ߬ߟߊ ߞߏߟߊߘߍ ߟߊ߫ ߕߐ߬ߣߐ ߦߋ߫ ߡߌ߲߬ߝߋ߲߫ ߘߊ߲ߘߊߟߌߒߕߊ߲ ߠߎ߬ ߟߊߘߊ߲ߠߌ߲ ߘߐ߫߸ ߝߋ߬ߙߋ ߘߐ߫߸ ߊ߬ ߣߌ߫ ߘߊ߲ߘߊߟߌ߲߫ ߕߍ߫ ߡߌ߲߬ߝߋ߲ ߡߍ߲ ߠߎ߬ ߟߊ߫߸ ߊ߬ ߦߴߏ߬ ߟߎ߫ ߞߐ߲ߛߊ߲ߕߙߋ ߝߋ߬ߙߋ ߘߐ߫߸ ߊ߬ ߣߌ߫ ߛߌߙߐߔ ߟߎ߫ ߝߋ߬ߙߋ ߘߐ߫. ߞߏ߬ߞߊߞߏ߬ߟߊ ߞߐ߲ߔߣߌ ߛߌ߲ߘߌ߫ ߘߴߊߡߋߙߌߞߌ߬ ߓߊߛߌߦߟߊ߫ ߖߐ߲߭ߣ ߛߑߕߌߕ ߔߍ߲ߓߍߙߑߕߐ߲߫ ߠߋ߬ ߓߟߏ߫ ߁߈߈߆ ߟߊ߫. ߊ߬ ߛߏ߯ߙߏߟߊ߲ ߣߴߊ߬ ߥߊߟߌߘߊ ߝߋ߬ߙߋ߫ ߘߊ߫ ߁߈߈߉ ߟߊ߫ ߘߟߊ߫ ߂߃߀߀ ߟߊ߫ ߥߊ߯ߕߌ ߏ߬ ߟߊ߫ ߋߛߊ߫ ߜ߭ߑߙߊߌߜ߭ߛ ߞߍ߲ߘߑߟߊ߫ ߡߊ߬߸ ߏ߬ ߟߋ ߞߵߊ߬ ߟߊߘߏ߲߬ ߊߕߊߟߊ߲ߕߊ߬ ߁߈߉߂ ߟߊ߫. ߏ߬ ߘߐ߫ ߥߊߟߌߘߊ ߡߊߞߍߦߌߟߊ ߦߋ߫ ߊߕߊߟߊ߲ߕߊ߬ ߟߋ߬ ߕߊ߲߬߸ ߗ߭ߋߐߙߑߗ߭ߌ߫, ߒ߬ߞߵߊ߬ ߟߐ߬ߣߍ߲߫ ߦߋ߫ ߘߌߟߥߊߙߌ߫ ߟߋ߬߸ ߊ߬ ߦߋ߫ ߡߊ߬ߛߐ߬ߟߌ߬ ߞߊ߲ߞߋ ߘߏ߫ ߘߐߛߏߘߏ߲ߜߊ߫ ߟߊ߫ ߡߍ߲ ߦߋ߫ ߝߊ߲߭ ߓߍ߯ ߟߊߛߐ߬ߘߐ߲߬ ߠߊ߫ ߞߊ߬ߦߌ߯ ߁߈߈߉ ߟߊ߫:  ߞߏ߬ߞߊ߫-ߞߏ߬ߟߊ ߥߊߟߌߘߊ ߟߋ߬ ߦߋ߫ ߘߎߢߊ߫ ߛߌߙߏ߫ ߞߐ߲ߛߊ߲ߕߙߋ ߝߊ߲߬ߓߊ ߟߊߥߟߏ߫ ߟߊ߫߸ ߏ߬ ߟߋ ߦߋ߫ ߝߋ߬ߙߋ߫ ߟߊ߫ ߘߎߢߊ߫ ߖߡߊ߬ߣߊ ߕߐ߭ ߟߎ߬ ߡߊ߬ ߏ߬ ߟߎ߬ ߦߴߊ߬ ߞߍ߫ ߘߎ߲ߘߋ߲ ߠߎ߬ ߞߣߐ߫ ߛߊ߫߸ ߏ߬ ߝߣߊ߫ ߦߋ߫ ߝߊ߲߭ ߓߍ߯ ߟߊߛߐ߬ߘߐ߲߬ ߠߊ߫ ߘߎߢߊ߫ ߞߣߐ߫߸ ߤߊߟߌ߬ ߡߍ߲ ߠߎ߬ ߡߊߓߐߣߍ߲ߓߊ ߦߋ߫. ߞߍ߫ ߘߎ߲ߘߋ߲߫ ߘߐ߫ ߘߏ߫ ߦߋ߫ ߥߊߟߌߘߊ ߓߟߏ߫ ߊߡߍߙߌߞߌ߬ ߞߐ߬ߘߎ߮ ߘߐ߫߸ ߞߏ߬ߞߊ߫-ߞߏ߬ߟߊ ߙߌ߬ߝߑߙߌߛ߭ߑߡߍ߲ߕ. ߥߊߟߌߘߊ ߟߊ߫ ߞߍߟߌ ߟߎ߬ ߦߋ߫ NYSE ߞߍ߬ߙߍߝߍ߬߸ ߊ߬ ߣߴߊ߬ ߦߋ߫ DJIA ߝߊ߲߭ ߘߏ߫ ߘߌ߫߸ ߊ߬ ߣߌ߫ S&P ߅߀߀ ߣߌ߫ S&P ߁߀߀ߌ߲߬ߘߍߞߛ ߟߎ߫. ߞߏ߬ߞߊߞߏ߬ߟߊ ߞߐ߲ߔߣߌ ߟߋ߬ ߦߋ߫ ߘߎߢߊ߫ ߢߊ߬ߡߊ ߝߊ߲߬ߓߊ ߟߊߥߟߏߓߊ߮ ߘߌ߫ ߡߣߊ ߘߐ߫ (ߡߍ߲ ߠߎ߬ ߦߋ߫ ߘߐߕߌߢߍ߫ ߟߴߊ߬ ߢߊߖߎ߮ ߡߊ߬ ߛߐ߲߬ ߘߊߥߎ߲ߠߌ߲ߠߊ ߟߎ߬ ߓߟߏ߫)߸ ߓߊߏ߬ ߊ߬ ߦߋ߫ ߡߊ߫ߘߏ߲ ߞߙߌߕߌߕߌ ߞߋ߲߬ߥߟߎ߫ ߃ ߟߋ߬ ߟߊߥߟߏ߫ ߟߊ߫ ߡߣߊ ߘߐ߫ ߛߊ߲߬_ߊ߲߯_ߛߊ߲߬߸ ߏ߬ ߦߋ߫ ߓߍ߲߬ ߠߊ߫ ߘߎ߲ߘߋ߲ ߥߟߎ߬ߡߊ߫ ߁߁߀ ߠߋ߬ ߟߊߘߊ߲߫ ߡߊ߬ ߡߣߊ ߘߐ߫. 

## ߘߐ߬ߝߐ

### ߥߟߏߒߘߐ ߣߌ߫ ߞߏߟߊߘߍ ߛߌ߲ߘߌ: ߁߈߈߆-߁߈߈߉
ߘߓߊ߬ߕߊ ߈, ߁߈߈߆߸ ߓߊߛߌߓߏ߲ ߘߐ߬ߓߍ߲߬ߠߌ߲߬ߠߊ ߡߍ߲ ߓߐߖߎ ߦߋ߫ ߊߕߊߟߊ߲ߕߊ ߘߌ߫ ߣߴߊ߬ ߕߐ߯ ߞߏ߫ ߖߐ߲ߣ ߛߑߕߌߕߝ ߔߍ߲ߓߊߕߐ߲߬߸ ߞߊ߬ ߛߌߙߏ (sirop) ߘߏ߫ ߟߊߘߊ߲߫ ߘߊ߲ߘߊߟߌ߲ ߘߐ߫߸ ߞߏߞߊ ߘߐ߫߸ ߊ߬ ߣߌ߫ ߥߏ߬ߙߏ ߘߐ߫߸ ߊ߬ ߞߵߏ߬ ߟߋ ߕߐ߯ߟߊ߫ ߞߏ߫ ߝߑߙߍ߲ߗ ߥߊߌ߲ߣ ߞߏߞߊ. ߊ߬ ߛߎ߯ߦߊ߫ ߜߘߍ߫ ߞߎ߲߬ߓߐ߫ ߘߊ߫ ߞߊߙߏ߫ ߘߊ߲ߘߐ߫ ߕߊ߬ߡߌ߲ ߞߐ߫ ߘߊ߲ߘߊߟߌ߲߫ ߕߎ߲߬ ߕߍ߫ ߡߍ߲ ߘߐ߫ ߒ߬ߞߊ߬ ߞߏߞߊ ߕߘߍ߬ ߦߴߊ߬ ߘߐ߫߸ ߏ߬ ߞߍ߫ ߘߊ߫ ߘߊ߲ߘߊߟߌ߲ (ߊߟߌߞߐߟߌ) ߟߊߕߐ߲ ߞߐ ߟߋ߬ ߘߐ߫ ߊߕߊߟߊ߲ߕߊ߫. ߏ߬ ߞߐ߫ ߕߎ߬ߡߊ߬ߣߍ߲߫ ߠߊ߫߸ ߝߑߙߊ߲ߞ ߙߏߓߌ߲ߛߐ߲߬ ߡߍ߲ ߕߘߍ߬ ߦߋ߫ ߔߍ߲ߓߊߕߐ߲߬ ߠߊ߫ ߖߊ߬ߕߋ߬ߟߌ߬ߟߊ ߘߌ߫߸ ߏ߬ ߞߵߊ߬ ߕߐ߯ ߞߏ߬ߞߊ߫-ߞߏ߬ߟߊ ߢߊߦߌ߬ߘߵߊ߬ ߟߴߊ߬ ߣߴߊ߬ ߛߌ߲ߞߐ߲ ߠߎ߬. ߤߊߘߐ߲߫ ߛߐ߲ߘߓߑߟߐ߲ߡ ߘߐߓߍ߲߬ ߘߊ߫ ߔߍߙ ߣߏߥߍߟ ߘߌ߫ ߞߏ߬ߞߊ߫-ߞߏ߬ߟߊ ߘߌ߫. ߥߊ߬ߛߌ߬ߥߙߊ ߆, ߁߈߈߇ ߟߊ߫߸ ߔߍ߲ߓߊߕߐ߲߬ ߕߐ߮ ߛߓߍ߫ ߘߊ߫ ߞߏ߬ߞߊ߫-ߞߏ߬ߟߊ ߡߊ߬ߛߓߍ (marque) ߖߎ߬ߟߊ߬ߦߊ ߘߐ߫: ߞߊߙߏ߫ ߘߊ߲ߘߐ߫ ߕߊ߬ߡߌ߲ ߞߐ߫߸ ߖߎ߬ߟߊ߬ ߗߍ ߜ߭ߑߙߊߜ߭ߛ ߞߍ߲ߘߑߟߊ߬ ߞߊ߬ ߞߏ߬ߞߊ߫-ߞߏ߬ߟߊ ߛߊ߲߬ ߔߍ߲ߓߊߕߐ߲߬ ߖߊ߲߬ߞߊ߬ߙߏ߬ߕߐ ߡߊ߬߸ ߘߟߊ߫ ߂߃߀߀ ߟߊ߫. ߔߍ߲ߓߊߕߐ߲߬ ߛߊ߬ ߘߊ߫ ߘߓߊ߬ߕߊ ߁߆, ߁߈߈߈ ߠߴߊ߬ ߟߊ߫ ߓߊߛߌߓߏ߲ ߝߋ߬ߙߋ ߞߐ߫ ߁߈߈߇ ߣߌ߫ ߁߈߈߈ ߕߙߊߓߊ ߟߊ߫߸ ߌ ߣߌ߫ ߞߵߊ߬ ߟߊ߫ ߖߟߎ߬ߕߐ߬ߞߎߘߎ߲ ߤߊߞߍ ߞߙߎߞߍ߬ߙߍ ߕߏ߫  ߞߏ߬ߞߊ߫-ߞߏ߬ߟߊ ߡߊ߬ߛߓߍ ߘߐ߫ ߛߍ߲ߕ ߅ (ߝߊߌߝ߭ ߛߍ߲ߕߛ «five cents») ߜ߭ߊ߬ߟߐ߲ ߘߐ߫. ߁߈߉߀ ߟߊߓߊ߲ ߠߊ߫߸ ߞߏ߬ߞߊ߫-ߞߏ߬ߟߊ ߣߊ߬ ߘߊ߫ ߞߍ߫ ߊߡߍߙߌߞߌ߬ ߡߌ߲߬ߕߊ ߟߎ߬ ߘߐ߫ ߛߘߊߡߊ ߘߏ߫ ߘߌ߫. ߞߊ߬ ߞߊ߲ߘߑߟߊ߬ ߕߴߊ߬ ߞߎ߲߬ߠߊ߫߸ ߞߏ߬ߞߊ߫-ߞߏ߬ߟߊ ߞߏߟߊߘߍ ߟߊ߫ ߜߋߣߎ߲߫ (sirop) ߝߙߋ ߡߊߦߟߍ߬ ߘߊ߫ ߞߊ߬ ߛߋ߫ ٪߄ ߀߀߀ ߘߐ߫ ߁߈߉߀ ߣߌ߫ ߁߉߀߀ ߟߎ߬ ߕߍ߫

## ߛߐ߬ߘߐ߲ ߣߌ߫ ߝߋ߬ߙߋ

## ߛߑߕߐߞ

## ߡߐ߰ߘߐ߬ߜߍ ߣߌ߫ ߗߋߕߌ߮ ߟߎ߬

## ߘߎ߲ߘߋ߲ߦߟߊ ߟߎ߬

## ߕߍߓߊ߮ߦߊ ߡߍ߲ ߦߴߊ߬ ߣߌ߫ ߘߊߥߎ߲ߠߌ߲ߠߊ ߟߎ߬ ߣߌ߫ ߘߎ߰ߘߋ߲߬ߦߊ ߘߐ߫ ߥߊ߬ߞߊߟߌ

## ߟߊ߬ߥߟߏ߬ߟߌ ߣߌ߫ ߡߣߊ߫ ߢߡߊ ߟߎ߫

## ߡߊ߬ߞߕߌ߬ߟߌ

## ߛߘߊߟߊߟߌ

## ߥߟߏߒߘߐ ߟߎ߬ ߣߌ߫ ߝߊ߲ߓߏ߲ ߠߎ߬

## ߝߊ߬ߦߊ

## ߣߌ߲߬ ߝߣߊ߫ ߘߐߜߍ߫

## ߦߟߌߡߊߛߙߋ ߟߎ߬

## ߘߐ߬ߞߊ߬ߙߊ߲߬ߠߌ߲ ߡߊ߬ߞߊ߬ߝߏ߬ߟߌ

## ߞߐߞߊ߲߫ ߛߘߌߜߋ߲ ߠߎ߬

ߦߌߟߡߊ:ߞߏ߬ߞߊߞߏ߬ߟߊ ߞߐ߲ߔߌ߬ߣߌ߫
ߦߌߟߡߊ:ߡߌ߲߬ߝߋ߲߬ ߞߏߟߊߘߍ
ߦߌߟߡߊ:ߞߏ߬ߞߊߞߏ߬ߟߊ
ߦߌߟߡߊ:ߊߡߋߙߌߞߌ߬ ߘߏ߲߬ߘߊ
ߦߌߟߡߊ:ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲
ߦߌߟߡߊ:ߊߡߋߙߌߞߌ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߦߌߟߡߊ:ߞߏߟߊߘߍ ߝߊ߬ߛߏ߬ߥߙߍ߬ߡߊ
ߦߎߞߎ߲ߞߎ߲߫

**ߦߎߞߎ߲ߞߎ߲߫**/ ߖߌ߬ߣߍ߬ ߞߊ߲ߓߍ߲ ߦߋ߫ ߡߙߊ߬ߘߊ߬ߘߎ߯ߟߊ ߘߎ߱ ߘߏ߫ ߟߋ߬߸ߞߎ߲ߘߙߊ߫ 

ߡߙߊ߬ߓߊ߰ߘߊ ߞߣߐ߫߸ߓߏ߬ߞߋ߫ ߕߌ߲߬ߞߎߘߎ߲ ߘߐ߫߸ߞߎߘߍ߫ ߘߊ߲ߘߐ߫ ߟߋ߬ ߣߴߊ߬ ߛߣߍ߬ߜ߭ߊߟߌ ߓߐߕߏ߲߫ ߕ،߸ߊ߬ ߕߎ߲߇߈߀߄ ߠߋ߬ ߘߌ߫ ߂߀߁߄ ߠߊ߫.
ߦߌߟߡߊ:ߘߎ߰ߡߊ߬ߛߓߍ
ߦߌߟߡߊ:ߦߎߞߎ߲ߞߎ߲߫
ߦߌߟߡߊ:ߞߎ߲ߘߙߊ߫
ߦߌߟߡߊ:ߓߏ߬ߞߋ߫
ߦߌߟߡߊ:ߖߌ߬ߣߍ߬ ߞߊ߲ߓߍ߲
ߦߌߟߡߊ:ߊߝߙߌߞߌ߬ ߕߟߋ߬ߓߋ
ߔߐߙߍߘߊߞߊ߬ ߞߟߊߓߍ߲

ߔߐߙߍߘߊߞߊ߬ ߞߟߊߓߍ߲ ߞߍ߫ ߘߊ߫ ߣߍߣߍߓߊ ߁߃ ߟߋ߬ ߡߊ߬ ߁߈߉߆ ߟߊ߫߸ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߕߘߍ߬ߒ߬ߘߐ߬ߟߌ߬ ߘߋ߬ߣߍ߲ ߘߏ߫ ߘߌ߫ ߞߊ߬ ߡߏߘߌ߫ ߎߡߊߙߎ߬ ߓߊߘߋ߲ߓߊ߫ ߣߴߊߟߌߝߊ߫ ߌߓߑߙߊߤߌߡߊ߬ ߝߎߜ߭ߎ߲ߓߊ߫ ߟߎ߫ ߘߍ߬ߡߍ߲߫ ߝߎߕߊ߫ ߖߊ߬ߟߏ߲߫ ߊ߬ߟߌ߬ߡߊߡߌ߲߫ ߠߊ߬ߓߊ߲ ߞߟߍ߬ ߟߊ߫߸ ߏ߬ ߟߋ ߞߐ߫ ߛߊ߫߸ ߝߎߕߊ߫ ߖߊ߬ߟߏ߲߫ ߡߌ߬ߣߊ߬ ߘߊ߫ ߛߣߍ߬ߜ߭ߊ߲ߓߌ߫ ߞߙߎߝߊ ߓߟߏ߫.

## ߞߟߏߜߍߢߐ߲߮
ߝߎߕߊ߫ ߖߊ߬ߟߏ߲߫ ߠߋ߬ ߕߘߍ߬ ߦߋ߫ ߛߣߍ߬ߜ߭ߊ߲ߓߌ߫ ߞߊ߬ߝߏ߬ ߘߍ߲ߖߘߍߟߊߣߍ߲߫ ߟߊߓߊ߲ ߘߌ߫. ߓߞߊߙߌ߫ ߓߌߙߏ߫ ߞߊ߬ ߝߊ߲߬ߞߊ ߕߊ߬ ߞߊ߬ߝߏ߬ ߖߊߛߏ߲ ߘߏ߫ ߟߋ߬ ߞߐ ߝߍ߬߸ ߊ߬ ߞߵߊ߬ ߡߊ߬ߞߍ ߝߊ߰ ߡߍ߲ ߘߐ߫ ߞߵߊ߬ ߢߌ߲߭ ߠߎ߬ ߟߊߛߌ߰ ߞߎ߲߬ߠߊ߬ߛߌ߮ ߟߊ߫ ߗߋߘߊ ߟߎ߬ ߞߎ߲߬ߠߊ߫. ߓߏߞߊߙߌ߫ ߓߌߙߏ߫ ߞߵߊ߬ ߖߘߍ߬ ߦߋ߫ ߊߟߌߝߦߊ߫ ߣߌ߫ ߛߏ߬ߙߌ߬ߦߊ߫ ߟߎ߫ ߟߊ߫ ߓߘߍ߬ߓߘߍ߬ߟߌ ߓߏߟߏ߲ߝߘߊ ߟߎ߬ ߟߊ߫ ߛߍ߬ߘߏ߲ ߘߊߞߘߐ߫߸ ߊ߬ ߣߌ߫ ߟߊߓߋ߫ ߣߌ߫ ߕߌ߲ߓߌ߫ ߣߌ߫ ߝߎߜ߭ߎ߲ߓߊ߫ ߕߌ߲߬ߞߎߘߎ߲ ߠߎ߬ ߞߎ߲߬ߠߊ߬ߛߌ߮ ߟߎ߬ ߟߊ߫ ߛߊ߯ߛߊ߯ߟߌ ߛߊ߫ ߞߊ߬ ߞߎ߲߬ߠߊ߬ߛߌ߰ ߜߘߍ߫ ߟߎ߫ ߡߊߛߐ߬ߘߐ߲߬. ߊ߬ ߣߴߌ ߞߐ߫߸ ߓߟߏߡߐ߮ ߟߎ߬ ߣߌ߫ ߡߐ߰ ߞߊ߲ߠߊߓߌ߬ߟߊ߬ߣߍ߲ ߠߎ߬ ߥߟߌ߬ ߘߊ߫ ߕߌ߲߬ߞߎߘߎ߲ ߘߐ߫ ߦߋ߲߬ ߞߊ߬ ߕߊ߯ ߝߊ߬ߙߊ߲߬ߛߌ߫ ߟߊ߫ ߦߙߐ߫ ߡߙߊ߬ߣߍ߲ ߠߎ߬ ߘߐ߫ ߏ߬ ߟߎ߬ ߡߍ߲ ߠߎ߬ ߕߎ߲߬ ߡߴߊ߬ߟߎ߬ ߛߎ߮ ߖߍ߬ߘߍߖߍ߬ߘߍ ߟߊߓߐ߫ ߡߎߣߎ߲߬. ߝߊ߬ߙߊ߲߬ߛߌ߬ߞߊ ߟߎ߬ ߞߊ߫ ߝߊ߲߬ߞߊ߫ ߞߎߘߎ߲ ߘߏ߫ ߟߊߕߊ߯ ߞߵߏ߬ ߞߴߊ߬ߟߎ߬ ߟߊ߫ ߓߍߓߊ߯ߦߊ ߕߐ߰ߡߊ߬ߛߙߋ ߘߌ߫ ߡߍ߲ ߘߴߊ߬ߟߎ߬ ߟߊ߫ ߕߐ߬ߣߐ ߡߊߞߊ߲ߞߊ߲߫ ߓߙߌߕߊ߲ߓߞߊ ߟߎ߬ ߢߊߞߘߐ߫. ߓߏߞߊߙߌ߫ ߓߌߙߏ߬ ߞߵߊ߬ ߖߘߍ߬ ߟߊߡߎߣߎ߲ߧߊ߫ ߓߍ߲߬ߞߊ߲ ߞߟߊ߬ߣߐ߬ߦߊ߬ߓߊ߯ ߘߌ߫߸ ߒ߬ߞߊ߬ ߞߊ߬ߦߌ߯ ߘߐ߬ߛߙߋ ߏ߬ ߟߋ ߡߊߝߟߍ߫ ߞߊ߫ ߛߍ߲ߕ ߟߎߥߌ߫ ߞߵߊ߬ ߦߋ߫ ߞߴߊ߬ ߣߊ߬ ߓߌ߬ߛߌߡߌ߬ߟߊߤߌ߫ (ߊߟߊ߫ ߕߐ߮ ߟߊ߫) ߟߋ߬ ߛߓߍ߫ ߟߴߊ߬ ߟߊ߫ ߞߟߊ߬ߣߐ ߣߐ߭ ߘߐ߫߸ ߓߍ߲߬ ߞߍ߫ ߘߴߊ߬ ߞߟߍ߬ߞߏ ߡߊ߬. 

## ߞߟߊߓߍ߲
ߞߟߍ߬ߘߋ߲ ߠߎ߬ ߟߊߥߟߌ߬ ߘߊ߫ ߛߣߍ߬ߜ߭ߊߟߌ߫߸ ߖߌ߬ߣߍ߫߸ ߊ߬ ߣߌ߫ ߛߎ߬ߘߊ߲߫߸ ߏ߬ ߟߎ߫ ߞߵߊ߬ߟߎ߬ ߢߐ߲߯ߓߍ߲߬ ߝߎߕߊ߫ ߖߊ߬ߟߏ߲߫. ߝߊ߬ߙߊ߲߬ߛߌ߬ ߥߙߎߣߍ ߘߏ߫ ߞߊ߬ ߕߌ߲߬ߓߏ߲߫ ߡߌ߬ߘߊ߬ ߣߍߣߍߓߊ ߃, ߁߈߉߆ ߟߊ߫. ߓߏߞߊߙߌ߫ ߓߌߙߏ߬ ߡߊ߫ ߘߍ߬ߡߍ߲߫ ߛߐ߬ߘߐ߲߫ ߞߎ߲߬ߕߌ߮ ߟߎ߬ ߟߊ߫ ߞߊ߬ ߛߴߊ߬ ߞߟߏߜߟߍ߬ߦߊ߫ ߟߊ߫ ߝߊ߬ߙߊ߲߬ߛߌ߬ߞߊ ߟߎ߬ ߞߘߐ߫. ߣߍߣߍߓߊ ߁߃, ߁߈߉߆ ߟߊ߫߸ ߓߏߞߊߙߌ߫ ߓߌߙߏ߬ ߞߊ߬ ߞߟߊߓߍ߲߫ ߛߝߊߣߍ߲ ߠߊߥߟߌ߬ ߔߐߙߍߘߊߞߊ߬ ߟߍ ߘߐ߫. ߝߊ߬ߙߊ߲߬ߛߌ߫ ߜߟߍ߬ߜߊ߬ߛߌ߬ߟߊ ߟߎ߬ ߞߵߊ߬ ߟߊ߫ ߞߟߍ߬ߟߊ߲ ߠߎ߬ ߘߐߕߌߢߍ߫. ߛߞߎ߬ߦߊ߬ߟߊ ߡߍ߲ ߞߊ߬ ߞߟߊߓߍ߲ ߛߓߍ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߓߏߞߊߙߌ߫ ߓߌߙߏ߬ ߞߵߊ߬ ߞߎߡߊߞߊ߲ ߡߊߓߏ߲߬ߧߊ߬. ߊ߬ ߡߴߊ߬ ߓߏ߬ߙߌ߬ ߝߊ߬ߙߊ߲߬ߛߌ߬ߞߊ ߟߎ߬ ߞߘߐ߫ ߤ߬ߞߵߊ߬ ߝߊ߰ ߘߊ߫ ߜߟߍ߬ ߝߏߘߏ߲ ߠߋ߬ ߘߐ߫. ߞߵߊ߬ ߕߘߍ߬ ߓߏߞߊߙߌ߫ ߓߌߙߏ߬ ߞߵߊ߬ ߓߏ߬ߙߌ߫ ߟߋ߬ ߞߏ߬ߣߵߊ߬ ߡߌ߬ߘߊ߬ ߘߊ߫ ߖߏߣߊߖߏߣߊ߫ ߊ߬ ߖߎ߮ ߘߏ߫ ߓߟߏ߫߸ ߛߏ߬ߙߌ߬ ߌߟߌߟߌ߫߸ ߞߊ߬ ߓߊ߲߫ ߞߵߊ߬ ߞߎ߲߭ ߕߍ߰ ߊ߬ ߟߊ߫. ߓߏߞߊߙߌ߫ ߓߌߙߏ߬ ߘߋ߲ߞߍ߫ ߛߊ߬ ߘߊ߫ ߟߵߊ߬ ߝߍ߬.

## ߞߐߝߟߌ ߟߎ߬
ߝߊ߬ߙߊ߲߬ߛߌ߬ߞߊ ߟߎ߬ ߞߊ߬ ߡߊ߬ߞߍ߬ߦߙߐ ߘߏ߫ ߡߊߞߍ߲߰ ߕߌ߲߬ߓߏ߲߫. ߊ߬ߟߎ߫ ߞߴߊߟߌߝߊ߫ ߦߊߦߊ߫ ߟߊ߫ ߘߍ߲ߖߘߍߟߦߊ ߡߊߟߐ߲߫ ߞߎ߲߬ߝߟߐ ߘߐ߫߸ ߏ߬ ߕߘߍ߬ ߦߋ߫ ߞߎ߲߬ߕߌ߮ ߘߏ߫ ߟߋ߬ ߘߌ߫ ߡߍ߲ ߞߵߊ߬ߟߎ߬ ߡߊߘߍ߬ߡߍ߲߫ ߞߎ߲߬ߝߟߐ ߘߐ߫߸ ߞߊ߬ ߎߡߊߙߎ߫ ߓߊߘߋ߲ߓߊ߫ ߕߐ߯ߦߊ߫ ߊ߬ߟߌ߬ߡߊߡߌ߲ ߘߌ߫߸ ߞߊߙߏ߫ ߘߊ߲ߘߐ߫ ߕߊ߬ߡߌ߲߬ߣߍ߲ ߞߐ߫߸ ߟߊ߬ߞߊ߲߬ߘߊ߬ߟߌ ߓߍ߲߬ߡߊ߬ߞߊ߲ ߘߏ߫ ߞߟߊ߬ߣߐ߬ߦߊ߬ ߘߊ߫߸ ߊ߬ ߣߌ߫ ߁߈߉߇ ߥߊ߬ߛߌ߬ߥߙߊ ߟߊ߫߸ ߍߙߑߣߍߛߕ ߣߏߌߙߏ߫ ߞߍ߫ ߘߊ߫ ߞߊ߬ߝߏ ߟߊ߬ߞߊ߲߬ߘߊ߬ߟߊ ߘߌ߫. ߣߏߌߙߏ߫ ߞߵߊ߬ ߓߌ߲ߓߌ߲߫ ߖߐ߲߬ߧߊ ߟߊߕߐ߲ ߠߋ߬ ߞߊ߲߬ ߜߘߋߜߘߋ߫. ߝߊ߬ߙߊ߲߬ߛߌ߬ߞߊ ߟߎ߬ ߞߊ߬ ߞߎ߲߬ߕߌ߰ߦߊ ߞߊ߲ߞߋ߫ ߞߘߐ ߕߴߊ߬ ߡߊ߬ ߡߍ߲ ߕߘߍ߬ ߦߋ߫ ߦߋ߲߬ ߞߘߐ߬ߡߊ߲߫߸ ߞߏ߬ߣߌ߲߬ ߡߍ߲ ߠߎ߬ ߞߊ߬ ߖߎ߯ߦߊ ߟߐ߬ ߊ߬ߟߎ߫ ߡߊ߬ ߞߵߏ߬ ߟߎ߬ ߕߊ ߓߟߏߞߊ߬. ߁߉߀߄ ߠߊ߫߸ ߝߊ߬ߙߊ߲߬ߛߌ߫ ߞߊ߬ ߡߙߊ߬ߟߌ߬ߟߊ߬ߞߏ ߞߎ߬ߙߎ߲߬ߘߎ߬ߦߊ߫ ߞߊ߬ ߞߎ߲߬ߕߌ߮ ߟߎ߬ ߟߊ߫ ߝߊ߲߬ߞߊ ߟߊߓߋ߬. ߁߉߀߅ ߟߊ߫߸ ߊ߬ߟߎ߫ ߞߊ߬ ߊߟߌߝߊ߫ ߦߊߦߊ߫ ߡߌ߬ߘߊ߬ ߞߵߊ߬ ߟߥߊ߫ ߢߊߣߌ߲ߡߊߓߏߙߌ ߟߊ߫ ߡߏߙߌߕߊߣߌ߲߫ ߤߊ߲߯ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫.

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

ߦߌߟߡߊ:ߖߌ߬ߣߍ߫ ߘߐ߬ߝߐ
ߦߌߟߡߊ:ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߬
ߦߌߟߡߊ:ߞߟߊߓߍ߲ ߡߍ߲ ߞߍ߫ ߘߊ߫ ߖߌ߬ߣߍ߫
ߦߌߟߡߊ:߁߈߉߆ ߞߟߊߓߍ߲
ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߔߐߙߍߘߊߞߊ߬

**ߔߐߙߍߘߊߞߊ߬** ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ߡߍ߲ ߦߋ߫ ߡߊߡߎ߲߫ ߡߙߊ߬ߓߊ߰ߘߊ ߣߌ߫ ߡߊߡߎ߲߫ ߕߌ߲߬ߞߎߘߎ߲ ߘߐ߫.

ߔߐߙߍߘߊߞߊ߬ ߡߙߊ߬ߘߊ߬ߘߎ߯ߟߊ ߛߏ߯ߙߏߣߍ߲߫ ߦߋ߫ ߞߊ߬ߝߏ߬ߓߏߟߏ߲ ߈ ߠߋ߬ ߘߌ߫: 

ߓߎߙߌߦߊ߫ ߞߎߘߍ߫ ߁߂ 

ߞߊ߯ߙߌ߫ ߛߊ߬ߟߊߡ ߞߎߘߍ߫ ߁߂

ߘߐ߲ߜ߭ߐߟ ߖߋߌߘߌ߫ ߞߎߘߍ߫ ߁߁

ߞߏߟߌߛߐߞߐ߬ ߞߎߘߍ߫ ߇

ߒߖߊ߯ߙߋ߫ ߞߎߘߍ߫ ߁߁ 

ߛߊ߲ߞߊߙߋߟߊ߫ ߞߎߘߍ߫ ߃

ߕߎ߲ߞߊ߲߫ ߞߎߘߍ߫ ߁߂

ߔߐߙߍߘߊߞߊ߬ ߛߏ߫ ߞߣߐߟߊ ߞߎߘߍ߫ ߀

## ߛߌ߰ߓߊ߮
ߔߐߙߍߘߊߞߊ߬ ߛߌ߰ߓߊ߮ ߕߘߍ߬ ߦߋ߫ ߡߐ߰ ߂߃ ߆߉߃ ߟߋ߬ ߘߌ߫ ߂ ߀߁߆ ߟߊ߫.

## ߘߐ߬ߝߐ
ߣߍߣߍߓߊ ߁߄, ߁߈߉߆ ߟߊ߫߸ ߞߍ߬ߟߍ ߓߙߊߘߐߦߊ ߘߏ߫ ߞߍ߫ ߘߊ߫ ߛߏ ߞߣߐ߫ ߦߋ߲߬ ߡߍ߲ ߡߊߟߐ߲߫ ߕߐ߮ ߞߍ߫ ߘߊ߫ «ߔߐߙߍߘߊߞߊ߬ ߞߟߊߓߍ߲» ߘߌ߫߸ ߡߍ߲ ߘߏ߲߬ ߘߊ߫ ߝߊ߬ߙߊ߲߬ߛߌ߬ ߞߐ߲ߛߐ߲ߧߊߟߌ߫ ߣߊ߲ߕߌ߮ ߟߎ߬ ߣߌ߫ ߝߎߕߊ߫ ߖߊ߬ߟߏ߲߫ ߊ߬ߟߌ߬ߡߊߡߌ߲߫ ߠߊ߬ߓߊ߲ ߓߏߞߊߙߌ߫ ߓߌߙߏ߬ ߕߍ߫.

## ߡߐ߰ ߡߊߟߐ߲ߣߍ߲ ߡߍ߲ ߠߎ߬ ߓߘߊ߫ ߡߏߦߌ߫ ߔߐߙߍߘߊߞߊ߬

* ߡߏ߬ߤߊ߬ߡߍߘ ߓߌߦߊߝ߭ߏߜ߭ߌ߫߸ ߕߍߓߊ߯ߦߟߊ 
* ߗߍߙߑߣߐ߫ ߡߐߣߍߣߍ߲ߓߏ߸ ߛߓߍߦߟߊ 
* ߖߊߟߏ ߕߋߟߌ߬߸ ߕߍߓߊ߯ߦߟߊ 
* ߍߟߑߤߊߖߌ߬ ߛߊ߬ߌ߯ߘߎ߬߸ ߞߏߕߌ߯ ߞߘߐ 
* ߍߟߑߤߊߖߌ߬ ߤߊߓߌߓ߸ ߞߏߕߌ߯ ߞߘߐ 
* ߊߟߌߝߊ߫ ߊߡߊߘߎ߬ ߛߊ߲ߞ߸ ߘߊ߲ߘߟߊ߸ ߘߐ߲ߘߊ߬. 
* ߍߟߑߤߊߖߌ߬ ߊߓߑߘߎߟߊߦߌ߫ ߛߊ߲ߜ߭ߊߙߋߟߊ߫߸ ߖߎ߬ߟߊ ߣߌ߫ ߛߌߦߊ ߞߎ߲߬ߕߌ߮. 
* ߍߟߑߤߊߖߌ߬ ߡߊ߬ߡߊ߬ߘߎ߫ ߜ߭ߌߛߋ߬߸ ߖߎ߬ߟߊ. 
* ߤߊߖߊ߬ ߊߟߌߡߊߕߎ߫ ߘߊߟߍ߲߬ ߖߊߟߏ߫߸ ߡߏ߬ߛߏ߫ ߓߘߍ߬ߓߘߍ߬ߟߌ߬ߟߊ ߣߌ߫ ߛߋߟߎ߬ ߘߊߟߍ߲߬ ߖߊߟߏ߫ ߝߘߎߡߊ. 

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

## ߞߐߞߊ߲߫ ߛߘߌߜߋ߲ ߠߎ߬

ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߖߌ߬ߣߍ߫ ߘߏ߲߬ߘߊ
ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߊ߲ߘߙߋ߫ ߟߋ߬ߥߍ߲߫

ߊ߲ߘߙߋ߫ ߟߋ߬ߥߍ߲߫ (ߡߏߦߌ߫ ߘߊ߫ ߓߌ߲ߠߊߥߎߟߋ߲ ߂߆, ߁߉߃߄ ߠߊ߫ ߡߍ߲߫ ߝߑߙߊ߲ߞߑߝߐߙ (ߊߟߏߡߊ߲ߘߎ߯) ߊ߬ ߣߌ߫ ߞߊ߬ ߛߊ߬ ߞߏ߲߲ߓߌߕߌ߮ ߁߈, ߂߀߁߂ ߔߊ߬ߙߌ߫) ߦߋ߫ ߝߊ߬ߙߊ߲߬ߛߌ߫ ߕߍߓߊ߯ߦߟߊ ߟߋ߬ ߘߌ߫.

## ߞߊ߲߬ߛߓߍߟߌ
ߝߊ߬ߛߏ ߞߎ߲߬ߠߊ߬ߛߌ߰ߟߌ ߞߊ߬ߙߊ߲߬ߕߊ ߞߊ߬ߙߊ߲߬ߘߋ߲߬ ߞߘߐ߫߸ ߊ߬ ߕߘߍ߬ ߦߋ߫ ߦߋ߲߬ ߁߉߆߁ ߠߋ߬ ߟߊ߫. ߊ߬ ߞߍ߫ ߘߊ߫ ߊ߲ߘߙߋ߫ ߓߋߕߊ߲ߞߎߙ ߟߊ߫ ߛߓߍߘߊ ߟߊ߬ߟߌ߰ߟߌ߬ߟߊ ߘߌ߫߸ ߞߵߏ߬ ߕߏ߫ ߞߐߞߊ߲ߞߏ ߟߎ߬ ߞߟߊ߬ߕߌ߰ߦߊ ߟߊ߫. ߊ߬ ߞߍ߫ ߘߊ߫ ߡߊ߲߬ߕߏ߲߫ ߘߍ߬ߣߍ߲ ߝߘߏ߬ߓߊ߬ ߞߟߊߕߌ߮ ߞߎߙߕ ߥߊߟߑߘߍߌ߲ߡ ߟߊ߫ ߓߋߟߋ߲ߠߊ ߘߌ߫ ߁߉߇߂ ߣߌ߫ ߁߉߇߅ ߕߍ߫. ߊ߬ ߞߍ߫ ߘߊ߫ ߝߊ߬ߙߊ߲߬ߛߌ߫ ߟߊ߬ߛߌ߰ߘߋ߲ ߘߴߏ߬ ߟߋ ߞߐ߫ ߖߌ߬ߣߍ߫ (߁߉߇߅-߁߉߇߉), ߌ߲ߘߌ߫ (߁߉߈߇-߁߉߉߁), ߏߕߙߌߛ߭ (߁߉߉߁-߁߉߉߆), ߏ߬ ߞߐ߫ ߛߣߍ߬ߜ߭ߊߟߌ߫ ߣߌ߫ ߜ߭ߊ߲ߓߌ߫ (߁߉߉߆-߁߉߉߉) ߟߊ߫.

ߊ߬ ߞߍ߫ ߘߊ߫ ߛߓߍߦߟߊ ߣߌ߫ ߥߘߋ߬ߥߘߋ߬ߟߌ߬ߟߊ߫ ߞߊ߬ߕߋ߬ߙߌ߲ߣ ߞߑߟߋߡߊ߲ߕ ߞߊ߬ߝߏ߬ߢߐ߲߮ ߝߣߊ߫ ߘߌ߫.

## ߊ߬ ߟߊ߫ ߛߓߍߦߊߟߌ ߟߎ߬

* ߖߌ߬ߣߍ߫߸ PUF, ߦߟߌߡߊ߸ «[ߒ ߧߋ߫ ߡߎ߲߬ ߞߊ߬ߟߊߡߊ߬؟]», ߁߉߈߄. 
* ߝߊ߬ߙߊ߲߬ߛߌ߫ ߣߌ߫ ߡߊ߲߬ߕߏ߲߫ ߘߍ߬ߣߍ߲ (߁߉߄߅-߁߉߉߅) ߊ߬ ߣߌ߫ ߊߟߍ߲߫ ߗ߭ߎ߳ߔߋ߫߸ Arles, coll. [Pa
* ߅oramique] 199
* ߡ.ߟ.ߛ߸ ߡߎ߲߬ߘߐ߫ ߞߵߊ߬ ߞߍ߫߸ ߜ߭ߊߟߌߡߊߙߘ ߞߎ߲߬ߠߊߞߊ߭߸\ߘߐ߬ߝߐ. ߝߙߍߕߍ߫ ߂߅߁. ߜ߭ߊߟߌߡߊߙߘ߸ ߂߀߀߆, ߟߢߊ߬ߟߌ߬ ߞߎߘߊ߫.  
* ߌ߲ߘߌߞߊ ߟߎ߬ ߟߊ߫ ߌ߲ߘߌ߫, ߊ߬ ߣߌ߫ ߞߊ߬ߕߋ߬ߙߌ߲ߣ ߞߑߟߋߡߊ߲ߕ߸ ߟ. ߟߋߥߌ߫, coll. «ߟߊ߬ߛߌ߲߬ߠߌ߲߬ ߜߘߍ߫» ߂߀߀߆ ߟߊ߫.  
* ߊߤߊߡߍߘ ߛߋߞߎ߬ ߕߎ߬ߎ߬ߙߋ (߁߉߂߂-߁߉߈߄), ߂߀߀߉ ߟߊ߫. 

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

## ߞߐߞߊ߲߫ ߛߘߌߜߋ߲ ߠߎ߬

ߦߌߟߡߊ:ߝߊ߬ߙߊ߲߬ߛߌ߫ ߟߊ߬ߛߌ߰ߘߋ߲ ߖߌ߬ߣߍ߫
ߦߌߟߡߊ:ߝߊ߬ߙߊ߲߬ߛߌ߫ ߟߊ߬ߛߌ߰ߘߋ߲ ߜ߭ߊ߲ߓߌ߫
ߦߌߟߡߊ:ߝߊ߬ߙߊ߲߬ߛߌ߫ ߟߊ߬ߛߌ߰ߘߋ߲ ߌ߲ߘߌ߫
ߦߌߟߡߊ:ߝߊ߬ߙߊ߲߬ߛߌ߬ ߕߍߓߊ߯ߦߟߊ
ߡߏߙߌ ߘߎ߲߬ߓߎߦߊ߫߫

**ߡߏߙߌ ߘߎ߲߬ߓߎߦߊ߫**/ߟߊ߬ߝߛߊ߬ߟߌ߬ߟߊ ߘߏ߫ ߟߋ߬ ߖߌ߬ߣߍ߬ ߞߊ߲ߓߍ߲߸ߊ߬ ߓߘߊ߫ ߟߊ߬ߝߛߊ߬ߟߌ ߛߌߦߊߡߊ߲߫ ߞߎ߲߬ߠߊ߬ߦߋߟߋ߲ ߛߐ߬ߘߐ߲߬ ߖߌ߬߬ߣߍ߬ ߞߊ߲ߓߍ߲ ߞߣߐ،ߊ߬ ߘߏ߲߬ ߦߋ߫ ߟߊ߬ߝߛߊ߬ߟߌ ߡߊߟߐ߲ߣߍ߲ߓߊ߫ ߟߋ߬ ߖߌ߬ߣߍ߫ ߣߌ߫  ߖߊ߯ߓߊ ߞߣߐ߫߸ߊ߬ ߡߏߦߌ߫ ߘߊ߫ ߣߍߣߍߓߊ߫ ߕߟߋ߬ ߉/߁߉߇߀ ߟߊ߫ ߣߏߙߊߛߏߓߊ߫ ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߖߌ߬ߣߍ߬ ߞߊ߲ߓߍ߲

## ߞߊ߲߬ߛߓߍ
ߡߏߙߌ ߘߎ߲߬ߓߎߦߊ߫ ߡߏߦߌ߫ ߘߊ߫ ߣߍߣߍߓߊ߫ ߕߟߋ߬ ߉/߁߉߇߉ ߣߏߙߊߛߏߓߊ߫،ߛߌ߯ߙߌ߲߫،ߖߌ߬ߣߍ߬ ߞߊ߲ߓߍ߲ ߞߴߊ߬ ߟߊ߫ ߞߊ߬ߙߊ߲߬ߕߊ ߝߟߐ ߞߍ߫ ߞߊ߬ߙߊ߲߬ߕߊ ߟߊ߰ߖߌ߬ ߡߊ߬ߡߊ߬ߘߌ߫ ߛߌ߬ߛߋ ߟߋ߬ ߟߊ߫ ߣߏߙߊߛߏߓߊ߫ ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫߸ߖߌ߬ߣߍ߬ ߞߊ߲ߓߍ߲ ߁߉߇߉ ߣߌ߫ ߁߉߈߄ ߕߍߟߊ߫ ߘߐ߫

## ߞߊ߲߬ߛߓߍ
ߟߊ߫ ߞߊ߬ߙߊ߲ ߣߌ߫ ߞߊ߲߬ߛߓߍ ߛߌߟߊ ߝߍ߬߸**ߡߏߙߌ ߘߎ߲߬ߓߎߦߊ߫߫** ߡߏߦߌ ߘߊ߫ ߣߍߣߍߓߊ߫ ߕߟߋ߬ ߀߉/߁߉߇߀ ߟߋ߬،ߛߌ߯ߙߌ߲߫  ߣߏߙߊߛߏߓߊ߫،ߖߌ߬ߣߍ߬ ߞߊ߲ߓߍ߲߸ߞߊ߬ ߞߊ߬ߙߊ߲ ߘߊߡߌ߬ߣߊ߬ ߣߏߙߊߛߏߓߊ߫ ߞߊ߬ߙߊ߲߬ߛߏ߫ ߝߟߐ ߟߊ߰ߖߌ߬ ߡߊ߬ߡߊߘߌ߫ ߛߌ߬ߛߋ߫ ߟߊ߫߫ ߁߉߇߉ߣߌ߫ ߁߉߈߄ ߠߊ߫ ߛߌ߯ߙߌ߲߫ ߡߙߊ߬ߓߊ߰ߘߊ ߘߐ߫߸ߞߊ߬ߙߊ߲߬ߕߊ ߛߊ߯ߘߊ ߝߟߐ  ߛߙߋߓߍ  ߜߍߟߐ߮ ߛߐ߬ߘߐ߲߬ߠߌ߲ ߞߐ߫߸ߊ߬ ߦߟߍ߬ߡߊ߲߫ ߘߊ߬ ߡߊߛߊ߲߬ߕߊ߲߬ ߕߎߞߘߐߟߊ ߕߌ߲߬ߞߎߘߎ߲ ߘߐ߫߁߉߈߅ ߣߌ߫ ߁߉߈߉ ߘߐ߫. 

߁߉߈߉ ߣߌ߫ ߁߉߉߁ **ߡߏߙߌ ߘߎ߲߬ߓߎߦߊ߫߫**  ߞߐߛߊ߬ߦߌ߲߬ ߖߌ߬ߣߍ߫ ߜߍߞߊ߲ߠߊ ߘߐ߫߸ߞߊߦߌߙߊߥߊ߯ߣߌ߲߬ ߘߎ߱߫ ߞߣߐ߸ ߝߘߏ߬ߓߊ߬ ߞߊ߬ߙߊ߲߬ߘߊ ߛߊ߭ߡߏ߬ߙߌ߬ ߕߎ߬ߙߋ ߞߊ߬ߙߊ߲߬ߛߏ ߟߊ߫߸ߞߊ߬ ߓߊߘߎ߲ ߝߟߐ ߣߌ߫ ߝߌߟߊߣߊ߲߫ ߛߐ߬ߘߐ߲߬ ߦߋ߲߬߬

ߦߌߟߡߊ:ߖߌ߬ߣߍ߫ ߘߏ߲߬ߘߊ
ߦߌߟߡߊ:ߞߊ߬ ߛߐ߬ߘߐ߲߬ ߣߏߙߊߛߏߓߊ߫
ߦߌߟߡߊ:ߖߍ߬ߣߍ߫ ߞߏߕߌ߮
ߦߌߟߡߊ:ߡߏߙߌ߫ ߘߎ߲ߓߎߦߊ߫
ߣߌ߬ߡߐ߰ߦߊ ߣߌ߫ ߣߎ߬ߡߐ߰ߦߊ

**ߣߌ߬ߡߐ߰ߦߊ ߣߌ߫ ߣߎ߬ߡߐ߰ߦߊ ߟߊߘߊ߲ ߢߊ**/ ߡߊ߲߬ߘߋ߲߫ ߞߘߐ߬ߡߊ߲ ߸ ߓߌߘߊ߲ ߦߋ ߕߘߍ߬ ߜߊ߬ߟߏ߬ ߦߋ ߟߋ߬ ߘߌ߫ ، ߡߊ߬ߟߏ߬ߦߊ ߕߘߍ߬ ߛߊ߲ߛߊ߲ ߟߊߕߊ߬ߡߌ߲߬ ߜߏ ߟߋ߬ ߘߌ߫ ߸ ߞߊ߬ ߘߏ߲߬ ߡߐ߱ ߣߴߊ߬ ߓߌߘߊ߲ ߕߍ߫ ، ߡߊ߬ߘߋ߲߬ߞߊ ߕߌ߲߬ ߓߊ߯ ߊ߬ ߝߐ߫ ߞߏ߫ ߒ ߓߘߊ߫ ߞߊ߬ߘߌ߬ߛߊ߬ߟߊ߫ ߞߍ߫ ߒ ߓߌߘߊ߲ߠߊ ߘߌ߫ ߸ ߏ߬ ߞߘߐ ߟߋ߬ ߞߏ߫ ߒ ߕߴߛߋ߫ ߦߋ߲߬ ߡߎ߬ߕߎ߲߬ ، ߓߊ ߥߊߕߌ ߏ߬ ߟߊ߫ ߸ ߡߐ߱ ߛߋ߫ ߢߊ߫ ߛߌ߫ ߕߴ ߌ ߓߌߘߊ߲ ߡߊ߬ ، ߌ ߕߍ߫ ߞߎߡߴߊ߬ ߢߣߊ߫ ߸ ߌ ߕߍ߫ ߘߊߥߎ߲ߣߌ߲ ߞߴߊ߬ ߢߣߊ߫ ߸ ߌ ߕߴߌ ߢߊ ߟߐ߬ ߊ߬ ߢߊ ߘߐ߫ ، ߣߌ߫ ߡߍ߲ ߝߊ߲߭ ߞߊ߬ ߓߏ߭ ߕߋ߬ ߊ߬ ߓߌߘߊ߲ ߢߣߊ߫ ߥߟߴߊ߬ ߓߌߘߊ߲ ߦߴߊ߬ ߛߌ߰ߣߍ߲ ߦߴߊ߬ ߓߏ߭ ߞߎ߲߬ߘߐ߫ ߸ ߛߌߞߊ߫ ߛߌ߫ ߕߍ߫ ߏ߬ ߘߴߊ߬ ߖߍ߬ߘߍ ߝߊ߰ ߏ߬ ߞߎ߲߬ߘߐߕߋ ߡߊ߬ ߥߟߴߊ߬ ߦߋ߫ ߓߐ߫ ߞߊ߬ ߥߴߊ߬ ߞߎ߲߬ߝߍ߬ ߘߎߢߊ߫ ߟߊ߫ ߔߏ߲߸ߛߏ߲߬ߖߘߊ߫ ߞߋߕߊ߬ ߞߵߊ߬ ߦߋ߫ ߡߐ߱ ߦߋ߫ ߘߋ߬ߥߎ߬ ߘߐ߬ߞߏߟߏ߲ ߠߋ߬ ߘߐ߫ ߏ߬ ߘߌ߫ ߸ ߞߎ߲߬ ߕߍ߫ ߡߍ߲ ߠߊ߫ ߸ ߣߝߊ߬ ߕߴߊ߬ ߟߊ߫.

## ߡߊ߰ߓߐ߫߫ ߢߐ߲߰ߠߊ ߣߌ߫ ߞߎ߲߬ߡߊ߬ߦߟߍ߬ߡߊ߲߬ ߡߊ߬ߟߏ߬ߦߊ
ߛߏ߲߬ߖߘߊ߫ ߞߊ߲߫ ߏ߬ ߘߐ߫ ߞߏ߫ ߡߊ߰ߓߐ߫ ߢߐ߲߰ߠߊ ߣߌ߫ ߞߎ߲߬ߡߊ߬ߦߟߍߡߊ߲ ߡߊ߬ߟߏ߬ߦߊ ߡߍ߲ ߦߋ߫ ߓߌߘߊ߲ߢߐ߲߯ߡߊ ߟߎ߬ ߕߍ߫ ߣߌ߲߬ ߸ ߊ߲ ߓߘߴߏ߬ ߟߊߕߐ߲ ߓߌ߬ ߝߋߎ߫ ، ߓߊ ߡߐ߰ ߡߊ߬ߡߊߣߊ߬ ߡߊ߬ߟߏ߬ߦߊ ߘߊߥߎ߲ߣߌ߲ ߜߊ߲ߛߊ߲ ߠߴ ߌ ߓߌߘߊ߲ ߢߣߊ߫ ߸ ߏ߬ ߘߏ߲߬ ߞߵߊ߬ ߟߐ߲߫ ߞߏ߫ ߌ ߦߋ߫ ߓߏ߭ ߞߍ߫ ߟߊ߫ ߸ ߌ ߕߴߏ ߓߟߏߞߊ߬،ߓߊ ߏ߬ ߗߋ߬ߖߎ߯ ߊ߬ ߛߎߡߊ ߖߎ߯ߡߊ߲߫ ، ߊ߬ ߘߏ߲߬ ߞߍ߫ ߟߊ߫ ߞߵ ߌ߬ ߖߊ߲߬ ߖߎ߮ ߟߎ߬ ߡߊߞߊ߬ߣߍ߲ ߠߋ߬ ߕߏ߫ ، ߏ߬ ߞߐ߫ ߡߍ߲ ߓߊ߯ ߡߐ߰ ߖߊ߲߬ ߊ߬ ߘߋ߲ߡߛߏ ߟߊ߫߸ ߏ߬ ߟߵ ߌ߬ ߓߌߘߊ߲ ߘߌ߫ ߸ ߌ ߞߊ߫ ߞߊ߲߫ ߞߵߌ߬ ߡߊߓߐ߫ ߡߍ߲ ߠߊ߫ ߔߏ߲߫ ، ߒ߬ߞߊ߬ ߡߍ߲ ߓߴߊ߬ ߕߊ ߘߴ ߌ ߡߊ߬ ߸ ߌ ߓߊߘߋ߲ ߠߴߏ߬ ߘߌ߫ ߸ ߌ ߞߊ߫ ߞߊ߲߫ ߞߵ ߌ߬ ߡߊߘߏ߲߬ ߡߍ߲ ߠߊ߫ ߞߊ߬ ߕߏ߫ ߊ߬ ߘߊߝߍ߬ ߞߘߊߎ߲߫،ߔߎߚߎ߫ ߗߐ߫ ، ߒ߬ߓߊ߬ ߡߊ߬ߟߏ߬ߦߊ ߡߍ߲ ߦߋ߫ ߒ߬ ߟߐ߬ ߟߊ߫ ߒ߬ ߡߊߓߐ߫ ߟߊ߫ ߒ߬ ߓߊߘߋ߲ ߓߘߍ ߟߎ߬ ߟߊ߫ ߸ ߒߠߋ ߛߏ߲߬ߖߘߊ߫ ߞߋߕߊ߬ ߣߌ߫ ߡߊ߲߬ߘߋ߲߫ ߡߐ߰ߓߊ ߟߎ߬ ߓߘߊ߫ ߡߊ߬ߟߏ߬ߦߊ ߏ߬ ߟߊߕߐ߲߫ ߓߌ߬ ߞߵߊ߬ ߟߊߓߐ߫ ߒ߬ ߠߊ߫ ߘߍ߭ ߞߣߐ߫ ߝߋߎ߫ ، ߓߊ ߊ߲ ߓߘߴߊ߬ ߟߐ߲߫ ߞߏ߫ ߡߊ߬ߟߏ߬ߦߊ ߦߋ߫ ߞߎ߲߬ߡߊ߬ߦߟߍߡߊ߲߫ ߠߋ߬ ߘߌ߫ ߸ ߡߍ߲ ߦߋ߫ ߤߙߐ ߟߊߕߎ߲߬ߞߎ߬ߙߎ߲߬ ߠߴߊ߬ ߟߊ߫ ߞߏ߫ ߞߍߕߊ߫ ߓߘߍ ߟߎ߬ ߞߍ ߟߊ߫ ߡߐ߱ ߟߎ߬ ߘߊ ߢߍߛߌߟߊ߲ߢߍ ߡߊ߬ ، ߥߟߊ߫ ߞߵߊ߬ ߟߐ߬ ߊ߬ ߡߊ߬ߞߏ߬ߛߊ߬ ߞߏ ߟߎ߬ ߟߊߡߌ߬ߘߊ߬ ߟߊ߫ ߡߐ߱ ߟߎ߬ ߢߊ߫ ߡߌߙߌ߲ ߡߊ߬ ߕߋ߲߬ ߝߎ߯ ، ߥߟߊ߫ ߞߊ߬ ߤߙߐ ߟߐ߬ ߊ߬ ߕߙߐ߫ ߖߊ߲ߞߊߙߏ ߘߏ߲߰ ߠߴߊ߬ ߓߊߛߌߓߊ߮ ߟߎ߫ ߡߊ߬ ߸ ߞߏ߫ ߊ߬ ߦߴߊ߬ ߡߊ߬ߟߏ߬ߦߊ߬ ߘߌ߲ߞߌߙߊ ߘߐ߫ ، ߊ߲ ߣߊ߬ ߡߊ߬ߟߏ߬ߦߊ ߟߊߕߐ߲߫ ߠߊ߫ ߏ߬ ߟߋ ߘߐ߫ ߸ ߞߊ߬ ߝߋ߲ ߜߘߍ߫ ߓߌ߬ߟߵߊ߬ ߣߐ߭ ߘߐ߫ ߡߍ߲ ߝߌ߬ߛߵߊ߬ ߘߌ߫ ߔߎߚߎ߲߫ ،ߏ߬ ߟߋ ߛߊ߯ߡߍߦߊ ߘߌ߫ ، ߓߊ ߛߊ߯ߡߍߦߊ ߦߋ߫ ߤߙߐߓߘߍߦߊ߫ ߟߋ߬ ߘߌ߫ ߸ ߡߍ߲ ߦߋ߫ ߡߐ߰ ߟߊߕߎ߲߬ߞߎ߬ߙߎ߲߬ ߠߊ߫ ߞߏ߫ ߖߎ߯ ߞߍ ߘߐ߫ ߸ ߤߊߞߍߕߏ߫ ߡߐ߰ ߛߓߍ ߟߎ߬ ߞߊߣߵߏ߬ ߡߍ߲ ߌ ߣߐ߬ ߘߐ߫ ߞߊ߬ ߖߌ߰ ߌ ߟߊ߫ ، ߊ߬ ߣߌ߫ ߞߊ߬ ߡߐ߰ ߟߊߓߊ߲߬ ߞߏߙߏ߲ߧߊ߫ ߞߏ߫ ߘߌߡߊ߲ ߠߎ߬ ߣߌ߫ ߢߊߘߐߖߊ߫ ߞߏ ߟߎ߫ ߡߊ߬ ߸ ߡߐ߰ ߘߐ߬ߜߍ ߟߎ߬ ߞߊߣߵߏ߬ ߡߍ߲ ߞߊ߬ ߕߍ߰ ߌ ߘߐ߫ ، ߛߊ߯ߡߍߦߊ ߜߎ ߘߌ߫ ߡߐ߰ ߟߐ߬ ߕߘߍ߬ ߟߊ߫ ߞߌ߬ߛߍ߬ߦߊ߬ ߞߏ߫ ߜߍߟيْ‍߲ ߕߣߐ߬ߡߊ ߟߎ߬ ߞߍ ߘߐ߫ ߸ ߛߴ ߌ ߘߎߢߊߘߐߕߍ߯ߢߐ߲߮ ߠߎ߬ ߘߌ߫ ߟߊ߫ ߌ߫ ߟߊ߫ ߞߵߊ߬ߟߎ߬ ߟߊ߫ ߖߌ߰ߦߊ ߕߏ߫ ߌ ߘߐ߫ ߞߘߚߎ߫ ، ߏ߬ ߘߐ߫ ߸ ߛߊ߯ߡߍߦߊ ߟߋ߬ ߞߊ߫ ߞߊ߲߫ ߞߊ߬ ߕߏ߫ ߤߙߐ ߣߴߊ߬ ߓߌߘߊ߲ ߕߍ߫ ߸ ߛߊ߬ߝߙߎ߬ߟߊߦߌ߫ ߸ ߞߊ߬ ߕߏ߫ ߤߙߐ ߣߴߊ߬ ߝߘߎߢߐ߲߮ ߕߍ߫ ߸ ߞߊ߬ ߕߏ߫ ߊ߬ ߣߴߊ߬ ߓߊߘߋ߲ ߣߴߊ߬ ߕߋߙߌ ߣߴߊ߬ ߟߊ߫ ߡߐ߰ ߡߊߓߏ߲ߢߊ߬ߕߊ ߓߍ߯ ߕߍ߫ ߞߐߘߍ߫ .

## ߛߊ߯ߡߍߦߊ
ߛߏ߲߬ߖߘߊ߫ ߓߊ߲߫ ߘߊ߫ ߞߵߊ߬ ߟߊߛߋ߫ ߞߏ߫ ߛߊ߯ߡߍߦߊ ߏ߬ ߣߴߊ߬ ߟߊ߫ ߢߌ߬ߡߊ߬ߦߊ ߸ ߊ߲ ߓߘߊ߫ ߝߘߎ ߘߋ߲ߡߌߛߍ߲ ߠߎ߫ ߢߌ߬ߣߊ߬ߓߴߏ߬ ߘߐ߫ ߝߋߎ߫ ߞߵߏ߬ ߟߎ߬ ߞߍ߫ ߝߘߎ ߛߊ߬ߣߊ߲ߞߎ߲߬ߣߍ߲ ߠߎ߬ ߘߌ߫ ، ߡߏ߬ߛߏ ߣߴߊ߬ ߘߐ߮ ߟߎ߬ ߦߋ߫ ߣߌ߬ߡߐ߮ ߟߎ߬ ߘߌ߫ ߸ ߗߍ߭ ߣߴߊ߬ ߘߐ߮ ߟߎ߬ ߦߋ߫ ߣߎ߬ߡߐ߮ ߟߎ߬ ߘߌ߫ ، ߣߌ߬ߡߐ߮ ߞߘߐ ߦߋ߫ ߞߏ߫ ߊ߲ ߣߌ߭ ߦߋ߫ ߡߐ߱ ߡߍ߲ ߘߌ߫ ((**ߣߎ߬ߡߐ߮ ߞߘߐ ߦߋ߫ ߞߏ߫ ߒ߬ߣߎ߬ ߟߊ߫ ߡߐ߱**
ߦߌߟߡߊ:ߘߐ߬ߝߐ ߖߡߊ߬ߣߊ
ߦߌߟߡߊ:ߣߌ߬ߡߐ߰ߦߊ ߣߌ߫ ߣߎ߬ߡߐ߰ߦߊ
ߦߌߟߡߊ:ߡߊ߲߬ߘߋ߲߫
ߦߌߟߡߊ:ߊߝߙߌߞߌ߬
ߕߏߟߏ߲ߣߊ

thumb|ߖߌߘߊ߲߫ ߕߊ ߝߊ߬ߘߌ߬ߡߊ߬ߞߟߏ
ߕߏߟߏ߲ߣߊ ߥߟߊ ߡߊ߬ ߦߣߊߕߍ߬ߟߊ߬ : ߏ߬ ߦߋ߬ ߘߊ߲ߝߋ߲ ߟߎ ߟߋ ߘߌ ߡߍ߲ ߟߎ ߦߋ ߟߵߊ߬ ߛߊ߬ߥߊߟߌ ߞߍ߬ ߟߊ߬. ߡߌ ߛߊ߬ߟߌ ߦߏ ߛߋ߬ߞߎߓߊ ߓߊ߲ߓߌߣߏ ߖߊ߬ߓߊߕߍ߬.
ߛߓߊߙߌ

** ߥߟߊ߬ ߡߊ ߛߓߊߟߌ**
## ߕߐ
  ߛߓߊߟߌ : ߡߍ߲ ߕߋ߬ ߛߊ߬ ߟߊ

## ߡߊ߲ߞߎߕߎ߲
  ߡߍ߲ ߛߋߣߍ߲߫ ߦߋ߫ ߞߏ߫ ߡߌ߬ߣߊ߬ ߟߴߊ߬ ߘߐ߫ ߓߟߏ ߛߎ߮ ߓߍ߯ ߡߊ߬. ߡߌ߬ߛߊ߬ߟߌ߬ ߘߐ߫
ߡߎߛߊ߬ߝߊ ߞߙߎߡߊ߬ ߛߓߊߙߌ߫ ߣߍ߲߫. ߊ߬ ߡߎߛߏ ߛߣߊߣߊߞߊ ߓߘߊ߫ ߕߙߐߦߊ ߛߎ߮ ߓߍ߯ ߘߏ߫ ߟߴߊ߬ ߞߊ߲߬ ߝߊ߬ߙߊ߲߬ߛߌ߫ ߞߏ߬ߣߌ߲߬ ߊ߬ ߡߴߊ߬ ߞߟߍ߬.

## ߘߊ߬ߟߌ߬ߟߌ
 ߛߓߊߙߌ ߦߋ߫ ߘߊߟߌ ߟߋ߬ ߝߣߊ߫ ߘߌ߫. ߡߌ߬ߛߊ߬ߟߌ߬ ߘߐ߫߸ 
ߊߛߊ߬ߕߊ ߛߊ߬ߞߐ, ߌ ߖߏ߫ ߌ ߦߴߌ ߛߓߊߙߌ߫  ; ߌ ߞߊ߫ ߣߊ߬ ߞߊ߬ߡߙߊ߬ ߞߍ߬ ߏ߬ ߖߊ߬ߕߋ߬.
ߛߑߕߊߙߌ߫ ߓߊߣߏߝ߭ߑߛߌ߫

ߛߑߕߊߙߌ߫ ߓߊߣߏߝ߭ߑߛߌ߫ (ߛߍߙߑߓߌ ߛߌ߯ߙߟߌߞ ߘߐ߫: ) ߦߋ߫ ߛߍߙߑߓߌ߫ ߘߌ߲߬ߞߌߙߊ ߘߏ߫ ߟߋ߬ ߘߌ߫ ߡߍ߲ ߦߋ߫ ߝ߭ߏߌߝ߭ߏߘߌ߲ߣ ߕߌ߲߬ߞߎߘߎ߲ ߘߐ߫. ߊ߬ ߦߋ߫ ߛߑߕߙߊ ߔߊߖ߭ߏߝ߭ߊ߫ ߕߌ߲߬ߞߎ߬ߘߎ߲߬ߙߋ߲ ߘߏ߫ ߟߋ߬ ߘߌ߫ ߛߌߙߑߡߌ (ߛߑߙߍߡ), ߊ߬ ߛߌ߰ߓߊ߮ ߕߘߍ߬ ߦߋ߫ ߡߐ߰ ߅߀ ߉߆߆ ߟߋ߬ ߘߌ߫ ߂߀߁߁ ߕߐ߯ߛߓߍߟߌ ߝߍ߬

ߛߊߙߌ ߓߊߣߏߝ߭ߑߛߌ߫ ߛߙߊߛߌ߰ߣߍ߲߫ ߦߋ߫ ߛߍߙߑߓߌ߫ ߕߏ߯ߘߊ ߟߎ߬ ߘߐ߫ ߟߋ߬ ߞߙߍߞߙߍߦߊ߫ ߓߟߏߡߊ߬.

## ߘߐ߬ߝߐ
ߙߏߡߍ߲߫ ߝߊ߯ߡߟߊ ߕߎ߬ߡߊ ߟߊ߫߸ ߖߌ߲߬ߝߘߎ ߡߍ߲ ߕߐ߯ ߕߘߍ߬ ߦߋ߫ ߞߏ߫ ߓߎߙߑߗ߭ߍ߲ߣ߸ ߏ߬ ߕߘߍ߬ ߦߴߊ߬ߟߋ߬ ߛߏ ߘߌ߲߬ߞߌߙߊ ߖߍ߬ߘߍߖߍ߬ߘߍ ߟߋ߬ ߘߐ߫ ߣߴߊ߬ ߜߘߌ ߛߌ߰ ߘߊ߫ ߝߊ߯ߘߐߞߍ߫ ߁߆߲ ߠߊ߫. ߕߎߙߑߞߌ ߟߎ߬ ߟߊ߫ ߕߐ߯ߛߓߍߟߌ ߡߍ߲ ߕߎ߬ߡߊ߬ߘߊ ߦߋ߫ ߁߅߆߆ ߣߌ߫ ߁߅߆߇ ߟߎ߬ ߘߌ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߕߏ߯ߘߊ ߛߌ߰ߓߊ߮ ߝߊ߲߬ߓߊ ߕߘߍ߬ ߦߋ߫ ߛߍߙߑߓߌ ߟߋ߬ ߘߌ߫. ߕߊߞߎ߲ߘߊ߫ ߂߁߁ ߠߎ߫ ߟߋ߬ ߦߋ߫ ߓߊߣߏߝ߭ߑߛߌ߫ ߛߏ ߞߣߐ߫.

ߓߟߐ߬ߟߞߊ߬ ߝߊ߲ߞߊ ߟߎ߬ ߟߊ߫ ߕߌ߲߬ߞߎߘߎ߲ ߡߙߊ߬ ߕߎߡߊ ߟߊ߫߸ ߛߏ ߛߌ߰ߓߊ߮ ߡߐ߱ ߁߅߈ ߠߎ߫ ߝߊ߰ ߘߴߊ߬ߟߎ߬ ߓߟߏ߫ ߞߊ߬ ߅߂ ߟߎ߫ ߟߥߊ߫ ߛߊߗ߭ߑߡߌߛߕ ߟߘߊ߬ߙߏ߬ߟߌ߬ ߘߊ߮ ߞߣߐ߫.

## ߛߌ߰ߓߊ߰ߓߙߍ߬ߟߐ߲

### ߡߌ߬ߙߌ߲߬ߘߌ ߕߎ߬ߜߍ߬ߕߎ߬ߜߍ߬ߟߌ ߘߐ߬ߝߐ

**ߛߌ߰ߓߊ߮ ߕߎ߬ߜߍ߬ߕߎ߬ߜߍ߬ߟߌ** 

### ߛߌ߰ߓߊ߮ ߟߎ߬ ߛߙߊߛߌ߯ߟߌ ߝߊ߬ߛߏ߬ߦߊ ߡߊ߬ (߂߀߀߂) ߟߊ߫

## ߦߟߌߣߐ ߣߌ߫ ߦߟߌߡߊߛߙߋ ߟߎ߬


## ߣߌ߲߬ ߝߣߊ߫ ߘߐߜߍ߫
ߥߞߌߡߋߘߌߦߊ߫ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫: 

* ߛߑߕߊߙߌ߫ ߓߊߣߏߝ߭ߑߛߌ߫߸ ߥߞߌߡߋߘߌߦߊ߫ ߞߐߡߐ߲ߛ ߞߊ߲߬

### ߞߎߡߘߊ߫ ߞߏߟߏ߲ߛߏߣߍ߲ ߠߎ߬

* ߛߍߙߑߓߌ߫ ߘߌ߲߬ߞߌߙߊ ߟߎ߬
* ߝ߭ߏߌߝ߭ߏߘߌ߲ߣ ߘߎ߱ ߟߎ߬ 
* ߛߍߙߑߓߌ߫ ߘߎ߰ߓߊ ߟߎ߬

### ߞߐߞߊ߲߫ ߛߘߌߜߋ߲ ߠߎ߬

ߦߌߟߡߊ:Category:ߛߑߕߊߙߌ߫ ߔߊߖ߭ߏߝ߭ߊ߫ ߘߌ߲߬ߞߌߙߊ ߘߏ߫
ߦߌߟߡߊ:Category:ߛߍߙߑߓߌ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:Category:ߋߙߐߔߎ߬ ߘߏ߲߬ߘߊ
ߟߎߙߊ߫ ߞߎ߬ߙߎ

ߟߎߙߊ߫ ߞߎ߬ߙߎ ߦߋ߫ ߖߌ߬ߣߍ߫ ߞߎ߬ߙߎ ߘߏ߫ ߟߋ߬ ߘߌ߫ ߡߍ߲ ߦߋ߫ ߜߟߊ߬ߜߟߊ߫ ߁߅߁߅ ߘߌ߫ ߞߐߓߋ ߘߐ߫߸ ߊ߬ߟߋ ߟߋ߬ ߦߋ߫ ߝߎߕߊ߫ ߖߊ߬ߟߏ߲߫ ߞߙߎ߬ ߖߟߐߞߐ ߦߙߐ ߓߍ߯ ߘߐ߫ ߡߊߦߟߍ߬ߣߍ߲ ߘߌ߫. ߡߊߟߌ߫ ߡߙߊ߬ߓߊ߰ߘߊ ߘߐ߫.

ߊ߬ ߞߙߎ߬ߞߎ߲߬ ߡߊߦߟߍ߬ߣߍ߲ ߘߏ߫ ߦߋ߫ ߦߋ߲߬߸ ߡߍ߲ ߞߐߓߋ ߦߋ߫ ߜߟߊ߬ߜߟߊ߫ ߁߅߀߀ ߘߌ߫߸ ߛߌ߲ߞߐ߲ ߘߏ߫ ߦߴߏ߬ ߘߐ߫ ߡߍ߲ ߡߎߣߎ߲ߣߍ߲߫ ߦߋ߫ ߡߛߏ߬ ߢߊߞߎ߲ ߠߊ߫ ߣߴߊ߬ ߦߋ߫ ߞߟߌ߫ ߟߊ߫ ߞߏ߫ ߡߊ߯ߟߌ߫ ߡߏ߬ߛߏ ߥߟߊ߫ ߟߎߙߊ߫ ߞߎ߬ߙߎ ߡߏ߬ߛߏ. ߝߘߊ߫ ߛߏ߯ߙߏߣߍ߲ ߏ߬ ߡߎߣߎ߲ߣߍ߲ߓߊ ߟߋ߬ ߦߋ߫ ߦߴߊ߬ ߥߢߍ߬ߣߍ߲߬ ߦߋ߫ ߝߢߐߣߌߘߐ (éolienne) ߠߋ߬ ߟߊ߫. ߡߊߟߌ߫ ߡߏ߬ߛߏ ߥߟߊ߫ ߝߎߕߊ߫ ߣߊ «ߣߍߣߍ߫ ߝߎߕߊ߫» ߞߍ߬ߙߍߝߍ߬ ߘߎ߰ߟߊ ߘߐ߫߸ ߡߊߟߌ߫ ߡߐ߰ߓߊ ߝߣߊ߫ ߟߊߕߋߟߋ߲ߣߍ߲߫ ߦߋ߫ ߦߋ߲߬߸ ߏ߬ ߝߣߊ߫ ߦߋ߫ ߝߘߊ߫ ߛߏ߯ߙߏߣߍ߲ ߠߋ߬ ߘߌ߫ ߡߍ߲ ߞߎ߲߬ߠߊߞߊ߭ ߛߊ߲߬ ߘߊ߲ߘߐ ߦߋ߫ ߣߌ߲߬.  

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

## ߝߎ߲ߞߎ߲
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫: 

* ߟߎߙߊ߫ ߞߎ߬ߙߎ߸ ߥߞߌߡߋߘߌߦߊ߫ ߞߐߡߐ߲ߛ ߞߊ߲߬.

### ߛߓߍߘߊ

* ߍߟߑߤߊߖߌ߬ ߗߍߙߑߣߐ߫ ߓߎߓߞߊߙ ߔߙߊߦߊ߬ ߓߊ߸ ߟߎߙߊ߫ ߞߎ߬ߙߎ ߡߏ߬ߛߏ – ߖߌ߬ߣߍ߬ ߢߊߘߐߜߍ ߣߴߊ߬ ߡߊߦߋߙߋ߲ߣߍ߲ ߠߎ߬߸ ߤߊߙߑߡߊߕߊ߲߫߸ ߔߊ߬ߙߏ߬ߤߊ߬ߡߌ߬߸ ߂߀߀߇ () 
* ߬ߤߊ߬ߡߘ ߛߊߟߌߎ߬ ߞߡߊ߬ߙߊ߫߸ ߕߐߡߊߛ ߏߕߎߟߌ߫߸ ߖߊߣߌߛ ߋ. ߓߋߞߊ߬߸ («mount loura») , in historical dictionary of Guinea, scarecrow press, 2013 (5th edition), ߞߐߜߍ߫ ߂߀߂߀ ()ߏ

### ߞߎߡߘߊ߫ ߞߏߟߏ߲ߛߏߣߍ߲ ߠߎ߬

* ߜ߭ߊ߲ߜ߭ߊ߲߫ ߞߎ߬ߙߎ 
* ߣߌ߲ߓߊ߫ ߞߎ߬ߙߎ 
* ߞߊ߬ߞߎߟߌߡߊ߫ ߞߎ߬ߙߎ 
* ߓߋߣߊ߫ ߞߙߎ߬ ߖߟߐߞߐ

ߦߌߟߡߊ:ߖߌ߬ߣߍ߬ ߞߎ߲ߝߊ߲ߓߐ߫ ߦߙߐ
ߦߌߟߡߊ:ߖߌ߬ߣߍ߫ ߞߙߎ߬ߞߎ߲
ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߊߝߙߌߞߌ߬ ߞߎ߬ߙߎ
ߕߌߜ߭ߙߋ߫

thumb|ߋߙߌߕߙߋ߫ ߞߊ߬ߝߏ ߛߌߦߊ ߞߟߊ߬ߟߐ߲߬ߠߌ߲ ߔߊ߬ߔߘߊ
ߕߌߜ߭ߙߋ߫ ߦߋ߫ ߡߌ߬ߙߌ߲߬ߘߌ ߘߏ߫ ߟߎ߫ ߟߋ߬ ߘߌ߫ ߡߍ߲ ߠߎ߬ ߛߌ߰ߣߍ߲߬ ߦߋ߫ ߋߙߌߕߙߋ߫ ߬߬߬߬߬߬߬߬߬߬߬߬߬߬߬ ߊ߬ߟߎ߬ ߟߊ߫ ߞߐߦߌߘߊߟߌ ߦߋ߫ ٪߃߁ ߠߋ߬ ߘߌ߫ ߛߌ߰ߓߊ߮ ߘߐ߫. ߊ߬ߟߎ߬ ߛߌ߰ߣߍ߲߫ ߦߋ߫ ߋߙߌߕߙߋ߫ ߕߟߋ߬ߓߋ߬ߝߊ߲ ߣߴߊ߬ ߞߐ߬ߘߎ߮ ߕߌ߲ߘߌߞߊ߲ߠߊ ߟߎ߬ ߣߴߊ߬ ߝߏ߲ߝߊ߲߫ ߞߣߐߟߊ ߟߎ߬ ߣߴߊ߬ ߝߙߊ߬ߡߊ߬ ߦߙߐ ߟߎ߬ ߟߋ߬ ߘߐ߫. ߊ߬ߟߎ߬ ߦߋ߫ ߕߌߜߙߋ ߟߋ߬ ߝߐ߫ ߟߊ߫߸ ߞߏ߬ߣߌ߲߬ ߌ ߞߊߣߵߏ߬ ߣߌ߫ ߕߌߜ߭ߙߋߞߊ ߟߎ߬ ߟߊ߫ ߢߐ߲߮ ߡߊ߬ ߘߋ߬߸ ߏ߬ ߟߎ߬ ߦߋ߫ ߋߙߌߕߙߋ߫ ߛߌߦߊ ߓߊߖߎߡߊ ߟߋ߬ ߘߌ߫ ߡߍ߲ ߠߎ߬ ߦߋ߫ ߕߌߜ߭ߙߌߢߊ ߝߐ߫ ߟߊ߫.

ߕߌߜ߭ߙߋ ߂߀߀߀߀߀ ߖߊ߬ߕߋ߫ ߟߋ߬ ߛߌ߰ߣߍ߲߫ ߦߋ߫ ߋߙߌߕߙߋ߫߸ ߊ߬ ߜߋ߲ߜߋ߲߫ ߋߙߐߔߎ߬ ߝߊ߲߭߸ ߝߎ߲ߘߟߌ߫ ߘߍ߬ߜߍ ߘߏ߫ ߞߐߝߍ߬ ߂߀߀߀ ߟߊ߫߸ ߞߵߊ߬ߟߎ߫ ߓߏ߬ߙߌ߬ ߡߊ߬ߢߌ߬ߡߊ߬ߞߏ ߞߘߐ߫߸ ߊ߬ ߣߌ߫ ߋߙߌߕߙߋ߫ ߞߊ߲ߕߌ߯ ߌߛߊߌߟߊߛ ߊߝߑߥߍߙߑߞߌ ߟߊ߫ ߖߊ߯ߟߌߞߦߊ߫ ߡߙߊ߬ߞߊ߲ ߞߘߐ߫.

## ߘߐ߬ߝߐ

## ߘߌ߯ߣߊ
ߝߊߦߌߘߊ߫ ߕߌߜ߭ߙߋ߫ ߛߌ߰ߓߊ߮ ٪߉߅ ߟߎ߬ ߦߋ߫ ߛߌ߬ߟߡߊ߬ ߛߎ߲ߣߊߡߐ߮ ߟߎ߬ ߟߋ߬ ߘߌ߫߸ ߊ߬ ߕߐ߭ ߟߎ߬ ߦߋ߫ ߌߛߟߊߞߦߊ ߓߟߏߦߊ߫ ߟߊ߫ (ߋߙߌߕߙߋ߫ ߐߙߑߕߏߘߐߞߛ ߓߊ߬ߕߏ߬ߓߏ߲߸ ߙߐ߬ߡߎ߲߬ߞߊ ߟߎ߬ ߟߊ߫ ߞߊߕߏߟߞߌ߫ ߓߊߕߏߓߏ߲߸ ߊ߬ ߣߴߋߙߌߕߙߋ߫ ߘߟߊߝߎߟߊ߲߫ ߓߊߕߏߓߏ߲ ߟߎ߳ߕߍߙߌߦߍ߲߫) ߊ߬ ߣߌ߫ ߞߙߎ߫ ߝߌ߬ߟߊ ߡߍ߲ ߠߎ߬ ߣߐ߬ ߦߋ߫ ߛߏߡߦߊ ߦߋߢߐ߲߯ߠߊ߫ ߣߊߡߎ߲ ߝߌ߬ߛߌ ߟߎ߬ ߘߊߘߐߓߍ߲߬ ߠߊ߫ ߞߵߊ߬ߟߎ߬ ߟߊߕߘߍ߬ ߊ߬ߟߎ߬ ߟߊ߫ ߣߊߡߎ߲ ߘߐ߫.

## ߞߊ߲ ߠߎ߬

## ߦߟߌߡߊߛߙߋ ߟߎ߬

ߦߌߟߡߊ:Category:ߋߙߌߕߙߋ߫ ߛߌߦߊ߫ ߞߙߎ
ߦߌߟߡߊ:Category:ߊߝߙߌߞߌ߬ ߛߌߦߊ
ߦߌߟߡߊ:Category:ߊߝߙߌߞߌ߬ ߘߏ߲߬ߘߊ
ߣߏ߯ߙߊߘߊ߬ߟߊ

**ߣߏߙߊߘߟߊ߫** ߦߋ߫ ߘߊ߬ߟߊ ߘߏ߫ ߟߋ߫ ߘߌ߫ ߣߏߙߊߛߏߓߊ߫ ߣߌ߫ ߣߏߙߊߞߘߐ߫ ߕߍߟߊ߫ ߘߐ߫߸ߊ߬ ߘߏ߲߬ ߦߋ߫ ߞߏߟߏ߲ߞߊߟߊ߲߫ ߘߊ߬ߟߊ ߡߊߟߐ߲ߣߍ߲ߓߊ ߘߏ߫ ߟߋ߫ ߘߌ߫߸ߡߊ߲߬ߘߋ߲߫ ߦߊ߲߬߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߬ ߞߊ߲ߓߍ߲
ߦߌߟߡߊ:ߡߐ߲ߠߌ߲
ߦߌߟߡߊ:ߟߐ߲ߠߌ߲ߦߊ
ߦߌߟߡߊ:ߞߎ߬ߛߊ߲߬ߧߊ
ߥߙߐ߬ߞߘߐ߫ ߝߊ߭ߡߘߎ߬

**ߥߙߐ߬ߞߘߐ߫ ߝߊ߬ߡߘߎ߬** ߦߋ߫ ߡߊ߲߬ߘߋ߲߫ ߡߊ߲߬ߛߊ߬ ߟߊ߬ߓߊ߲ ߘߏ߫ ߟߋ߬ ߘߌ߫ ߡߊߣߊ߲߫ ߣߌ߫ ߓߐ߯ߓߊ߫ ߞߊ߬ߝߏ߬ߓߏߟߏ߲ ߠߎ߬ ߘߐ߫߸ ߊ߬ ߟߊ߫ ߡߊ߲߬ߛߊ߬ߦߊ ߕߎ߬ߡߊ ߟߊ߫߸ ߊ߬ ߞߊ߬ ߝߊ߲߬ߞߊ߫ ߘߍ߬ߜߍ ߟߋ߬ ߛߐ߬ߘߐ߲߬ ߊ߬ ߕߋ߬ߟߋ ߏ߬ ߘߐ߫. ߊ߬ߟߋ ߟߋ߬ ߣߌ߫ ߖߊߡߙߐ߫ ߊߖߌ ߟߎ߬ ߘߍ߬ ߘߊ߫ ߞߊ߬ ߛߊ߭ߡߏ߬ߙߌ߬ ߕߎ߬ߙߋ߫ ߞߟߍ߬ ߛߊ߬ߡߊ߲ߛߊ߬ߡߊ߲ ߕߎ߬ߡߊ ߟߊ߫. 

## ߛߊ߬ߡߊ߲߫ ߛߊ߬ߡߊ߲ ߟߋ߬ߟߋߟߋ߬ߟߋ
ߝߊ߬ߡߘߎ߬ ߣߌ߫ ߊߖߌ߫ ߟߎ߫ ߣߵߊ߬ ߡߍ߲߫ ߠߊ ߞߏ߫ ߡߏߙߌ߫ ߝߊ߲ߞߊ߫ ߞߎߘߊ ߘߏ߫ ߦߋ߫ ߥߌ߬ߟߌ ߞߊ߲߬ ߝߊ߲߬ߞߊ ߘߌ߫߸ ߊ߬ߟߎ߫ ߞߊ߬ ߓߍ߲߬ߘߐ ߘߏ߫ ߟߊ߬ߣߐ߰ߦߊ߬ ߝߊ߲߬ߞߊ߬ ߞߎߘߊ ߏ߬ ߘߊߕߐߘߐ߲߫ ߞߊ߲ߡߊ߬. ߓߍ߲߬ ߞߍ߫ ߘߊ߫ ߦߙߐ ߡߍ߲ ߡߊ߬ ߢߐ߲߯ߓߍ߲߫ ߞߏ ߘߐ߫߸ ߊ߬ߟߎ߫ ߛߊ߬ߓߊ ߓߍ߯ ߞߵߊ߬ߟߎ߬ ߢߐ߲߮ ߓߍ߲߬ ߦߋ߲߬ ߞߊ߬ ߞߍ߬ߟߍ ߕߏ߫ ߛߌߣߌ߲߫ ߠߊ߫. 

ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߫ ߥߟߌ߬ ߘߊ߫ ߞߊ߬ ߛߋ߫ ߊߖߌ߫ ߡߊ߬ ߞߏ߫ ߒ ߣߊ߬ߣߍ߲߫ ߌ ߕߘߍ߬ ߟߊ߫ ߓߊߘߋ߲ߧߊ߫ ߢߐ߲߯ߦߋ ߟߋ߬ ߟߊ߫߸ ߓߊߏ߬ ߌߟߋ ߦߋ߫ ߝߌߟߊ ߟߋ߬ ߘߌ߫߸ ߝߌߟߊ ߘߏ߲߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߒߠߋ ߝߣߊ߫ ߦߋ߫ ߡߊ߲߬ߘߋ߲߫ ߡߏߙߌ ߟߋ߬ ߘߌ߫ ߊ߬ߟߋ߬ ߛߌ߬ߟߡߊ߬ߦߊ߫ ߞߋߟߋ߲ ߞߐ߬ߣߐߡߊ߬߸ ߞߊ߬ ߣߵߊ߬ ߦߌ߬ߘߊ߬ ߞߏ߫ ߌ ߦߵߌ ߛߋ߲߬ߓߐ߫ ߞߍ߬ߟߍ ߣߌ߲߬ ߘߐ߫ ߔߋߎ߫߹ ߓߊߏ߬ ߛߌ߬ߟߊ߬ߡߊ ߓߊߘߋ߲ ߣߵߊ߬ ߛߌ߬ߟߡߊ߬ߢߐ߲߮ ߘߌ߫߸ ߡߐ߱ ߘߏ߲߬ ߡߊ߲߫ ߞߊ߲߫ ߞߵߌ ߓߊߘߋ߲ ߞߟߍ߬ ߢߊ߫ ߛߌ߫ ߡߊ߬. ߞߊ߬ ߓߊ߲߫ ߞߊ߬ ߛߊߛߊ ߝߊ߫ ߛߊߣߌ߲ ߘߴߊ߬ ߡߊ߬ ߞߴߊ߬ ߟߊ߫ ߖߌߘߐ߫ ߥߙߏ ߟߵߏ߬ ߘߌ߫. ߖߊߡߙߐ߫ ߊߖߌ ߞߵߊ߬ ߦߌ߬ߘߊ߬ ߞߏ߫ ߒ ߓߘߴߊ߬ ߡߍ߲߫ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߣߌ߫ ߒ ߓߘߊ߫ ߓߊ߲߫ ߛߋ߫ ߟߊ߫ ߞߟߊߘߊ ߘߐ߫ ߦߊ߲߬߸ ߒ ߕߴߛߋ߫ ߒ ߞߐߛߊ߬ߦߌ߫ ߟߴߏ߬ ߞߐ߫߸ ߒ߬ߞߊ߬ ߒ ߠߊ߫ ߣߊ߲߬ߕߌ߮ ߟߎ߬ ߟߊ߫ ߜߙߍߝߊ߯ߣߌ߲ ߞߐ߬ߟߐ ߟߋ߬ ߦߋ߫ ߣߌ߲߬ ߘߌ߫߸ ߊ߬ ߝߴߌ ߟߊ߫ ߡߐ߱ ߟߎ߬ ߦߋ߫ ߞߏ߫ ߊ߬ߟߎ߬ ߞߊߣߊ߬ ߡߎ߮ ߕߋ߬ ߊ߬ߟߎ߬ ߟߊ߫ ߘߋ߬߸ ߓߊߏ߬ ߊ߬ߟߎ߬ ߕߍߣߊ߬ ߞߌ߬ߛߍ߫ ߓߌ߬ߟߊ߬ ߟߴߊ߬ߟߎ߬ ߟߊ߫ ߡߎ߮ ߞߊ߲߬. 

### ߞߟߊߓߍ߲
ߞߣߍ ߓߐ߫ ߣߍ߲߸ ߝߊ߬ߡߘߎ߬ ߣߴߊߖߌ߫ ߞߵߊ߬ߟߎ߬ ߞߍ߫ ߞߍ߬ߟߍ ߞߊ߲߬ ߊ߬ ߘߐߛߘߊ߫ ߢߊ ߡߊ߬߸ ߞߵߊ߬ ߕߘߍ߬ ߝߊ߬ߡߘߎ߬ ߞߋߟߋ߲߫ ߠߋ߬ ߦߋ߫ ߞߍ߬ߟߍ ߞߊ߲߬. ߊ߬ߟߎ߫ ߞߵߊ߬ ߕߊ߬ ߞߍ߬ߟߍ ߞߊ߲߬ ߛߐ߰ߡߊ߫ ߤߊ߲߯ ߞߊ߬ ߥߴߊ߬ ߛߌ߰ ߛߊߟߌߝߣߊ߫ ߜߍߟߍ߲ ߕߎ߬ߡߊ ߟߊ߫߸ ߊ߬ߟߌ߬ߡߊߡߌ߲ ߛߋ߫ ߘߊ߫ ߝߊ߬ߡߘߎ߬ ߟߊ߫ ߞߵߊ߬ ߡߌ߬ߘߊ߬ ߞߊ߬ ߓߌ߲߬ߓߊߏ ߛߊ߲ߘߐߕߊ ߟߊߓߏ߬ߙߌ߬ ߊ߬ ߞߊ߲߬ ߣߊߟߌ߬ߡߎ߲߫ ߝߊ߰ߟߌ ߘߌ߫. 

ߞߐߝߟߌ 

ߖߊ߲߬ߖߏ߲ ߏ߬ ߟߋ ߞߊ߬ ߡߊ߲߬ߘߋ߲߫ ߣߴߊ߬ ߟߊߡߌߣߌ߲ ߝߊ߲߭ ߓߍ߯ ߓߍ߲߬ ߞߏ߫ ߛߊ߭ߡߏ߬ߙߌ߬ ߓߘߊ߫ ߞߍ߫ ߞߟߍ߬ߡߊ߲ߛߊ ߘߌ߫߸ ߓߊߏ߬ ߊ߬ ߓߘߊ߫ ߝߊ߰ߡߊ߫ ߝߌ߬ߟߊ߬ ߟߎ߬ ߟߊ߫ ߞߍ߬ߟߍ ߘߊ߬ߘߌ߬ ߞߋߟߋ߲߫ ߘߌ߫. ߏ߬ ߟߋ ߝߣߊ߫ ߞߵߊ߬ ߞߴߊ߬ ߞߟߌ߫ ߘߊ߫ ߞߏ߫ ߛߊ߬ߡߊ߲߫ ߛߊ߬ߡߊ߲߸ ߞߟߍ߬ ߡߊ߲ߛߊ ߟߎ߬ ߟߊ߫ ߝߊ߲߬ߞߊ߬ ߛߊߡߊ߲߫ ߢߐ߲߰ ߕߍ ߞߊ߬ߣߌ߲߬. 

ߞߍ߬ߟߍ ߏ߬ ߕߘߍ߬ ߦߋ߫ ߛߊ߭ߡߏ߬ߙߌ߬ ߟߊ߫ ߞߟߍ߬ ߞߎ߲ߓߊ ߣߴߊ߬ ߟߊ߫ ߞߟߍ߬ ߜߍߟߍ߲ ߣߴߊ߬ ߟߊ߫ ߞߟߍ߬ ߝߟߐ ߟߎ߬ ߘߏ߫ ߟߋ߬ ߘߌ߫. ߞߏ߬ߣߌ߲߬ ߊ߬ߟߋ ߟߋ߬ ߝߣߊ߫ ߞߵߊ߬ߟߌ߬ߡߊߡߌ߲ ߞߍ߫ ߡߊ߲߬ߘߋ߲߫ ߞߟߍ߬ߡߊ߲߬ߛߊ߬ ߡߊߛߌߟߊ߲ߣߍ߲ ߘߏ߫ ߘߌ߫߸ ߓߴߊ߬ ߞߊ߬ ߏ߬ ߟߏ߲ ߝߊ߰ߡߊ߬ ߡߊߛߌߟߊ߲ߣߍ߲ ߝߌ߬ߟߊ ߟߎ߬ ߟߋ߬ ߘߊ߬ߘߌ߬ ߞߟߊߘߊ߫ ߞߋߟߋ߲߫ ߘߐ߫. 

## ߛߓߍߘߊ ߟߎ߬

* ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߫ ߟߊ߫ ߘߐ߬ߝߐ 

## ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߡߊ߲߬ߛߊ
ߦߌߟߡߊ:ߊߝߙߌߞߌ߬ ߡߊ߲߬ߛߊ
ߦߌߟߡߊ:ߛߊ߭ߡߏ߬ߙߌ߬ ߕߎ߬ߙߋ
ߦߌߟߡߊ:ߖߌ߬ߣߍ߫ ߘߐ߬ߝߐ
ߖߊߡߙߐ߫ ߊߖߌ

**ߖߊߡߙߐ߫ ߊߖߌ** ߦߋ߫ ߥߊߛߏߟߏ߲߫ ߞߟߍ߬ ߡߊ߲߬ߛߊ߬ ߟߊ߬ߓߊ߲ ߘߏ߫ ߟߋ߬ ߘߌ߫ ߡߍ߲ ߣߌ߫ ߥߙߐ߬ߞߘߐ߫ ߝߊ߭ߡߘߎ߬ ߟߎ߫ ߘߍ߬ ߘߊ߫ ߛߊ߭ߡߏ߬ߙߌ߫ ߕߎ߬ߙߋ߬ ߟߊ߫ ߛߊ߬ߡߊ߲߫ ߛߊ߬ߡߊ߲ ߝߍ߬ ߤߊ߲߯ ߝߊ߭ߡߘߎ߬ ߕߏ߫ ߘߊ߫ ߞߟߊߘߊ ߏ߬ ߘߐ߫. ߥߊߛߏߟߏ߲߫ ߣߴߊ߬ߟߌ߬ߡߊߡߌ߲߫ ߠߊ߫ ߞߟߍ߬ ߜߍߟߍ߲ ߛߎ߯-ߎ-ߛߎ߯ ߞߍ߫ ߘߊ߫߸ ߊ߬ ߊߖߌ ߟߋ߬ ߕߘߍ߬ ߦߴߏ߬ ߝߊ߲߬ߓߊ ߓߍ߯ ߞߐߞߘߐ߫. ߊ߬ߟߌ߬ߡߊߡߌ߲߫ ߞߵߊ߬ ߡߊߣߐ߬ ߞߍ߬ߟߍ ߏ߬ ߟߋ ߘߏ߫ ߛߋ߲߭ߝߍ߬ ߞߵߊ߬ ߟߊ߫ ߛߊ߲ߣߌ߲߫ ߞߊߙߌߝߊ ߡߞߊߣߌ߲߫ ߊ߬ ߟߊ߫߸ ߞߵߏ߬ ߞߴߊ߬ ߝߊ߱ ߘߌ߫. 

## ߥߊߛߏߟߏ߲߫ ߡߊ߬ߙߊ
ߝߊߦߌߘߊ߫ ߕߍߕߍ߮ ߣߌ߲߬ ߘߐߞߏߟߏ߲ ߠߋ߬ ߦߋ߫߸ ߓߊߏ߬ ߊ߬ ߞߏ ߟߎ߬ ߕߎ߬ߡߊ߬ ߖߐ߲ߖߐ߲ ߣߴߊ߬ ߢߊ߫ ߖߐ߲ߖߐ߲ ߠߎ߬ ߟߐ߲ߣߍ߲߫ ߕߍ߫. ߏ߬ ߘߐ߫ ߦߙߐ ߣߌ߲߬ ߘߐߞߣߍߕߊ ߟߋ߬ ߦߋ߫. 

ߖߊߡߙߐ߫ ߊߖߌ ߞߍ ߥߊߛߏߟߏ߲߫ ߝߊ߰ߡߊ߬ ߟߊ߬ߓߊ߲ ߘߌ߫߸ ߛߊ߬ߡߏ߬ߙߌ߬ ߕߟߋ ߢߍ ߣߴߊ߬ ߞߐ ߘߝߐ߬ߦߊ߬ߟߊ ߟߎ߬ ߓߍ߯ ߓߍ߲߬ߣߍ߲߬ ߦߋ߫ ߊߖߌ߫ ߞߏ ߡߊ߬. ߞߊ߬ߕߎ߲߰ ߊ߬ߟߌ߬ߡߊߡߌ߲ ߠߊ߫ ߞߟߍ߬ ߝߟߐ ߞߍ߫ ߘߊ߫ ߥߙߐ߬ߞߘߐ߫ ߝߊ߭ߡߘߎ߬ ߣߌ߫ ߖߊߡߙߐ߫ ߊߖߌ ߟߎ߬ ߞߍ߬ߟߍ ߟߋ߬ ߘߌ߫߸ ߊߖߌ߫ ߘߏ߲߬ ߕߘߍ߬ ߦߋ߫ ߡߊ߲߬ߛߊ߬ ߝߊߘߌ߲ ߠߋ߬ ߘߌ߫ ߡߍ߲ ߡߊ߫ ߛߋ߫ ߟߊߞߊߘߌ߫ ߟߊ߫ ߡߐ߰ ߜߘߍ߫ ߓߟߏ߫ ߝߏ߫ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߞߋߟߋ߲߫ ߔߋ߫ ߛߊ߫. 

## ߊߖߌ߫ ߣߌ߫ ߛߊ߭ߡߏ߬ߙߌ߬ ߟߊ߫ ߞߍ߬ߟߍ ߟߎ߬

### ߛߊ߬ߡߊ߲߫ ߛߊ߬ߡߊ߲
ߝߊ߬ߡߘߎ߬ ߣߌ߫ ߊߖߌ߫ ߟߎ߫ ߣߵߊ߬ ߡߍ߲߫ ߠߊ ߞߏ߫ ߡߏߙߌ߫ ߝߊ߲ߞߊ߫ ߞߎߘߊ ߘߏ߫ ߦߋ߫ ߥߌ߬ߟߌ ߞߊ߲߬ ߝߊ߲߬ߞߊ ߘߌ߫߸ ߊ߬ߟߎ߫ ߞߊ߬ ߓߍ߲߬ߘߐ ߘߏ߫ ߟߊ߬ߣߐ߰ߦߊ߬ ߝߊ߲߬ߞߊ߬ ߞߎߘߊ ߏ߬ ߘߊߕߐߘߐ߲߫ ߞߊ߲ߡߊ߬. ߓߍ߲߬ ߞߍ߫ ߘߊ߫ ߦߙߐ ߡߍ߲ ߡߊ߬ ߢߐ߲߯ߓߍ߲߫ ߞߏ ߘߐ߫߸ ߊ߬ߟߎ߫ ߛߊ߬ߓߊ ߓߍ߯ ߞߵߊ߬ߟߎ߬ ߢߐ߲߮ ߓߍ߲߬ ߦߋ߲߬ ߞߊ߬ ߞߍ߬ߟߍ ߕߏ߫ ߛߌߣߌ߲߫ ߠߊ߫. 

ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߫ ߥߟߌ߬ ߘߊ߫ ߞߊ߬ ߛߋ߫ ߊߖߌ߫ ߡߊ߬ ߞߏ߫ ߒ ߣߊ߬ߣߍ߲߫ ߌ ߕߘߍ߬ ߟߊ߫ ߓߊߘߋ߲ߧߊ߫ ߢߐ߲߯ߦߋ ߟߋ߬ ߟߊ߫߸ ߓߊߏ߬ ߌߟߋ ߦߋ߫ ߝߌߟߊ ߟߋ߬ ߘߌ߫߸ ߝߌߟߊ ߘߏ߲߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߒߠߋ ߝߣߊ߫ ߦߋ߫ ߡߊ߲߬ߘߋ߲߫ ߡߏߙߌ ߟߋ߬ ߘߌ߫ ߊ߬ߟߋ߬ ߛߌ߬ߟߡߊ߬ߦߊ߫ ߞߋߟߋ߲ ߞߐ߬ߣߐߡߊ߬߸ ߞߊ߬ ߣߵߊ߬ ߦߌ߬ߘߊ߬ ߞߏ߫ ߌ ߦߵߌ ߛߋ߲߬ߓߐ߫ ߞߍ߬ߟߍ ߣߌ߲߬ ߘߐ߫ ߔߋߎ߫߹ ߓߊߏ߬ ߛߌ߬ߟߊ߬ߡߊ ߓߊߘߋ߲ ߣߵߊ߬ ߛߌ߬ߟߡߊ߬ߢߐ߲߮ ߘߌ߫߸ ߡߐ߱ ߘߏ߲߬ ߡߊ߲߫ ߞߊ߲߫ ߞߵߌ ߓߊߘߋ߲ ߞߟߍ߬ ߢߊ߫ ߛߌ߫ ߡߊ߬. ߞߊ߬ ߓߊ߲߫ ߞߊ߬ ߛߊߛߊ ߝߊ߫ ߛߊߣߌ߲ ߘߴߊ߬ ߡߊ߬ ߞߴߊ߬ ߟߊ߫ ߖߌߘߐ߫ ߥߙߏ ߟߵߏ߬ ߘߌ߫. ߖߊߡߙߐ߫ ߊߖߌ ߞߵߊ߬ ߦߌ߬ߘߊ߬ ߞߏ߫ ߒ ߓߘߴߊ߬ ߡߍ߲߫ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߣߌ߫ ߒ ߓߘߊ߫ ߓߊ߲߫ ߛߋ߫ ߟߊ߫ ߞߟߊߘߊ ߘߐ߫ ߦߊ߲߬߸ ߒ ߕߴߛߋ߫ ߒ ߞߐߛߊ߬ߦߌ߫ ߟߴߏ߬ ߞߐ߫߸ ߒ߬ߞߊ߬ ߒ ߠߊ߫ ߣߊ߲߬ߕߌ߮ ߟߎ߬ ߟߊ߫ ߜߙߍߝߊ߯ߣߌ߲ ߞߐ߬ߟߐ ߟߋ߬ ߦߋ߫ ߣߌ߲߬ ߘߌ߫߸ ߊ߬ ߝߴߌ ߟߊ߫ ߡߐ߱ ߟߎ߬ ߦߋ߫ ߞߏ߫ ߊ߬ߟߎ߬ ߞߊߣߊ߬ ߡߎ߮ ߕߋ߬ ߊ߬ߟߎ߬ ߟߊ߫ ߘߋ߬߸ ߓߊߏ߬ ߊ߬ߟߎ߬ ߕߍߣߊ߬ ߞߌ߬ߛߍ߫ ߓߌ߬ߟߊ߬ ߟߴߊ߬ߟߎ߬ ߟߊ߫ ߡߎ߮ ߞߊ߲߬. ߏ߬ ߞߍ ߛߋ߫ ߞߍ߫ ߘߊ߫ ߥߙߐ߬ߞߘߐ߫ ߝߊ߭ߡߘߎ߬ ߟߊ߫ ߞߵߊ߬ ߡߌ߬ߘߊ߬ ߞߵߊ߬ ߖߊ߲߬ߞߌ߫ ߓߌ߲߬ߓߊߏ ߛߊ߲ߘߐߕߊ ߟߊ߫ ߣߊߟߌ߬ߡߎ߲߫ ߛߊ߬ߦߊ ߘߌ߫.

ߞߍ߬ߟߍ ߓߊ߲߫ ߣߍ߲߸ ߊߖߌ߫ ߣߴߊ߬ ߟߊ߫ ߞߟߍ߬ߘߋ߲ ߠߎ߬ ߞߵߊ߬ߟߎ߬ ߞߐߛߊ߬ߦߌ߫ ߛߏ߫ ߟߊ߬ߥߛߊ ߏ߬ ߘߌ߫߸ ߞߊ߬ ߝߊ߭ߡߘߏ߬ ߢߌ߲߭ ߠߎ߬ ߕߏ߫ ߘߐ߯ߦߡߊ ߣߌ߫ ߞߎ߲߬ߡߊ߬ߖߌ ߘߐ߫. 

#### ߊߖߌ ߡߌ߬ߘߊ
ߛߊ߭ߡߏ߬ߙߌ߫ ߣߊ߬ ߝߊ߲߬ߞߊ߫ ߛߐ߬ߘߐ߲߫ ߠߊ ߞߊ߬ ߡߊ߲߬ߘߋ߫ ߝߊ߲߬ ߛߌߦߊߡߊ߲߫ ߠߎ߫ ߡߌ߬ߘߊ߬߸ ߊ߬ ߟߊ߫ ߘߊߞߎ߲ ߛߋ߫ ߘߊ߫ ߥߊߛߏߟߏ߲߫ ߡߊ߬. ߊ߬ ߞߊ߬ ߦߋ߲߬ ߞߍ߬ߟߍ߫ ߛߋ߲߬ߧߊ߬ ߘߊ߲ߘߐ߫߸ ߓߊߏ߬ ߊ߬ ߦߋ߫ ߝߐ߫ ߟߊ߫ ߞߏ߫ ߥߊߛߏߟߏ߲߫ ߡߌ߬ߘߊ߬ ߞߏ߫ ߛߊ߬ߓߊ߫߸ ߊ߬ ߡߎߙߎ߲ߕߌ߫ ߞߏ߫ ߛߊ߬ߓߊ߫, ߞߊ߬ߕߎ߲߰ ߖߐ߯ߡߌ߲ ߣߌ߫ ߘߍ߰ߡߌ߲ ߠߎ߬ ߓߍ߯ ߓߙߐߕߐ߫ ߘߊ߫ ߟߋ߬ ߥߊߛߏߟߏ߲߫ ߓߟߏ߫. ߛߊ߬ߡߘߎ߬ߜߍ߫ ߞߊ߬ ߖߊߡߙߐ߫ ߊߖߌ ߟߊ߫ ߞߍ߬ߟߍ ߘߊ߬ߘߌ߬ ߞߟߊߓߍ߲ ߘߏ߫ ߘߐ߫ ߏ߬ ߟߋ ߘߐ߫߸ ߞߊ߬ ߊߖߌ߫ ߖߍ߬ߘߍ ߡߌ߬ߘߊ߬. ߊ߬ߟߌ߬ߡߊߡߌ߲߫ ߣߵߊ߬ ߦߋ߫ ߟߴߊߖߌ߫ ߓߘߊ߫ ߛߴߊ߬ ߓߟߏ߫߸ ߊ߬ ߞߊ߬ ߞߊ߲ ߢߌ߲߬ ߠߋ ߝߐ߫: ߞߏ߫ «ߞߊ߬ߣߌ߲߬ߢߐ߲߰ ߖߊ߲ߝߊ ߊߖߌ߫ ߟߋ߬ ߦߋ߫ ߣߌ߲߬ ߘߌ߫ ߖߐ߫߹, ߊ߬ ߝߐ߫ ߡߐ߱ ߡߍ߲ ߞߵߊ߬ ߢߌ߲߭ ߖߊ߲߬ߝߊ߬߸ ߏ߬ ߘߌ߫ ߞߢߵߊ߬ ߖߎ߮ ߖߊ߲߬ߝߊ߬ ߟߊ߫ ߝߋߎ߫؟. ߊ߬ ߝߐ߫ ߒ ߡߊ߫ ߛߊߣߌ߲ߣߍ߲߫ ߞߊ߬ߙߌ߬ߝߊ߫ ߌ ߟߊ߫ ߛߊ߫؟». ߊߖߌ߫ ߞߊ߬ ߊ߬ߟߌ߬ߡߊߡߌ߲߫ ߠߊ߫ ߛߊߣߌ߲ ߢߐ߲߭ ߘߴߊ߬ ߡߊ߬ ߕߋ߲߬ ߝߛߊߦߌ߫߸ ߞߊ߬ ߓߊ߲߫ ߞߵߊ߬ ߖߊ߲߬ߞߌ߫ ߓߌ߲߬ߓߊߏ ߛߊ߲ߘߐߕߊ ߟߊ߫ ߣߊߟߌ߬ߡߎ߲߫ ߛߊ߬ߦߊ ߘߌ߫. 

## ߛߓߍߘߊ ߟߎ߬
ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ, ߞߎߡߊ ߣߌ߲߬ ߦߋ߫ ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ ߞߊ߬ߝߊ ߞߣߐ߫߸ ߞߐߜߍ ߟߊ߫. 

## ߦߟߌߡߊߛߙߋ ߟߎ߬
ߦߌߟߡߊ:ߥߊߛߏߟߏ߲߫ ߝߊ߰ߡߊ
ߦߌߟߡߊ:ߡߊ߲߬ߘߋ߲߫ ߡߊ߲߬ߛߊ
ߦߌߟߡߊ:ߛߊ߬ߡߘߎ߬ߜߍ߫ ߕߎ߬ߙߋ߫
ߦߌߟߡߊ:ߖߌ߬ߣߍ߫ ߘߐ߬ߝߐ
ߝߋߣߛߌ߫ ߛߓߍߟߌ

**ߝߋߣߛߌ߫ ߛߓߍߟߌ** ߥߟߊ߫ (*ߞߍߣߑߊ߳ߺߊ߯ߣ ߛߓߍߟߌ*) ߊ߬ ߦߋ߫ ߛߓߍߟߌ߫ ߞߘߐߓߊ ߟߋ߬ ߘߌ߫، ߊ߬ ߛߏ߯ߙߏߣߍ߲߫ ߛߓߍߘߋ߲߫ ߂߂ ߟߋ߬ ߘߌ߫، ߊ߬ ߘߏ߲߬ߖߟߎ߬ߡߊ߬ߣߍ߲ ߣߌ߲߬ ߢߊ ߟߋ߬ ߞߊ߲߬ (ߊߓߑߖߊߘ ߤߊߥߗ߭…) ߊ߬ ߦߋ߫ ߛߓߍ߫ ߟߊ߫ ߞߊ߬ ߓߐ߫ ߞߌߣߌ߲ߓߟߏ߫ ߝߍ߬ ߞߊ߬ ߕߊ߯ ߣߎߡߊ߲ߓߟߏ߫ ߝߍ߬، ߊ߬ ߦߋ߫ ߟߊߓߊ߯ߙߊ߫ ߟߊ߫ ߕߍߡߊ ߟߌ߲ߓߊ߲ ߕߟߋ߬ߓߐ ߖߌߘߊ ߟߊ߫ ߸ ߞߊ߬ ߓߐ߫ ߝߊ߯ߘߐߞߍ߫ ߁߁߭ ߠߊ߫ ߸ ߌߛߊ߫ ߡߏߦߌ߫ ߢߍ߫ ߞߵߊ߬ ߛߌ߰ ߝߊ߯ߘߐߞߍ߫ ߅߲ ߠߊ߫ ߸ ߌߛߊ߫ ߡߏߦߌ߫ ߢߍ߫، (߁߂߀߀ ߣߌ߫ ߅߀߀ ߕߍߟߊ ߘߐ߫ ߸ ߌߛߊ߫ ߡߏߦߌ߫ ߢߍ߫ ߸ ߞߊߣߑߊ߳ߺߊ߯ߣ - ߝߋߣߛߌ߫ ߛߊߣߌ߲ ߥߎ߬ߛߎ ߕߎ߬ߡߊ ߟߊ߫)، ߛߓߍߟߌ ߣߌ߲߬ ߡߊ߫ ߘߊ߲߬ ߝߋߣߛߌ߫ߞߊ߲ ߞߋߟߋ߲߫ ߡߊ߬ ߸ ߓߊ߬ߙߌ߬ ߸ ߊ߬ ߟߊߓߊ߯ߙߊ߫ ߘߊ߫ ߛߊ߯ߡߌ߲ߞߊ߲ ߝߊ߬ߓߊ ߛߓߍ ߘߐ߫ ߞߐ߰ߘߎ߯ߕߟߋ߬ߓߋ. 

## ߊ߬ ߛߓߍߘߋ߲߫ ߠߎ߬

### ߊ߬ ߛߊ߯ߘߊ ߟߎ߬
ߕߐ߬ߞߘߐ߬ߟߐ߲߬ߠߊ ߣߌ߫ ߞߊ߲ߟߐ߲ߘߐߦߟߊ ߟߎ߫ ߞߊ߬ ߝߋߣߛߌߞߊ߲ ߛߓߍߟߌ ߛߊ߯ߘߊ ߘߐߕߟߊ ߛߊ߬ߓߊ ߟߋ߬ ߘߌ߫، ߏ߬ ߟߋ:

ߝߋߣߛߌߞߊ߲ ߛߓߍߟߌ ߞߘߐ 

ߏ߬ ߦߋ߫ ߛߓߍߟߌ߫ ߟߋ߬ ߘߌ߫ ߸ ߡߊ߲߬ߛߊ߬ߟߊ ߞߟߏߜߍ ߛߓߍ߫ ߟߊ߫ ߡߍ߲ ߠߊ߫، ߖߌߓߌ߯ߟ ߟߊ߫ (ߝߊ߯ߘߐߞߍ߫ ߁߁ ߠߊ߫ ߣߌ߫ ߉ ߠߊ߫ ߕߍߟߊ ߘߐ߫ ߸ ߌߛߊ߫ ߡߏߦߌ߫ ߢߍ߫)، ߦߏ߫ ߡߊ߲߬ߛߊ ߎߤߌ߯ߙߊߡ، ߞߟߏߜߍ ߏ߬ ߦߋ߫ ߘߊ߫ ߛߌߙߑߘߣߌߦߊ߫ ߟߋ߬ ߸ ߛߓߍߟߌ ߏ߬ ߘߎ߲߬ߘߎ߬ߡߊ߬ߞߏ ߕߘߍ߬ ߡߍ߲ ߘߌ߫ ߸ ߊ߬ ߛߓߍߟߌ ߟߎ߬ ߞߟߏߜߟߍ߬ߡߊ߲ ߕߘߍ߬، ߊ߬ ߣߌ߫ ߞߵߊ߬ߟߎ߬ ߘߐߝߊ߫. 

ߦߌߟߡߊ:ߞߊ߲ߟߐ߲ߘߐߦߊ
ߦߌߟߡߊ:ߞߊ߲
ߦߌߟߡߊ:ߛߓߍߛߎ߲
ߦߌߟߡߊ:ߞߊ߬ߞߘߐ ߛߓߍߛߎ߲
ߞߏߣߌ߲ߘߎ߯

**ߞߏߣߌ߲ߘߎ߯** ߦߋ߫ ߛߏ߯ ߟߋ߬ ߘߌ߫ ߸ ߊ߬ ߣߌ߫ ߡߙߊ߬ߘߎߎ߰ߟߊ ߟߋ߬ ߖߌ߬ߣߍ߬ ߞߣߐ߫، ߘߊߓߏߟߊ߫ ߡߊ߬ߙߊ ߘߐ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫.

## ߛߌ߰ߓߊ߮
ߛߊ߲߭ ߂߀߁߆ ߟߊ߫ ߸ ߊ߬ ߛߌ߰ߓߊ߮ ߕߘߍ߬ ߡߐ߱ ߁߅ ߂߀߅ ߟߋ߬ ߘߌ߫، ߛߊ߲߭ ߂߀߁߄ ߟߊ߫ ߸ ߊ߬ ߛߌ߰ߓߊ߮ ߕߘߍ߬ ߡߐ߱ ߁߀ ߀߁߃ ߟߋ߬ ߘߌ߫.

## ߦߙߌߡߊߛߋ ߟߎ߬
ߞߊ߲ߜߍ ߖߊ߯ߓߡߊ

**ߞߊ߲ߜߍ ߖߊ߯ߓߡߊ**

**ߞߊ߲ߜߍ ߖߊ߯ߓߡߊ** ߦߋ߫ ߡߙߌߦߊ ߟߋ߬ ߘߌ߫ ߞߊ߲ߟߐ߲ߘߐߦߊ ߞߊ߬ߞߎ߬ߘߊ߬ߞߎ߬ߘߊ߬ߡߊ ߘߐ߫، ߗߍ ߟߋ߬ ߘߌ߫ ߞߊ߲ ߡߊߡߊ߬ߙߊ ߘߐ߫، ߕߎ߬ߡߊ߬ ߛߌߦߊߡߊ߲߫ ߸ ߊ߬ ߦߋ߫ ߟߊ߲߬ߓߍ߬ ߟߊ߫ ߣߏ߯ߡ ߛߏߡߑߛߞߌ߫ ߟߋ߬ ߟߊ߫، ߊ߬ ߦߴߊ߬ ߖߊ߬ߕߋ߬ ߟߊ߫ ߟߋ߬ ߞߏ߫ ߊ߲ ߛߋߞߏߦߊ ߞߊ߲ ߞߎ߬ߙߎ߲߬ߘߎ ߞߊ߬ߙߊ߲ ߘߐ߫، ߏ߬ ߦߴߊ߲ ߞߎ߲߬ߛߍ߲ߓߍ ߞߣߐ߫ ߟߋ߬ ߞߘߐ߬ߡߊ߲߫، ߡߙߌߦߊ ߣߌ߲߬ ߧߴߊ߬ ߓߊ߲ߞߌ߲߫ ߠߊ߫ ߞߏ߫ ߊ߲ ߛߋߞߏߦߊ ߞߊ߲ ߟߐ߲ ߘߐ߫ ߸ ߏ߬ ߟߊߞߍ߲ߡߦߊ߫ ߟߊ߫ ߟߵߊ߬ ߖߘߍ߬ ߢߍ߫ ߸ ߤߊߟߌ߬ ߣߴߊ߬ ߡߊߞߍ߫ ߞߊ߬ߙߊ߲߬ ߘߌ߫، ߊ߬ ߣߌ߫ ߞߏ߫ ߘߎ߲߬ߘߎ߲߬ߡߊ߬ߞߏ ߘߏ߫ ߦߋ߫ ߦߋ߲߬ ߸ ߊߘߡߊߘߋ߲߫ ߞߊ߲ ߓߍ߯ ߦߋ߫ ߘߍ߲߬ ߠߊ߫ ߡߍ߲ ߠߊ߫.

ߊ߬ ߕߞߌߕߞߌ߫ ߘߐ߫ ߸ ߛߋߞߏߦߊ ߛߎ߲ߞߎ߲ߡߊ ߥߟߊ߫ ߘߎ߲߬ߘߎ߲߬ߡߊ ߸ ߞߊ߲ ߓߍ߯ ߦߋ߫ ߘߍ߲߬ ߠߊ߫ ߡߍ߲ ߠߊ߫، ߣߌ߲߬ ߞߏߢߊ ߡߊ߬ߞߏ߬ ߕߍ߫ ߝߋߎ߬ ߟߊ߫ ߸ ߝߏ߫ ߟߊ߬ߞߙߐ߬ߛߌ߬ߟߌ ߣߌ߫ ߞߘߐߓߐߟߌ.
ߦߌߟߡߊ:ߞߊ߲ߟߐ߲ߘߐߦߊ
ߦߌߟߡߊ:ߞߊ߲
ߦߌߟߡߊ:ߟߐ߲ߞߏ
Pl

(ߞߊ߬ ߘߍ߬ߡߍ߲߬ߠߌ߲ ߞߐߜߍ ߦߋ߫߸ ߖߐ߲߬ߛߊ߬ ߌ ߘߌ߫ ߞߌ߬ߓߊ߬ߙߏ߬ ߖߐ߲ߖߐ߲ ߛߐ߬ߘߐ߲߬).
ߖߏ߲߬ߝߏ߫

**ߖߏ߲߬ߝߏ߫** /ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߏ߫  ߟߋ߬ ߘߌ߫߸ߟߊߓߋ߬ ߕߌ߲߬ߞߎߘߎ߲ ߣߴߊ߬ ߡߙߊ߬ߓߊ߬ߘߊ ߞߣߐ߫߸ߊ߬ ߛߌ߰ߓߊ߮ ߦߋ߫ ߁߃߄߁߀ ߠߋ߬ ߘߌ߫߫.
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߖߌ߬ߣߍ߫ ߘߏ߲߬ߘߊ
ߦߌߟߡߊ:ߊߝߙߌߞߌ߬ ߘߏ߲߬ߘߊ